
Cap. 1 - Balanța cosmică - Numărul 2 


Soarele intră în semnul Berbecului pe 21 martie. Este 
echinocțiul de primăvară. Ziua este egală cu noaptea. După odihna din 
timpul iernii, natura se trezește: seminţele încep să încolțească, 
mugurii apar în pomi. lar în timp ce soarele își urmează drumul 
străbătând semnul Taurului, al Gemenilor, al Racului, al Leului, al 
Fecioarei, observăm cum pământul se acoperă de frunze, de flori și 
fructe. Pe 23 septembrie, atunci când soarele intră în semnul Balanţei, 
este echinocțiul de toamnă. Din nou durata zilelor este egală cu cea a 
nopților. Dar acum a venit vremea recoltelor, a culesului fructelor, 
după care natura va intra în repaus. După faza ascendentă (de la 
Berbec la Fecioară) începe faza descendentă (de la Balanţă la Peşti). 

Balanța este cel de-al șaptelea semn al cercului zodiacal. De ce 
există o balanţă pe cer și ce ne învaţă ea? în mijlocul acestei succesiuni 
de creaturi însuflețite, ființe umane și animale, care reprezintă 
zodiacul, balanţa luată separat este un obiect, și mai exact un 
instrument de măsurare a greutăţii, ca și cum, cu cele două talere ale 
sale, ar ţine în echilibru puterile luminii și ale întunericului, puterile 
vieţii şi ale morţii. Balanța este precedată de Fecioară, o tânără fată 
care poartă spice de grâu, și urmată de Scorpion, animal cu înţepătura 
veninoasă ce poate provoca moartea. Această opoziţie este subliniată 
şi de faptul că Balanța este dominată de Venus, în timp ce Saturn se 
află în exaltare. Ce asociaţie există între Venus şi Saturn! Venus, o 
tânără fată care încarnează gingășia, schimburile armonioase, 
plăcerile, iar Saturn, un bătrân aspru care se complace în singurătate 
şi, înarmat cu o coasă, scurtează viaţa creaturilor. 

Balanța din zodiac este o reflectare a Balanţei cosmice, este 
echilibrul dintre două principii opuse dar complementare, datorită 
cărora universul a apărut și continuă să existe. 

Stă scris în prima carte a Zoharului: „Cu două mii de ani înainte 
de creaţia lumii, literele erau ascunse, iar Dumnezeu, binecuvântat să 
fie, le contempla desfătându-se cu ele. Atunci când a dorit să creeze 
lumea, toate literele, dar în ordine inversă, s-au prezentat în faţa Sa.”.. 


Astfel Tav, Şin, Reş, Qof, Ţade, Pe, Ain, Sameș, Nun, Mem... se 
înfățișează una după alta în faţa Creatorului și îi expun calităţile ce le 
fac demne să devină instrumentele creaţiei sale. Dar Dumnezeu le 
trimite înapoi. Lamed, Kaf, lod, Tet, Het, Zain, Vau, He, Dalet, Ghimel se 
prezintă la rândul lor, dar Domnul le trimite şi pe ele înapoi. În sfârşit, 
se prezintă litera Bet, a doua literă a alfabetului, iar Dumnezeu îi 
spuse: „De tine mă voi folosi cu adevărat ca să zămislesc lumea și tu vei 
fi astfel baza operei creaţiei”. De aceea primele două cuvinte ale 
Facerii, „Bereşit Bara”, încep cu litera Bet. 

Veţi spune: „Dar litera Alef? De ce nu o menţionaţi?” Ah, 
Dumnezeu i-a conferit literei Alef un destin special. „Litera Alef, spune 
Zoharul, va rămâne la locul ei fără să se arate. Dumnezeu, binecuvântat 
să fie, îi spuse: „Alef, Alef, de ce nu te-ai arătat înaintea mea, împreună 
cu celelalte litere?” Ea răspunse: „Stăpân al Universului, văzând toate 
literele arătându-se înaintea ta fără folos, ce rost ar fi avut să mă arăt și 
eu? Apoi, văzând că i-ai acordat lui Bet acest dar preţios, am înţeles că 
nu se cade ca împăratul Cerurilor să îi ia darul făcut unuia dintre 
servitori săi, pentru a-l da altuia”. Dumnezeu, binecuvântat să fie, îi 
răspunse: „Ah, Alef, Alef, chiar dacă mă folosesc de litera Bet ca să 
realizez creaţia lumii, vei avea şi tu ceva în schimb, fiindcă vei fi prima 
dintre toate literele, iar eu îmi voi găsi unitatea numai în tine; vei sta la 
baza tuturor calculelor și a faptelor din lume, iar unitatea nu se va găsi 
decât în litera Alef”. Alef, prima literă a alfabetului, reprezintă numărul 
1, unitatea lui Dumnezeu. 

Din moment ce în alfabetul ebraic literele reprezintă deopotrivă 
şi numerele, a doua literă, Bet, reprezintă deci numărul 2. Astfel, 
creaţia este opera lui 2. Or, ce reprezintă 2? Este 1 polarizat în pozitiv 
şi negativ, în masculin și feminin, în activ și pasiv. De îndată ce există 
manifestare, apare și împărțirea, diviziunea. Unitatea este privilegiul 
lui Dumnezeu însuși, domeniul său exclusiv. Pentru a putea crea, 
Dumnezeu, 1, a trebuit să devină 2. În 1 nu poate exista creaţie pentru 
că nu pot exista schimburi. Dumnezeu s-a proiectat deci în afara Lui, 
polarizându-se, iar universul s-a născut din acești doi poli. Polul 
pozitiv exercită o atracție asupra polului negativ şi invers. Tocmai 
acest mecanism de acțiune și reacțiune reciprocă este acela ce 
declanșează şi întreţine mișcarea vieții. Oprirea acestei mișcări 
antrenează stagnarea și moartea, întoarcerea la starea de 
nediferenţiere primară. Primele fraze ale Facerii ne arată că realizarea 


creației s-a făcut prin diviziuni succesive. În prima zi a creaţiei, 
Dumnezeu a separat lumina de întuneric. În a doua zi, El a separat 
apele din înalt de cele de jos. În ziua a treia, a separat apele de pământ. 
Iar cealaltă extremitate a creaţiei, celula, cel mai mic element din toate 
organismele vii, se reproduce prin dedublare, prin diviziunea în 2. 

Este o entitate închisă în ea însăși. Pentru a ieși, trebuie să 
devină 2. În Ştiinţa Iniţiaţilor, 2 nu reprezintă 1+1 ca în aritmetică, ci 1 
care, pentru a crea, s-a polarizat în pozitiv şi negativ. Numai că, pentru 
a înţelege termenii „pozitiv41 şi „negativ” atunci când este vorba 
despre două principii, nu trebuie să le acordăm acestora o semnificație 
psihologică sau morală (pozitiv fiind ceea ce este bun, constructiv, iar 
negativ, ceea ce este rău, distructiv). Trebuie să îi interpretăm 
amintindu-ne că acești termeni aparțin mai întâi vocabularului 
ştiinţelor fizice în care cele două mari forțe sunt electricitatea și 
magnetismul. În amândouă cazurile, întâlnim polarizarea în pozitiv şi 
negativ, adică în emisiv şi receptiv: o priză electrică are doi poli; la fel 
şi un magnet. Atunci când acești termeni sunt transpuși din domeniul 
forțelor naturii, în planul fizic sau spiritual, se aplică caracterul pozitiv 
sau emisiv principiului masculin, și caracterul negativ sau receptiv 
principiului feminin. 

În Arborele Sefirotic (vezi pag. 18), Hohmah, înţelepciunea, este 
cel de-al doilea sefirot. Kether, 1, s-a divizat în pozitiv și negativ. În 
Hohmah numele Domnului este Iah fiind alcătuit din două litere, Iod 
(principiul masculin) și He (principiul feminin) care au generat 
universul. 

Celei de-a doua litere a alfabetului ebraic, Bet, îi corespunde cea 
de-a doua carte a Tarotului: Papesa. Printre alte detalii interesante, 
descoperim faptul că ea este coafată cu o tiară pe care se află o 
semilună a cărei formă se apropie de aceea a unei balanţe, iar ea este 
aşezată în faţa unor coloane între care este întins un văl. Aceste două 
coloane reprezintă, în mod simbolic, cei doi stâlpi ai Templului lui 
Solomon: Yakin și Boaz. Yakin se află la dreapta, iar Boaz la stânga. 
Unul este albastru iar celălalt este roșu, ceea ce arată că sunt de naturi 
diferite. În zilele noastre cărţile Taratului sunt considerate mai ales ca 
un joc în care unii încearcă să citească viitorul. Dar Iniţiaţii din trecut, 
care le-au creat, au așezat în aceste cărţi o mare parte a ştiinţei lor sub 
forma simbolurilor. Aceia care știu să interpreteze aceste simboluri 
văd cum se deschide în fața lor un câmp imens de reflecţii și 


descoperiri. 


a 2-a carte a Tarotului 
(Oswald Wirth: „Tarot - stampă din Evul Mediu”) 


Cele două coloane sunt deci de culori diferite, albastru și roşu, 
ce exprimă opoziţia dintre masculin și feminin. Regăsim aceeași idee în 
Arborele Sefirotic cu cei doi stâlpi ai Milei și Rigorii situaţi de o parte și 
de alta a stâlpului central, stâlpul Echilibrului. Pe stâlpul Milei, sefiroții 
Hohmah, Hased și Neţah reprezintă puterile masculine, iar pe stâlpul 
Rigori i, sefiroții Binah, Gheburah și Hod reprezintă puterile feminine; 
iar ei nu pot lucra armonios împreună decât atunci când sunt susținuți 
de această instanță superioară ce este reprezentată de stâlpul central: 
sefiroții Malkut, lesod, Tiferet, Daath și Kether. Sunt aceste două forțe 
antagoniste, dar complementare, controlate de aceea care le domină 
pe toate, Kether, Coroana, pe care cabaliștii o numesc Balanța cosmică. 

Stâlpul central 

Una dintre cărțile Zoharului, Sifra Țeniuta (adică Cartea Secretă) 
începe prin aceste cuvinte: „Am învăţat despre Cartea Secretă că se 
referă la echilibrul balanței. Înainte de a exista balanţa, om nu se vedea 
cu om iar primii regi au pierit lipsiți de hrană”. Acești regi sunt evident 
simbolici. Ei sunt în egală măsură menţionaţi spre sfârșitul cărţii ca 
„cei şapte regi ai ținutului Edom care sunt cojile căzute în lumea de 
jos“. Or, cuvântul „coajă” reprezintă traducerea literară a cuvântului 
ebraic „clifot“. Clifoţii sunt reflectările inversate, întunecate, ale 
sefiroților divini. Ei reprezintă deci energii, entități, creaturi care nu 
respectă echilibrul balanței. De aceea se spune că regii au pierit din 
lipsa hranei: ei nu au putut fi alimentaţi de marile lumini ce vin din 
Capul Sublim din înalt, Kether. 

Simbolul balanței domină întreaga creaţie. Am văzut deja că 
Arborele Sefirotic este împărțit de cabaliști în patru regiuni (A se 
vedea „De la om la Dumnezeu”, Izvor 236, capitolul II: Prezentarea 
Arborelui Sefirotic.): 

— Olam Aţilut sau lumea emanaţiilor formată din sefiroții: 
Kether, Hohmah și Binah. 

— Olam Briah sau lumea creaţiei, formată din sefiroții: Hased, 


Gheburah, Tiferet. 

— Olam leţirah sau lumea formării, compusă din sefiroții Neţah, 
Hot, lesod. 

— Olam Asiah sau lumea acţiunii: Malkut. 


În fiecare lume, un sefirot central echilibrează alți doi: 

— în Olam Aţilut, Kether îi echilibrează pe Hohmah și Binah. 
— în Olam Briah, Tiferet îi echilibrează pe Hased și Gheburah. 
— în Olam Ieţirah, lesod îi echilibrează pe Neţah și Hot. 

— în Olam Asiah, Malkut echilibrează întreg edificiul. 


Balanța există deci în toate cele patru lumi. Şi din moment ce 
omul este o reflectare a universului, balanţa există şi în el în cele patru 
lumi. 

— în Olam Aţilut ce reprezintă lumea divină a sufletului și 
spiritului: Neșamah. 

— în Olam Briah, care reprezintă lumea mentală, intelectul: 
Ruah. 


Lumea divină 
Neşamah 


Olam Aţilut 
Lumea Emanaţiilor 


Lumea mentală Olam Briah 
Ruah Lumea Creaţiei 


Lumea astrală 
Nefeş 


Olam leţirah 
Lumea Emanaţiilor 


Lumea fizică Olam Asiah 
Guf Lumea Acţiunii 


În Olam leţirah, lumea astrală, inima: Nefeş în Olam Asiah, 
lumea fizică, corpul: Guf. Deoarece știința balanței este deopotrivă și 
ştiinţa omului, trebuie să știm că regii din Edom se află în egală măsură 
şi în sinea sa: ei reprezintă cele șapte păcate capitale; iar dacă omul le 
lasă să se manifeste fără control în el, apar imediat dezordinea și 
anarhia. Dar cum Inteligența Cosmică nu acceptă anarhia, toate ființele 
care rămân în afara ordinii create de ea sunt distruse: ele dispar de 
asemenea din lipsa hranei. Din contră, acela care caută să realizeze 
echilibrul balanței construiește în sine Templul Domnului. 

Toate aceste idei sunt cu siguranţă încă confuze pentru voi, dar 
să nu vă descurajaţi. Dacă nutriţi cu adevărat dorinţa să înţelegeți şi să 
realizaţi în voi echilibrul balanței, datorită căruia veți ajunge să 
armonizaţi pozitivul și negativul, masculinul și femininul, rigoarea şi 
mila, veţi primi iluminări. În timpul meditaţiilor voastre și chiar 
noaptea, în timpul somnului, alte fiinţe în afară de mine, vă vor da 


explicaţii. Știința Iniţiatică are menirea să ne facă cunoscută originea 
lucrurilor. lar originea lucrurilor este lumea ideilor, a principiilor, a 
numerelor. Creaţia și întreaga multitudine a evenimentelor ce se 
produc se pot reduce la numere, iar Știința Iniţiatică ne arată cum 
aceste numere se pun în mişcare ca să acționeze. Numărul este ideea, 
iar cifra este haina sa, manifestarea sa. Cifra este chipul numărului. 
Dacă vom reuși să însuflețim numerele, să înțelegem cum lucrează, ce 
rol joacă, vom vedea că acestea sunt forțe care acţionează în natură, iar 
îmbinările, separările, multiplicările, diviziunile lor generează forme și 
mișcări. Cum să nu admirăm lucrarea numerelor atunci când privim 
cochilia unui melc sau structura unui cristal? Toate principiile 
aritmeticii se regăsesc în pietre, în plante, în animale, în stele, în corpul 
oamenilor, în viaţa lor psihică și chiar în destinul lor. 

Să studiem acum numărul 2. De unde provine forma cifrei sale? 
La origini el nu se scria așa cum îl cunoaștem astăzi. Bucla de la 
început a-apărut mai târziu. La început, el se prezenta ca două linii 
paralele legate printr-un semn: Z. Acest semn ce leagă cele două linii 
este foarte important. El ne arată că cei doi curenți nu sunt nici 
separați, nici contrari, fiind vorba în realitate de același curent care 
circulă în două planuri diferite. Totul se petrece ca în cazul curenților 
de aer de convecţie care circulă între pământ și straturile atmosferice: 
partea de curent ce suflă la baza solului se îndreaptă într-un sens, iar 
cealaltă care suflă la altitudine se îndreaptă în sens invers. Ne dăm 
seama de toate acestea atunci când observăm direcția norilor și aceea 
a vântului la sol. 

Să privim deopotrivă şi niște oameni ce învârt o roată 
împingând-o la fiecare extremitate cu o bară de lemn. Unii par că merg 
într-un sens, alţii în sens invers, dar în realitate, învârtindu-se, ei se 
îndreaptă în același sens, iar eforturile lor se adună. Dar ca să poţi face 
această constatare trebuie să te afli deasupra lor. Dacă rămâneţi la 
nivelul lor, veţi avea mereu impresia că ei se îndreaptă în două direcții 
opuse. Învârtitul roții este asigurat prin lucrarea acestor două mișcări, 
în aparenţă contrare. Este interesant de studiat această imagine: ea ne 
arată că, dacă cei doi curenţi aparent contrari participă în realitate la 
realizarea aceluiași scop, înseamnă că ei sunt legaţi de centru. lar în 
univers acest centru este Dumnezeu. Trebuie să păstrăm această idee 
în minte atunci când studiem numărul 2. 

Toate aspectele vieţii sunt dirijate de numărul 2, fie că este 


vorba despre creaţie sau despre creaturi. Dar îl putem înţelege pe 2 
numai dacă păstrăm conștiința lui 1. Există o realitate unică, dar 1 se 
polarizează și tot restul decurge din această polarizare. Pentru noi este 
esenţial să înțelegem natura acestor doi poli, şi felul în care ei lucrează 
împreună. Dacă legăturile lor sunt armonioase, putem spune că există 
efectiv o polarizare, acest fapt fiind analog cu semnele de prietenie pe 
care anumite persoane și le trimit de aproape sau de departe. 
Altminteri, nu mai putem vorbi despre polarizare, ci despre diviziune, 
despre confruntare. În loc să împlinească o lucrare în înţelegere, în 
armonie, cele două părţi se opun și sfârșesc prin a se distruge. 

În realitate, diviziunea poate duce de pildă la încolţirea unei 
seminţe. De exemplu, pentru ca un grăunte de grâu să încolțească, 
trebuie ca să se divizeze. Înainte de încolţire, grăuntele este 1, dar 
semănat în pământ el devine 2. Apare și 3, germenele ce era conţinut 
în el; atunci când iese din pământ, el începe să-și extragă forţe din cele 
două părţi ale grăuntelui. Cele două principii îl hrănesc pe al treilea 
care creşte. În grăunte există deci diviziune, apoi fermentație, iar 
grăuntele însuși dispare. Asistăm la moartea sa, dar această moarte are 
de jucat rolul ei nu numai în natură, ci și în viaţa interioară. Datorită 
acestei morți omul se va trezi la o nouă viaţă. lisus a spus: „Dacă 
grăuntele de grâu, când cade în pământ, nu va muri, rămâne singur; iar 
dacă va muri, aduce multă roadă”. 

Numărul 2 este acela al iniţierii. Toate problemele cele mai 
profunde, cele mai complexe, cele mai periculoase, se găsesc aici în 2 
care conține chiar secretul existenţei Diavolului. Tot ceea ce are 
legătură cu 2 este dificil. Dumnezeu nu a spus despre cea de-a doua zi a 
Creaţiei că este bună. Se spune despre toate celelalte zile: „și a văzut 
Dumnezeu că este bine”. Dar despre cea de-a doua zi nu se spune 
nimic. Dumnezeu nu s-a pronunţat despre această zi. Numărul 2 este 
cel mai redutabil, fiindcă în el se găsesc toate posibilitățile de divizare, 
de bifurcare. Aici începe deci răul. 

Nu este dat tuturor să se adâncească în acest studiu și să 
aprofundeze misterul lui 2. Atunci când îl înţelegem și când suntem în 
stare să lucrăm cu el, el devine numărul ordinii, al armoniei, al 
construcției, dar este şi numărul opoziţiei și al distrugerii pentru acela 
care nu posedă înţelepciune. Deci totul depinde de noi, de capacitatea 
noastră de a studia şi a înțelege. În funcţie de înțelegerea și 
comportamentul nostru, binele sau răul va fi acela care va ieși din 


întâlnirea celor două forțe. 

Papesa reprezentată pe cea de-a doua carte a Taratului este 
aşezată în faţa celor două coloane ale Templului, iar între aceste două 
coloane este întins un văl mare ce ascunde și interzice intrarea. Papesa 
ține mâna sa dreaptă pe o carte întredeschisă (aceasta fiind de altfel 
singura carte a Taratului în care apare o carte) iar în mâna stângă ţine 
două chei. Aceste simboluri ne arată că trebuie să ne instruim ca să 
obținem cheile ce permit îndepărtarea vălului și accesul la Mistere. 
Cartea semnifică 2 și cheile sunt tot 2. Numărul 2 reprezintă intrarea 
în sanctuar. Pătrunzând prin această poartă, ne găsim în faţa unui 
drum straniu și misterios. Nu putem ști ce vom întâlni urmându-l, dar 
este sigur că vom face mari descoperiri. Papesa ne spune: „Instruiește- 
te, copilul meu, și vei vedea cum totul în univers a fost aranjat minunat 
de Creator. Dacă nu vei studia, nu vei avea o viziune corectă a 
lucrurilor, nu vei fi în stare să faci legătura potrivită între elementele 
lui 2, vei întâlni opoziții și duşmani, și vei afla realitatea numărului 2 în 
luptă și nenorociri”. 

Nu există decât un singur lucru de înţeles, unul singur: „2, 
existența a două principii pozitiv şi negativ, masculin și feminin. 
Universul a fost creat de cele două principii, deci el nu va supravieţui 
iar omenirea nu va continua să supravieţuiască și să progreseze decât 
datorită lucrării celor două principii. Veţi spune: „Ce simplu este? Ne- 
ați spus că este greu!” Da, este foarte simplu, de ce să căutăm 
complicaţii? Complicaţiile apar numai din incapacitatea oamenilor de a 
înțelege și a folosi diferitele manifestări ale acestei polarităţi. Cele 
două principii stau la baza vieţii şi le regăsim în toate fenomenele 
vieţii, fie ele fizice, psihice sau spirituale. 


Cap. 2 - Oscilaţiile balanței 


Atunci când un copil învaţă să citească, începe prin a descoperi 
literele alfabetului. De îndată ce le-a învăţat așa cum trebuie, el este 
încet-încet în stare să le recunoască în cuvintele întâlnite, până în ziua 
în care ajunge să citească fraze întregi. La fel, pe parcursul Iniţierii, 
discipolul străbate numeroase etape de-a lungul cărora el vede cum se 
conturează și se asamblează încet-încet literele marii cărți cosmice 
care sunt elementele creaţiei. Iar când la începutul Evangheliei sale, 
Ioan scrie: „La început era Cuvântul şi Cuvântul era la Dumnezeu și 


Dumnezeu era Cuvântul... Toate prin El s-au făcut... “ aceasta înseamnă 
că la început toate principiile alfabetului divin au intrat în acţiune; din 
înaltul creaţiei până la bazele ei, și până în planul fizic, ele au reprodus 
aceleași structuri ce le creaseră în înalt. Tot ceea ce există în planul 
fizic poate fi considerat drept cuvinte, fraze, poeme formate plecând de 
la diferitele elemente ale Cuvântului. 

Pentru un profan, natura apare la prima vedere ca o imensă 
neorânduială, o adevărată încăpere ticsită cu lucruri în dezordine, și 
chiar dacă oamenii de știință au încercat să facă anumite clasificări ca 
să limpezească puţin lucrurile, foarte puţini sunt capabili să descopere 
legăturile secrete ce există între toate elementele creaţiei și să observe 
că aceste elemente, aparent separate, formează în realitate un întreg. 
Numai viziunea întregului ne descoperă armonia principiilor care, la 
prima vedere, par să se opună (masculinul și femininul, activul și 
pasivul, pozitivul şi negativul, lumina și întunericul, căldura și frigul, 
binele și răul) cât şi armonia fenomenelor ce decurg de aici. Pentru 
acela care vede clar, există balanţa, adică echilibrul. El însuși se află în 
balanță, nu mai părăsește echilibrul. Dar echilibrul nu înseamnă 
sfârșitul oscilaţiilor, imobilitatea. Absența oscilaţiilor atrage după sine 
stagnarea. 

Atunci când Zoharul vorbeşte despre echilibrul balanței, nu este 
vorba despre o stare în care cele două talere ar rămâne complet 
nemișcate. Echilibrul perfect ar însemna reîntoarcerea la 
nediferenţierea originară dinaintea creaţiei. Atunci când Dumnezeu s-a 
polarizat ca să creeze, balanţa s-a pus în mișcare, a început să oscileze. 
De altfel, după anumite tradiţii, creaţia lumii nu a început cu 
constelația Berbecului ci cu aceea a Balanţei ce îi este opusă pe cercul 
zodiacal. 

Semiluna plasată deasupra capului Papesei explică bine și ea 
această idee a oscilaţiei balanței. Deşi în anumite perioade o vedem 
sub aceeași formă circulară ca a soarelui, luna este reprezentată în 
mod simbolic de o semilună, adică având 2 coame. Da, nu se vorbeşte 
din întâmplare despre „coamele” lunii și în anumite mitologii 
divinitățile feminine erau reprezentate prin animale cu coame. Femeia 
- aici, Papesa - care este simbolul viu al naturii create de Dumnezeu, 
este plasată sub semnul balanței, adică al fluxului și al refluxului: după 
lumină, întuneric, și apoi din nou lumină... după muncă, odihnă, și din 
nou muncă... 


Atâta vreme cât creaţia nu va fi desăvârşită, balanţa va continua 
să oscileze. Echilibrul absolut este sinonim cu perfecțiunea, și oare ce 
mai poate exista dincolo de perfecțiune? Nimic, totul se oprește. 
Oscilaţia balanței ne arată că această creaţie este mereu în devenire: ea 
tinde spre echilibrul absolut, deci spre imobilitate, fără să îl atingă 
niciodată. În ziua în care îl va atinge, ea va reveni în sânul Domnului. 
Evoluţia presupune o continuă oscilație a talerelor balanței. Iată încă o 
lecție a numărului 2. Dacă mișcarea se oprește, survine moartea, 
fiindcă echilibrul perfect împiedică schimburile. Or, viața nu este 
făcută decât din schimburi. Aceste schimburi sunt ca firele ce se țes 
între creaturi, cât și între creaturi și lucruri. În același timp, această 
mișcare trebuie să fie măsurată, fiindcă dacă unul dintre talere se 
ridică prea sus, celălalt va cobori prea jos și urmează căderea: și în 
acest caz oscilația se oprește, nu mai există viață. Ceea ce noi numim 
echilibru este în realitate un anumit dezechilibru. Dar acest 
dezechilibru trebuie să rămână limitat și temporar: echilibrul este 
provizoriu rupt ca să fie restabilit imediat. Din această ruptură de nivel 
țâșnesc forţe ce trebuie repede să fie prinse din nou într-o mișcare 
contrară astfel ca să poată fi stăpânite. Deci această oscilație generează 
viața, și putem spune că viața este un dezechilibru reechilibrat fără 
încetare. 

Acțiunea de a merge ilustrează perfect acest fenomen. Noi 
mergem avansând alternativ un picior, apoi celălalt. În momentul în 
care avansăm un picior, corpul nostru se găsește într-un ușor 
dezechilibru pe care îl reparăm avansând celălalt picior. Observaţi cât 
de ușor este să ne pierdem echilibrul și să cădem: cel mai mic obstacol, 
o piatră poate provoca căderea. Să nu mai vorbim despre acela care și- 
a prelungit șederea în viile Domnului: oscilația mersului său ia 
proporții spectaculoase! 

Fiecare element, fiecare obiect, fiecare situaţie, fiecare creatură 
este o sursă de energii, dar pentru ca aceste energii să se exprime, 
trebuie să le plasăm într-o stare de dezechilibru, adică pe o pantă. Să 
considerăm apa pusă pe o suprafață plană: ea se răspândește ca într-o 
întindere de apă calmă: nu există vreo pantă, ea nu poate circula. Dar 
daţi-i acestei ape o anumită înclinaţie, puterea ei va creşte, iar dacă 
este în cantitate mare va produce o energie capabilă să pună în 
mișcare uzine întregi. 

La fel stau lucrurile și în cazul omului. Există în el o pantă pe 


care forțele nu încetează să coboare în cascadă, și este nevoie ca 
acestea să fie canalizate ca să producă o lucrare folositoare. Numărul 2 
este cea mai mare pantă pe care Dumnezeu a dat-o omului; trebuie 
numai ca această pantă să fie reechilibrată fără încetare, fiindcă un 
exces într-un sens poate produce un exces invers. Este ceea ce 
observăm de exemplu la persoanele la care stările de surescitare și de 
tristețe alternează. Viaţa noastră psihică este bazată pe un anumit 
dezechilibru, iar acest dezechilibru, atunci când este stăpânit, aduce 
bogăţie, creaţie. De exemplu, geniile nu sunt fiinţe echilibrate în sensul 
obișnuit al cuvântului (acest tip de echilibru nu generează adesea 
decât mediocritate). Dimpotrivă chiar: geniile sunt adesea ființe care, 
simțindu-se amenințate de puteri obscure, încearcă să le stăpânească 
prin muncă, prin creaţie, şi ajung să realizeze astfel opere măreţe. În 
timp ce altele, mult mai „echilibrate”, neavând de făcut mari eforturi ca 
să trăiască şi să se simtă bine, rămân neînsemnate, șterse. 

Un anumit dezechilibru este necesar pentru avansarea noastră, 
dar cu condiţia să știm să ne supraveghem, să ne analizăm și să ne 
îndreptăm atunci când talerele balanței arată un prea mare 
dezechilibru. A ști să-ți echilibrezi forțele îți oferă o putere magică 
asupra ta însuţi și asupra naturii, dar trebuie totodată să te 
supraveghezi ca să păstrezi o anumită oscilație. Fiindcă în ziua în care 
talerele sunt perfect echilibrate, nimic nu mai avansează, moartea fiind 
aceea care se instalează. Moartea este echilibrul perfect! Este ceea ce 
observăm la anumite persoane: le vedem vorbind, mergând, 
trebăluind, și totuși ne dau senzaţia că sunt moarte fiindcă stagnează. 
Zi după zi le regăsim mereu asemănătoare cu ele însele ca și cum un 
arc interior s-ar fi destins: ele au același chip împietrit, inexpresiv, 
repetă faptele şi cuvintele din ajun etc. Putem numi acest fapt 
echilibru, dacă dorim, dar ce plictiseală este pentru anturajul lor! Simţi 
nevoia să o iei razna! 

Există deci mereu câte ceva de îndreptat în tine însuţi. Dar 
există lucruri de îndreptat și în judecăţile ce le avem despre alţii și în 
atitudinea ce trebuie să o avem în ceea ce îi priveşte. Ceea ce numim 
dreptate nu este în realitate decât un șir de îndreptări de situaţie (de 
altfel, observați că dreptate-îndreptare au aceeași rădăcină), de aceea 
este atât de greu să fii drept! Iată o noțiune de care adulţii - părinţi și 
educatori - trebuie să țină seama atunci când trebuie să se pronunţe 
asupra copiilor şi să vegheze asupra evoluţiei lor. În faţa aceluia care 


este cuminte, ascultător, ei au tendința să gândească: „Oh, ce drăguţ, ce 
adorabil este!” Desigur, este mai ușor să ai de a face cu un copil care 
rămâne liniștit atunci când i se spune să nu se miște, care nu vorbeşte 
atunci când i se spune să tacă. Dar ce va face mai târziu acest copil atât 
de drăguţ și cuminte? Cu siguranţă, nu mare lucru, el va rămâne 
neînsemnat, în vreme ce despre un copil autoritar, nedisciplinat, 
punând probleme anturajului, părinţilor, vecinilor săi, educatorii nu 
încetează să spună: „Oh, el exagerează, priviţi câte prostii a mai făcut!“ 
Da, dar acest copil care obosește și deranjează pe toată lumea are mai 
multe posibilități de a deveni cineva. Pentru moment se spune că 
exagerează, ceea ce înseamnă că talerele balanței sale sunt prost 
echilibrate, dar atunci când va înţelege să-și canalizeze energiile, se va 
distinge prin caracterul și talentul său. lar sarcina părinţilor și a 
educatorilor este aceea de a-l ajuta să o facă. 

Oamenii sunt obligaţi să progreseze de asemenea și în 
dezechilibrele existenţei: boli, încercări... De exemplu, ce este un 
război? O pantă vertiginoasă. În acest dezechilibru, cei buni găsesc 
condiţii să devină şi mai buni, iar cei răi vor deveni și mai răi... Viaţa 
creează perturbații ca să îi pună pe oameni în acea stare de 
dezechilibru ce îi obligă să se dezvolte, să se transforme, sau, cel puţin, 
să se descopere și să se cunoască pe ei înșiși. Câţi nu vor descoperi 
ceea ce sunt dacă nu vor întâlni încercări sau pericole! Astfel unii, care 
par neînsemnaţi, se manifestă ca niște eroi, în vreme ce alții care 
păreau capabili, inteligenţi, cinstiţi, se prăbușesc imediat sau sunt 
antrenați să comită fapte mişeleşti, criminale. În câte domenii nu se 
mai poate verifica faptul că viaţa este creată de această oscilație dintre 
forțe sau situaţii contrare! întreaga abundență și diversitate a 
bogățiilor ce apar la suprafața planetei noastre vin din faptul că 
această suprafață nu este plană, ci că există nivele diferite, de la 
vârfurile înalte până la adâncurile terestre și marine. Diversitatea 
climei, a florei, a faunei, de unde provine în parte şi diversitatea 
civilizaţiilor, apare din faptul că suprafața pământului nu este nivelată, 
şi acest lucru este minunat! 

Nici oamenii nu trebuie să fie nivelaţi. De ce? Pentru ca să existe 
schimburi fructuoase între ei, o întreagă circulaţie. Singurul punct pe 
care trebuie să îl aibă în comun este acela al unui înalt ideal, al dorinței 
de a progresa mereu în iubire şi lumină. În rest, ei pot fi diferiţi! 
Tocmai această diferență face ca viaţa lor să fie îmbelșugată și 


frumoasă. 
Cap.3 -1şi0 


I. 

Cabaliștii dau mai multe reprezentări numelui Domnului, Iod He 
Vau He m H Una dintre acestea este un triunghi în care acest nume 
este Înscris cu litere strălucitoare: 


Acestei forme piramidale îi corespund cele patru planuri ale 
universului: 

— Lui Iod > îi corespunde lumea Aţilut a emanaţiilor, planul 
divin (Amintim că ebraica se citeşte de la dreapta la stânga). Lui Iod He 
n> îi corespunde lumea Briah a creaţiei, planul spiritual. 

— Lui Iod He Vau > n » îi corespunde lumea Iețirah a formării, 
planul psihic. 

— Lui Iod He Vau He n: n» îi corespunde lumea Asiah a acţiunii, 
planul fizic. 

Fiecare nouă literă reprezintă un grad în plus în coborârea 
spiritului în sânul materiei. Iod are ca valoare numerică 10; He 5; Vau 
6. Suma literelor înscrise în triunghi este deci 72, iar 72 este „Șem 
hameforaș” (literal: „numele în detaliu”), adică cele 72 de genii care 
conduc universul. 

Iod, care este din punct de vedere grafic cea mai mică literă a 
alfabetului, puţin mai mare decât un punct, simbolizează Spiritul 
Cosmic, pe 1; dar dezvoltat în planul fizic el devine 10, universul. 
Fiindcă, pentru Știința Iniţiatică, la fel cum 2 nu este 1+1,10 nu este 
suma a 10 unităţi. Pentru a înţelege numărul 10, care este atât de 
bogat în semnificaţii, trebuie să îi studiem pe 1 şi pe 0 din care este 
compus, și să vedem că fiecare are natura sa, activitatea sa, și că au de 
făcut o lucrare împreună. Iar pentru a înţelege această lucrare, trebuie 
să considerăm nu numai că 1 şi 0 sunt juxtapuse, dar că 1 pătrunde în 
0 ca să-l însuflețească, să-i pună în mișcare. Aceasta se poate exprima 
şi prin desenul cercului cu un punct în centru A. 


Este scris la începutul cărții Facerea: „La început a făcut 
Dumnezeu cerul şi pământul. Şi pământul era netocmit şi gol. Întuneric 
era deasupra adâncului și Duhul lui Dumnezeu Se purta pe deasupra 
apelor. “ Duhul lui Dumnezeu este principiul masculin care acoperea 
materia - simbolizată aici prin apă - ca să o facă să rodească. Apa este 
cercul, 0, iar Duhul lui Dumnezeu este punctul, 1. Fără spiritul care să o 
însuflețească, materia rămâne „tohu vabohu'“: lipsită de formă și vidă. 
Dar atunci când este atinsă ușor, lucrată de spirit, toate posibilităţile 
pe care ea le conţine încep să se manifeste, ea devine un univers cu 
sori, constelații, nebuloase. Universul nostru este deci 0, materia care a 
fost deja lucrată, însufleţită și organizată de spirit, 1. 

Tot ceea ce vedem în univers este produs de 1 și 0, de 1 ce îl 
pătrunde pe 0 ca să-l însuflețească. Este un principiu al mecanicii: 
pistonul trebuie să intre în mișcare în interiorul cilindrului ca să 
acționeze motorul. Nimic nu merge fără această mișcare. Și roata, ce 
este? Un 0 (cercul) ce se învârte în jurul unui ax central (1). Roata ne 
arată pe 1 la lucru în 0, spiritul care pune materia în mișcare. lar 
pământul are și el o axă în jurul căreia masa sa, 0, se roteşte continuu. 

Acela care cunoaște metoda de a studia numerele vede cum 
acestea devin semnificative, vii, active. Ca să formăm numărul 10, 
trebuie ca 1 și 0 să fie legate și mobile. Dar oamenii nu cunosc această 
realitate decât în domeniul mecanicii și al sexualităţii, dar și aici mai 
există încă atâta ignoranță! Pentru a „cunoaște” femeia (termen folosit 
în Biblie) bărbatul trebuie să o pătrundă, iar rezultatul acestei 
cunoașteri va fi un copil. Dar cum a fost conceput acest copil?... 1 se 
scufundă în 0 ca să-l studieze, dar o face fără lumină, în noaptea 
gândului său, şi de aceea rezultatele nu sunt deosebite. În felul lor de a 
lucra cu 10, oamenii se aseamănă cu pescarul care găsește în vârful 
undiței sale un pantof vechi scâlcit și acoperit de noroi. Ei ar fi putut 
obține aur, pietre preţioase, dar iată că nu pescuiesc decât nişte 
pantofi vechi! 

Orice act ce contribuie la întreţinerea vieţii în noi corespunde 
numărului 10. A mânca înseamnă a deschide gura, 0, ca să introducem 
hrana, pe 1, iar această întâlnire produce o energie. Și ce observăm? 
Acţiunea luminii, 1, ce atinge ochiul, pe 0. Același fenomen există și în 
cazul sunetului ce ne ajunge la ureche. Cât despre cap, care este de 
formă sferică, este și el un 0, și deasupra acestui 0 trebuie să coboare 
Spiritul. Atât timp cât nu a primit spiritul, capul nostru care este un 0, 


nu produce decât prostii. Dar în ziua în care este vizitat de raza celestă, 
el aduce pe lume un copil divin şi noi devenim 10. Până aici nu suntem 
decât 0. Veţi spune: „Ce interpretare!” Ei bine, da, sunt interpretări... 

Numărul 10 înseamnă că un purtător de lumină străbate 
obscuritatea materiei și o luminează pentru a o studia. Este speologul 
care coboară în întunericul unei peșteri înarmat cu o torță. Este 
vânătorul care intră într-o pădure, fiindcă în mod simbolic vânătoarea 
reprezintă altceva decât urmărirea unui cerb sau a unui mistreţ: în 
viaţa spirituală există un alt vânat de urmărit, alte comori de 
descoperit. 

Numărul 10 se află deopotrivă şi în noi înșine; este intelectul, 1, 
şi inima, 0. Cu ajutorul intelectului trebuie să pătrundem în inimă (a 
noastră şi a celorlalţi) ca să o luminăm și să facem o lucrare cu ea. 
Asemenea pistonului, intelectul trebuie să pătrundă și să iasă din 
inimă. Acela care nu-și folosește în acest fel intelectul nu este în stare 
să înțeleagă nimic, și mai ales este incapabil să se cunoască. Putem 
spune că numărul 10 reprezintă „Cunoaște-te pe tine însuţi”. 
Pătrunzând cu lumina sa adâncurile profunde ale inimii, înțelepciunea 
îi va cunoaște comorile, filoanele ascunse ale unor pietre, metale și 
lichide preţioase. În această fântână întunecoasă a inimii, intelectul 
coboară şi urcă; el coboară şi urcă pentru a scoate din fântână apa 
valoroasă. Numărul 10 reprezintă deci lucrarea intelectului asupra 
inimii, dar şi aceea a spiritului asupra sufletului. În sensul său cel mai 
înalt, 10 reprezintă omul al cărui spirit se cufundă în adâncurile 
Sufletului Cosmic pentru a scoate la iveală misterele, și care se întoarce 
de acolo pe deplin iluminat. 

Trebuie să ajungem să îl cunoaștem pe 10 în planurile 
superioare. În orice creatură există o latură feminină care este 
obscuritatea și o latură masculină care aduce lumina. Descoperim 
aceste două aspecte dezvoltate cu precădere la toți oamenii care au 
fost mari creatori. 10 fără lumină este un 10 situat în lumea cu două 
dimensiuni; în lumea cu trei dimensiuni 10 se află în acţiune în sânul 
luminii. Este ceea ce ne mai învaţă cele patru litere ale numelui 
Domnului. Iod > tatăl, He n: mama, Vau >: fiul și He n: fiica, 
corespunzând celor patru principii din om: spiritul, 1, sufletul, 2, 
intelectul, 3, și inima, 4. Adunați 1+2+3-+4, și obţineţi 10. Este bogăţia! 
A trăi în 10, înseamnă a avea o inimă pură, un intelect luminos, un 
suflet nemărginit ca universul și un spirit puternic care depășește 


toate obstacolele. 

Numărul 10, la fel ca toate celelalte numere, ne dă o metodă de 
lucru. Picioarele şi mâinile noastre sunt instrumente ale realizării, 
fiindcă cu ajutorul picioarelor ne deplasăm și cu ajutorul mâinilor 
acționăm. V-aţi întrebat de ce degetele de la picioare şi de la mâini sunt 
fiecare în număr de 10? Atunci când unele persoane se reunesc pentru 
o lucrare, ele formează un 10. Când strângeţi mâna cuiva, este tot un 
10. Acest gest nu este rezultatul întâmplării. Numeroase gesturi, ce ne 
sunt atât de obișnuite încât au devenit automate, au în realitate un 
sens foarte profund. Trebuie să întâlniți pe cineva pentru a vorbi, 
pentru a lua masa împreună sau pentru a stabili o lucrare: veţi începe 
prin a-i strânge mâna și astfel creaţi o legătură. Una dintre mâini 
reprezintă întotdeauna 1 iar cealaltă 0. Dacă faceţi amândoi acest gest 
în mod conștient, fiecare mână își joacă rolul ei şi rezultă astfel o 
armonie eficace. 

Două persoane care își strâng mâna arată că doresc să se 
înțeleagă pentru a merge apoi pe același drum. Da, dar cu condiţia ca 
una dintre cele două mâini să posede o energie pozitivă şi cealaltă una 
negativă. Dacă ambele mâini îl reprezintă pe 0 sau pe 1, acest lucru nu 
mai este valabil. Două mâini active, pozitive, provoacă conflicte. Două 
mâini pasive, negative, rămân inerte, ineficiente. Gestul de a strânge 
mâna presupune întotdeauna realizarea lui 10, adică o activitate 
ordonată, fiecare mână reprezentând pe 5. A-ţi strânge mâna 
înseamnă: „Doresc să fac schimburi cu tine și vreau să văd dacă putem 
colabora.41 Dar oare câţi oameni sunt preocupaţi să înțeleagă limbajul 
mâinilor? Ei se asociază fără să caute învățământul lor și aceasta poate 
produce multe lovituri și deziluzii. 

lată încă un exemplu din domeniul pedagogiei. Aveţi un fiu și 
doriţi să îl educați. Fi bine, este imposibil dacă nu descoperiţi mai întâi 
ceea ce îl poată face să lucreze, adică ceea ce reprezintă pentru el 0 din 
sinea sa, 0 din 1-ul său. Fără a cunoaște acel 0 din cineva, nu putem 
face nimic pentru el. Acest 0 poate fi o știință, o artă, un prieten, o 
ambiţie, o virtute. Părinţii care reușesc să cunoască acel 0 al copiilor 
lor le pot oferi acestora condiţiile pentru a pune 1 în acţiune, 
obținându-l astfel pe 10. De aceea este bine să le propunem oamenilor 
cât mai multe activităţi. Aceste activităţi constituie atâţia de 0 unde pot 
ei să pătrundă, unde pot acționa, și care vor acţiona în schimb asupra 
lor. 


Numărul 10 ne învaţă să lucrăm în același timp cu principiul 
masculin și cu principiul feminin, să fim în același timp bărbat și 
femeie, dar și copil și bătrân. Bătrânul reprezintă intelectul; copilul, 
inima. A reuni aceste două stări înseamnă deopotrivă a realiza 
numărul 10. Copilul nu este ca un 0? Fl este suplu, se rostogolește 
peste tot ca o bilă, face tumbe. Bătrânul este 1, rigid, implacabil. La ora 
actuală, oamenii refuză să fie asemenea copiilor ca să-și poată păstra 
autoritatea, prestigiul, și numai aceste lucruri contează pentru ei. Dar 
pentru a atrage iubirea, trebuie să devii un copil. lar pentru a avea cu 
ceilalți legături echilibrate, trebuie să fii în același timp și copil și 
bătrân: trebuie să fii un 10 în acţiune. 

Trebuie să studiem numerele pentru a descoperi în ele metode 
de lucru. Da, numerele sunt capabile să ne ajute, iar noi trebuie să 
învăţăm să le folosim. Acela care știe să lucreze cu 10 se simte bogat, 
împlinit, fiindcă 10 este cifra căsătoriei. Acea căsătorie la care oamenii 
aspiră atât de mult, acea dorinţă de a întâlni o ființă care să le fie 
complementară, trebuie să o realizeze fiecare în sinea sa. Cum să te 
căsătorești în interior pentru a forma un 10? Cu ce şi cu cine să te 
căsătorești? lată esenţialul. Toată lumea trebuie să se căsătorească, nu 
trebuie să rămână nici măcar un singur celibatar! Iar această căsătorie 
la care trebuie să aspirăm, este aceea a materiei și a Domnului în noi 
înșine, căsătoria corpului nostru și a spiritului nostru. 


II. 

Cum a creat principiul masculin, 1, principiul feminin, O, 
materia? Curbându-se şi unindu-şi ambele extremităţi. În acel moment, 
cercul s-a format, acel cerc ce reprezenta materia, întreg universul. 

Dar câte lucruri nu se mai pot spune despre 1 și 0! Priviţi: 
putem pune 1 înaintea lui 0, sau pe 0 înaintea lui 1. Punându-l pe 1 
înaintea lui 0, îi creştem acestuia de 10 ori puterea: 1 devine 10. Dar 
dacă facem invers, 01, diminuăm de 10 ori forţa sa, valoarea sa. 

Să transpunem acum acest fenomen în viaţa interioară: dacă îl 
puneţi pe 0, adică pe voi, pe primul loc, și pe 1, principiul divin, pe 
avansa. În timp ce, dacă spuneţi: „Doamne, numai Tu ești cu adevărat 
mare, puternic și înţelept; Te voi așeza înaintea mea, Doamne, mereu 
pe primul loc și Te voi urma”, vă veți mări capacităţile, veţi deveni 10. 
lată atitudinea adevăratului spiritualist: el îi dăruiește primul loc 


Domnului pentru a fi bine sfătuit, bine îndrumat. Aceasta este 
adevărata umilință pe care ne-o învaţă știința Iniţiatică. 

Adevărata umilință nu constă, aşa cum mulţi au crezut, în a te 
înjosi până la distrugere, petrecându-ţi vremea spunând: „Eu nu sunt 
nimic, nu valorez nimic”. Adevărata umilință înseamnă a oferi în sine 
primul loc Divinităţii ca să poți beneficia de toate calitățile acesteia: în 
acel moment, toţi acei 0 pe care îi aveţi în voi se vor situa în spatele lui 
1 devenind tot atâtea bogății. Dar câţi oameni sunt capabili să 
înțeleagă acest adevăr? Ideile care circulă la ora actuală îi împing 
dimpotrivă să se plaseze înaintea Domnului, și chiar în locul Domnului! 
Astfel ei degenerează, se micșorează și se sting până la dispariţie. Ei au 
adunat prea mulți de 0 pe primul loc. 

Unii vor spune: „Am înţeles, și fiindcă 0 nu este atât de cunoscut, 
ne vom descotorosi de el și îl vom păstra numai pe 1”. Ei nu, și în acest 
caz este vorba despre o înţelegere greşită. Acest 0 este necesar, nu 
trebuie suprimat; dacă nu îl veţi mai avea pe 0, nu veţi mai avea deloc 
materie asupra căreia să lucraţi și veţi deveni ineficienți. Vegheaţi 
numai să îl aşezaţi pe 1 înaintea lui O, adică să nu acordaţi mereu 
primul loc intereselor și calculelor voastre personale, egoiste. Puneţi 
toate acestea undeva mai în spate, și vă veţi simţi mai luminaţi, mai 
bine călăuziți, mai protejaţi. 

Măreţia acestei creaturi atât de imperfecte care este ființa 
umană constă în înțelegerea faptului că, în pofida lacunelor sale, ea 
poate face minuni cu condiţia ca să-l așeze pe Domnul pe primul loc în 
mintea și inima sa. Fără Dumnezeu, omul nu va ajunge prea departe; 
orice ar face, ar fi uman, mediocru. lată ceea ce trebuie el să înțeleagă, 
şi să facă totul ca Domnul să pătrundă în fiinţa sa, să se exprime prin el 
şi să-l ia în slujba sa. Tot acest demers interior este rezumat în 
numerele 1 și 0. Acela care a înţeles toate acestea devine 10. Oamenii 
care spun: „Noi nu avem nevoie de Domnul, suntem inteligenţi și 
universul ne aparţine”, sunt acele ființe care l-au pus pe 1 din ce în ce 
mai departe, la coadă, după o serie întreagă de 0, iar aceasta este cea 
mai proastă filosofie. 0 este foarte important, indispensabil, fiindcă 
este suportul lui 1, dar în urma sa. 

Această problemă a lui 1 și 0 este inepuizabilă, iar eu vă mai pot 
oferi încă o interpretare. Să presupunem că ați pus pe primul loc 
sentimentul iar gândirea după aceea: vă veţi lăsa conduși de reacţiile, 
de impresiile voastre, fără să judecaţi, fără să chibzuiţi. Ei bine, acest 


fapt va diminua valoarea activității voastre și veți risca chiar să vă 
spargeţi capul. Aceasta nu vrea să însemne că trebuie să suprimaţi 
sentimentul, nu, fiindcă aţi fi lipsiţi de imensele bogății ale materiei 
asupra căreia gândul trebuie să lucreze. Puneţi numai gândul pe 
primul loc ca să găsiți totdeauna soluţiile adecvate, cel mai bun 
comportament. lată ceea ce ne învaţă 10: că trebuie să așezăm gândul 
înaintea sentimentului. 

Nu trebuie să-l suprimăm pe 0, el este extrem de util fiindcă 
mărește valoarea lui 1. Dar 0 înseamnă rezervele, iar rezervele trebuie 
să se mulțumească să succeadă! 


Cap. 4 - Locul masculinului și al femininului 


I. Adam şi Eva: spiritul și materia 

Cele două principii masculin și feminin se găsesc la originea 
Creaţiei. Nicio creaţie, de orice fel ar fi, nu este posibilă numai cu un 
singur principiu: trebuie ca acestea să fie împreună și unite. Aceste 
două principii există mai întâi în înalt, Tatăl Celest și Mama Divină, și 
nu încetează să genereze lumi populate cu mulțimi nenumărate de 
creaturi. În planul fizic masculinul are o existenţă distinctă de cea a 
femininului, dar în înalt masculinul și femininul sunt un întreg. 

Este scris în cartea Facerea: „Şi a făcut Dumnezeu pe om după 
chipul său; după chipul lui Dumnezeu l-a făcut; a făcut bărbat și 
femeie”. Ceea ce înseamnă, potrivit Zoharului, că Dumnezeu l-a creat 
pe Adam, omul primordial, ca bărbat și femeie, adică în posesia celor 
două principii. Veţi spune: „Dar Eva? Este scris imediat că Dumnezeu a 
creat-o și pe Eva”. Da, Dumnezeu a zămislit principiul feminin din 
principiul masculin, El l-a obiectivat în faţa lui. Tocmai sensul acestei 
imagini i-a preocupat atât de mult pe teologi: Dumnezeu scoțând-o pe 
Eva din coasta lui Adam. 

Adam și Eva nu sunt un bărbat și o femeie, ci niște simboluri. 
Adam este principiul masculin care i-a dat naștere Evei, principiul 
feminin. Ce înseamnă aceasta? Că primul principiu a ieşit din starea sa 
de maximă subtilitate ca să se condenseze, și condensându-se a creat 
un alt principiu: Eva. Dacă în cartea Facerea se spune că Adam a fost 
creat înaintea Evei, înseamnă că Moise, care era un lniţiat, ştia că 
principiul masculin este mereu cel dintâi. Și este cel dintâi fiindcă este 
principul creator, el se află la originea creaţiei, deci a materiei. Materia 


este un produs al spiritului, ceea ce Moise a reprezentat prin imaginea 
Evei scoasă din coasta lui Adam. Materia este o condensare a forțelor 
spiritului, de aceea în chip simbolic principiul feminin apare mereu 
după principiul masculin. Este ceea ce exprimă primele două litere ale 
Numelui Domnului: Iod He n -. 

Literei Iod > simbol al principiului masculin, îi urmează litera He 
n, simbol al principiului feminin. Priviţi cât de expresivă este forma lor: 
He este ca un receptacul, o cupă, dar inversată. Iod este cea mai mică 
literă a alfabetului ebraic, ea se aseamănă cu un punct, sau mai exact 
cu un germen, care este elementul prim al uni fiinţe vii. În momentul 
concepţiei, ovulul mamei, ce este ca o cupă, primește germenele, și 
apare o nouă viaţă. 

La început există Iod; la fel, la început există punctul. Punctul nu 
are dimensiune și ne este aproape imposibil să-l definim; dar punctul 
în mișcare generează linia, iar linia în mișcare dă naștere suprafeţei, 
apoi suprafaţa care se mișcă generează volumul, adică spaţiul cu trei 
dimensiuni. Linia, suprafaţa, volumul, toate s-au născut din mișcarea 
punctului. Acum, plecând de la punctul care a generat-o, dacă veţi 
imprima unei linii o mișcare ce se roteşte în jurul acestui punct, veţi 
obține un cerc. Cercul și raza sa reprezintă uniunea liniei drepte şi a 
liniei curbe. Punctul este deci generatorul tuturor figurilor, iar punctul 
în cerc simbolizează Spiritul Cosmic însuflețind materia universului. 
Este ceea ce vor să exprime cabaliștii atunci când îl înscriu pe Iod în 
He. 

Înţelegeţi acum mai bine în ce sens se spune că Eva a fost scoasă 
din coasta lui Adam. Spiritul, Adam, a generat materia, pe Eva. Apoi 
Adam și Eva au lucrat împreună ca să creeze copii, adică tot ceea ce 
vedem în natură și care nu este decât reflectarea a celor două mari 
principii din înalt. Un arbore se reflectă în apă: dacă putem să îi vedem 
reflectarea jos, înseamnă că arborele există în înalt. Această imagine 
foarte simplă ne permite să înţelegem problema evoluţiei. 

Ceea ce știința denumește „evoluţia speciilor” a fost neapărat 
precedată de o mișcare de involuţie, fiindcă nimic nu se poate ridica 
fără ca ceva să fi fost mai înainte coborât. Ca să putem urca la cer, 
trebuie mai întâi să fi coborât din cer unde totul își are originea. Este 
valabil pentru materie, ; este valabil și pentru om cât și pentru tot ceea 
ce există. Teoria evoluţiei a lui Lamarck şi Darwin nu acoperă decât 
cincizeci la sută din realitate. Înaintea evoluției materiei, a existat 


involuţia spiritului. Evoluţioniștii au observat lucrurile numai din 
exterior, din punct de vedere al organizării materiei, Iară să ţină cont 
de forţele invizibile ce au lucrat înainte asupra lor. Evoluţia nu 
reprezintă decât jumătatea unui proces de manifestare. Observând-o 
izolat, o desprindem de adevărul vieţi, şi ea nu-și găsește locul în 
natură. Nu veţi putea să-mi dovediţi că evoluţia este posibilă fără ca 
vreun impuls prealabil să o fi declanșat și continuă să o întreţină. Iar 
acest impuls vine din înalt. 

Mai întâi a coborât spiritul, iar dacă observăm că materia 
evoluează, înseamnă că ea este antrenată de mișcarea ascendentă a 
spiritului ce o face să întoarcă spre locul ei de origine. 

Principiul masculin este deci primul și trebuie să rămână 
primul. Dar bărbaţii nu trebuie să se umfle în pene și nici femeile să fie 
ofensate: eu am spus „principul masculin” și nu bărbatul. Aici este 
vorba numai despre principii, şi tot principii trebuie să observăm în 
mitul păcatului originar, şi nu un bărbat și o femeie. 

Dumnezeu l-a creat pe bărbat, Adam, după chipul său: El 
reprezenta un ideal pentru acesta. Apoi Dumnezeu a luat o coastă din 
Adam ca s- o creeze femeia, pe Eva, iar bărbatul a devenit atunci un 
ideal pentru femeie. Bărbatul care se găsea mai aproape de Dumnezeu, 
de esenţa sa, de lumina sa, putea transmite femeii forțe pe care aceasta 
nu le putea capta direct. Or, Eva a făcut atâtea eforturi ca să-l atragă pe 
Adam la ea, încât acesta a uitat celălalt centru, Dumnezeu, și 
întorcându-și astfel privirea de la Dumnezeu ei au căzut împreună. 
Atât timp cât Adam l-a pus pe Dumnezeu în centrul existenţei sale, el 
era fericit, liber, el se instruia, şi datorită lui se instruia și Eva. şi cum 
Adam îi transmitea Evei ceea ce învăţa de la Dumnezeu, tot așa și Eva 
transmitea ceea ce învăța de la Adam altor creaturi: animalelor, 
plantelor și spiritelor situate mai jos pe scara evoluţiei. Atunci când 
Adam și-a întors privirea de la Dumnezeu spre Eva, a venit catastrofa, 
fiindcă nu numai că ei s-au pierdut, dar toate ființele instruite de Eva 
au fost antrenate în căderea lor (A se vedea „Limbajul simbolic, limbaj 
al naturii” (Vol. 8 din Opere Complete) capitolul: „De ce omul a 
antrenat animalele în cădere). 

Toate nenorocirile oamenilor vin de la refuzul lor de a accepta 
ierarhia universului. Mai putem exprima această idee spunând că 
ordinea succesiunii literelor din numele Domnului a fost inversată. He 
a trecut în faţa lui Iod, sau altfel spus, principiul feminin, materia, a fost 


plasată înaintea principiului masculin, spiritul. Or, contrar a ceea ce 
mulţi îşi închipuie, ei nu vor rezolva mai bine problemele materiale 
punând materia pe primul plan. 

lată cum trebuie să înțelegem povestea păcatului originar. Nu 
este istoria unei femei, numită Eva, care l-a sedus, prin tot felul de 
tertipuri, pe un sărman nefericit pe nume Adam (cu atât mai rău 
pentru aceia pe care această poveste îi avantajează fiindcă le permite 
să-și justifice disprețul şi respingerea femeii!), este cazul unei 
inversiuni în ordinea celor două principii. 


II. Adam și Eva: înţelepciunea și iubirea 

Este spus în cartea Facerea că Adam și Eva n-au ascultat de 
ordinele primite și au gustat din fructul interzis. Prin această 
nesupunere ei se îndepărtară de Creatorul lor, iar acum trebuie să 
regăsească calea spre casă. Fiind vorba despre o povestire simbolică, îi 
putem da diferite interpretări, ele vor fi întotdeauna corecte cu 
condiţia ca să respectăm regulile limbajului simbolic. Dar înainte de 
toate, trebuie să păstrăm în minte ideea că eu vă vorbesc aici despre 
principii, şi nu despre două persoane numite Adam și Eva. 

Eu v-am spus deja că entitatea pe care o numim Dumnezeu este 
deopotrivă masculină și feminină: Tatăl Celest și Mama Divină. Şi tot la 
fel, ființa umană creată după chipul Domnului este polarizată în 
masculin (reprezentată de Adam) şi feminin (reprezentată de Eva). 
Încarnându-se, ea părăseşte neapărat pe Tatăl și Mama sa celești. Dar 
chiar dacă este obligată să îi părăsească, nu trebuie să taie legătura 
care îi unește cu ei. Tatăl ei și Mama sa nu au lăsat-o să plece oricum, 
singură și lipsită de mijloace, Ei i-au dat posibilități să rămână în 
contact cu ei, acestea fiind sufletul (feminin) și spiritul (masculin). Da, 
sufletul și spiritul sunt entităţi vii, nu sunt obiecte inerte, ca o frânghie 
sau un lanţ, iar ca să rămâne legată de Tatăl Celest și Mama Divină, 
fiinţa umană are o lucrare de îndeplinit cu înţelepciunea (principiul 
masculin) și iubirea (principiul feminin) care sunt cele două atribute 
ale Domnului de unde decurg toate celelalte. lar cum atracția nu se 
produce decât între doi poli opuși, sufletul trebuie să se lege de Tatăl 
Celest lucrând cu înţelepciunea, iar spiritul să se lege de Mama Divină 
lucrând cu iubirea. 

Spiritul nostru trebuie deci să păstreze legătura cu mama sa, 
prin iubire, iar sufletul nostru să păstreze legătura cu Tatăl său, prin 


înțelepciune. Astfel ei transmit lumina lor intelectului și inimii noastre. 
Altminteri, lipsiţi de această lumină, intelectul și inima repetă greșeala 
lui Adam și a Evei din Rai. La fel cum Eva a ascultat promisiunile 
înșelătoare ale șarpelui, animal terestru, și l-a antrenat și pe Adam 
care era mai slab ca ea, tot aşa și inima înșelată de promisiunile de 
satisfacţii materiale, antrenează intelectul ce este mai slab decât ea. Da, 
inima oamenilor este totdeauna mai puternică decât intelectul lor. 

Adam și Eva din noi nu se pot asocia ca să facă o lucrare bună 
decât cu condiţia ca să rămână fideli Tatălui și Mamei lor, înțelepciunii 
şi iubirii. Altminteri, ce s-ar întâmpla? După tradiţia cabalistică, șarpele 
din cartea Facerea era demonul Samael. Eva l-a ascultat pe Samael, 
urmându-l, și şi-a părăsit Tatăl, înțelepciunea. Atunci, Adam a imitat-o 
pe Eva şi şi-a părăsit Mama, iubirea, legându-se de Lilith, un demon 
femeie. Această poveste este de asemenea simbolică: ea ne arată că, în 
momentul în care inima și intelectul nu mai primesc adevărata 
înțelepciune și adevărata iubire prin intermediul spiritului și al 
sufletului, ele se vor afla la cheremul puterilor întunericului. 

Lecţia pe care trebuie să o tragem din această poveste simbolică 
este aceea că oamenii nu trebuie să își părăsească cerul interior unde 
trăiesc părinţii lor. Ei trebuie să rămână credincioși Tatălui și Mamei 
celești, să nu coboare pe pământ, adică să nu se mărginească, în frigul, 
în întunericul care înghit totul. Cerul simbolizează tot ceea ce 
izvorăşte, înfloreşte, se pârguieşte neîncetat. Atunci când îţi părăsești 
Tatăl şi Mama ta celeşti crezând că vei găsi în altă parte fericirea, 
izvorul seacă și apare seceta, lipsa de armonie, discuţiile, pentru că ai 
trădat. Ţi-ai părăsit Tatăl, gândirea corectă, înțelepciunea, sau ţi-ai 
părăsit Mama, sentimentele de iubire pură, pentru a le înlocui cu o 
soție sau un soț obișnuit, adică tentaţiile materiei, gustul plăcerilor, 
ambiția socială și toate compromisurile care ești gata să le faci căutând 
tot felul de înlesniri. 

De câte ori în viață nu repetăm păcatul lui Adam și al Evei! 
Inima şi intelectul, în loc să fie inspirate de suflet și de spirit, se 
sprijină reciproc în lucrări ce nu sunt inspirate nici de înţelepciune, 
nici de adevărata iubire, antrenându-i pe oameni în aventuri jalnice. Îi 
vedem pierduţi, descumpăniţi și cerând ajutor precum copiii care, 
rătăciţi în mulțime, se plâng: „Mi-am pierdut mama, mi-am pierdut 
tatăl”. Ei da, câți nu sunt încă în acest stadiu! 

Iată deci povestea lui Adam și a Evei. Adam nu este un bărbat, 


nici Eva o femeie, deci nu trebuie să îi asimilăm pe toți bărbaţii cu 
Adam și pe toate femeile cu Eva. Povestea lui Adam și a Evei este o 
descriere a proceselor psihice ce se desfășoară în fiecare dintre noi, fie 
că suntem bărbaţi sau femei. Atunci când nu ne mai legăm intelectul și 
inima de sufletul și spiritul nostru care sunt reflectări ale Spiritului 
Cosmic și ale Sufletului Universal, vom fi atrași de regiunile inferioare 
şi ne vom prăbuși. Aceasta este „căderea”. Noi suntem deci aceia care 
trebuie să ne străduim să nu părăsim Cerul, grădina Raiului. Dacă nu 
ne vom lega puternic de lumea din înalt, lumea de jos ne va înghiţi. 

Unii vor spune că toate acestea sunt foarte complicate. 
Dimpotrivă, sunt lucruri foarte simple, foarte clare. Ei consideră că 
sunt complicate, fiindcă nu sunt încă obișnuiți să reflecteze și să judece 
conform marilor simboluri universale. Dacă ei preferă acum să 
păstreze această poveste a unui bărbat și a unei femei aflaţi într-o 
grădină unde se mai găseau un șarpe și un pom, dacă consideră acest 
lucru mai clar și mai bun pentru evoluţia lor, eu nu am nimic 
împotrivă, sunt liberi să o facă! 


III. Planul mental și planul astral. 

Aţi înțeles acum că principiul masculin îl precede mereu pe cel 
feminin. De aceea, în om regiunea intelectului, planul mental, care este 
masculin, este plasată deasupra regiunii inimii, planul astral, care este 
feminin. Pentru ca acei curenţi care alimentează universul să poată 
circula în mod armonios în noi, trebuie deci ca planul mental, intelectul 
nostru, să fie orientat spre lumea divină, iar planul astral, inima 
noastră, spre planul mental. Atunci când mentalul se îndepărtează de 
lumea divină ca să se atașeze de manifestările planului astral, el nu 
respectă ordinea universului și circulaţia nu se mai face corect. 

În toate circumstanţele, inteligența, gândul, trebuie să o ia 
înaintea sentimentului, a senzaţiei. Iată încă o aplicaţie a acestei reguli. 
De ce există atâtea persoane care suferă de dezechilibre psihice? 
Fiindcă sunt prea receptive. Ele sunt deschise la toate influenţele, atât 
bune cât și rele, și după un timp oarecare nu mai ştiu unde se află. Ele 
trebuie deci să judece, să studieze, să analizeze efectele acestor 
influențe asupra vieţii lor interioare, și să nu le accepte decât pe acelea 
ce se arată benefice, respingându-le pe celelalte. Iată încă un caz în 
care principiul masculin trebuie să fie primul. Este ceea ce ar fi trebuit 
să înveţe persoanele care doresc să dezvolte facultăți mediumnice, 


activitate ce este tipic feminină în măsura în care ea presupune 
receptivitatea. Iar globul de cristal folosit de mediumi ca suport al 
clarvederii lor, este echivalentul principiului feminin în natură: apa. A 
fi medium presupune a fi receptiv la spiritele și curenţii lumii 
invizibile. Dar aceste spirite și acești curenţi nu sunt toți luminoși, puri, 
binefăcători; iar dacă nu te-ai exersat în prealabil să studiezi, să simţi 
natura acestor influențe, dacă nu ţi-ai dezvoltat voința ca să fii capabil 
să respingi entităţile întunecoase, vei deveni victima lor. 

Trebuie să fiți foarte prudenţi atunci când abordaţi acest 
domeniu al realităților invizibile, şi nu numai că trebuie să fiți 
prudenţi, dar trebuie să posedaţi și un mental solid. Acum când 
ştiinţele oculte încep să se răspândească, există tot mai mulți oameni 
care aud vorbindu-se despre magia neagră, și fiindcă aud vorbindu-se 
despre ea, văd peste tot numai magie neagră. De îndată ce întâlnesc 
ceva dificil sau dureros, ei găsesc explicaţiile în magia neagră: li s-a 
făcut magie neagră! Dar cine se cred ei? Ca și cum ar reprezenta ceva 
atât de puternic, atât de redutabil încât întreaga lume ar trebui să se 
coalizeze ca să îi suprime! Adevărul este că sunt mai ales niște 
neştiutori şi slabi. Fi au dezvoltat într-atât latura receptivă din sinea 
lor, s-au obișnuit atât de mult să se bălăcească în planul astral, în 
senzaţii, în emoţii, încât în loc să conștientizeze faptul că ei sunt 
responsabili de ceea ce li se întâmplă, îi acuză în schimb pe alţii. În 
vreme ce, există oameni care nu se gândesc niciodată la magia neagră, 
nu cred că aceasta poate exista, și chiar glumesc pe socoteala ei. 
Bineînţeles, ei nu au dreptate dacă nu cred, dar cel puţin, atunci când 
întâmpină greutăţi, ei reacționează, sunt dinamici, nu le este frică. 

Din nefericire, magia neagă există, dar este preferabil să vă 
situaţi deasupra acestei temeri ca să nu vă lăsaţi slăbiţi, paralizați. 
Dacă vă inoculaţi în voi senzaţia că vi se poate face magie neagră, 
atrageți deja asupra voastră curenți negativi. Da, din moment ce 
sunteţi slabi, atrageţi curenţi răi și toate lucrurile întunecate ce plutesc 
în atmosferă. Este ca în cazul epidemiilor: dacă sunteţi fragili, 
receptivi, luaţi toţi microbii de la oamenii pe care îi întâlniți; dar dacă 
sunteţi robuști, rezistenți, emisivi, aceștia nu vă ating. 

Nu trebuie deci să vă faceţi griji în privința magiei negre, 
întăriți-vă, gândiţi-vă la lumină, lucraţi cu lumina, și lumina din voi va 
alunga tot ceea ce este negativ. O roată ce se învârte foarte repede 
aruncă tot noroiul, dar imediat ce își micșorează viteza, toate 


murdăriile se lipesc de ea. Izvorul care ţâșnește cu forță aruncă 
frunzele și micile ramuri ce l-ar putea bloca. Asemănaţi-vă deci cu 
izvorul, nu vă lăsaţi într-o lene psihică. De ce se adăpostesc oamenii în 
slăbiciune, în sentimentalitate? Ei ar trebui mai degrabă să reacționeze 
judecând, reflectând, căutând soluţii, în loc să adopte o atitudine 
pasivă: ei se plâng şi fac totul ca să fie compătimiţi: „Ah, eu te înţeleg, 
cât eşti de nefericit!“ şi se vaită de două ori mai mult. Asemenea 
copiilor. Un copil cade și începe să plângă. Dacă îi spuneţi: „Oh, dragul 
meu, este îngrozitor cum te-ai lovit”, plânsul i se va accentua. Dar dacă 
îi spuneţi: „Priveşte, nu e nimic grav, n-ai păţit nimic, te poţi juca în 
continuare”, el își șterge lacrimile și uită imediat. 

Trebuie să fiți inteligenţi atunci când vreţi să îi ajutaţi pe 
oameni, altminteri îi veți adânci în slăbiciunile lor. Câţi adulți nu sunt 
asemenea copiilor! Ei se vaită veșnic și alţii, neştiutori, crezând că le 
fac bine, îi consolează și ei la nesfârșit. De acum înainte, trebuie să 
acționaţi altfel și să faceți apel la principiul masculin, planul mental, 
gândul. 

Eu vă sfătuiesc pe toți să nu vă mai preocupaţi de magia neagră, 
şi mai ales să nu credeţi că ea vă poate atinge cu atâta ușurință. Dacă 
veţi face o lucrare cu ajutorul gândului astfel ca să vă legaţi de 
entităţile celeste, de lumină, veţi fi la adăpost. Și admițând chiar faptul 
că există persoane care doresc să vă facă rău prin magie, aceasta se va 
întoarce împotriva lor: ele vor fi expuse legii reculului. Fiindcă răul nu 
poate pătrunde într-o ființă ce este ocupată de Domnul, de îngeri: el va 
fi alungat și va cădea pe capul aceluia care l-a trimis. Agățaţi-vă de 
acest gând, și veţi fi deja la adăpost. Dar dacă vă veţi simţi mereu slabi, 
vulnerabili, lipsiți de protecţie, atunci veţi fi cu siguranță expuși, lată 
încă o aplicaţie a legii celor două principii: când să fii receptiv, când să 
fii emisiv, şi de ce. 


IV. Bărbatul şi femeia 

Atunci când studiem numele Domnului, Iod, He, Vau, Hen n» 
constatăm că atât principiul masculin cât și cel feminin sunt conţinute 
în mod egal în el. Aceasta arată că cele două principii sunt egale. Dar 
este o altă problemă felul cum oamenii sunt preocupaţi mereu să 
deformeze realitatea divină. Veţi spune: „Dar nu este adevărat, cele 
două principii nu sunt egale, fiindcă unul trebuie neapărat să-l 
preceadă pe celălalt”. Nu, ceea ce voi trebuie să înțelegeţi este faptul că 


valoarea reprezintă un lucru, iar locul un altul. Locul este o noțiune de 
ordin material, iar valoarea este o noţiune de ordin spiritual. În planul 
material, chiar dacă unele persoane sunt de valori egale, nu li se poate 
acorda tuturor primul loc, fiindcă nu există decât un singur loc întâi. 

Să luăm niște exemple. Mai multe persoane trebuie să urce pe o 
scară: pe fiecare treaptă nu se poate afla decât o singură persoană, și 
chiar dacă ele sunt la fel de importante, nu vor putea urca decât una 
după cealaltă. Dacă vor începe să se certe dorind fiecare să treacă 
prima, vor rămâne toate jos. Dacă trebuie să trimiteţi o scrisoare unui 
cuplu, trebuie neapărat, scriind adresa, să menţionaţi numele 
bărbatului și al femeii: „Domnului și Doamnei X... “ sau „Doamnei și 
Domnului X... “ lar dacă fiecare va fi nemulțumit, simțindu-se jignit că 
nu a fost menţionat primul, ei nu vor primi niciodată scrisoarea. 

Dacă bărbaţii și femeile se confruntă pentru o chestiune de 
poziţie, înseamnă că ei nu știu să pună corect problema. Femeile se 
plâng că bărbaţii au ocupat primul loc, ele considerând nedreaptă 
această situaţie. Şi este adevărat, este nedrept, în măsura în care locul 
şi valoarea au fost confundate. Dar dacă ele nu au ca soluţie decât să 
ocupe, la rândul lor, acest prim loc, va fi deopotrivă nedrept. 
Chestiunea locului este secundară, valoarea este aceea care trebuie să 
fie considerată și respectată. Două persoane, două obiecte pot avea 
aceeași valoarea fără să ocupe același loc. Trebuie deci să acceptaţi ca 
o persoană să se situeze înaintea voastră sau deasupra voastră, chiar 
dacă nu are o valoare superioară vouă. Dacă Inițiații au așezat 
principiul masculin înaintea principiului feminin, ei nu au făcut-o 
gândindu-se că principiul masculin este mai important decât principiul 
feminin, ci pentru că ei se înclină în fața simbolismului cosmic. În mod 
simbolic, principiul masculin reprezintă spiritul; iar principiul feminin, 
materia: spiritul care este subtil, volatil, are tendinţa să se ridice spre 
înălțimi, în vreme ce materia, mai greoaie, tinde mai degrabă în jos. 
Dar fiecare are nevoie de celălalt: spiritul are nevoie de materie ca să 
se încarneze, iar materia are nevoie de spirit ca să fie însuflețită. 
Creaţia nu este decât rezultatul acestei întâlniri dintre spirit și materie. 
Nu putem spune că într-o familie rolul sau responsabilitatea tatălui 
sunt superioare sau inferioare acelora ale mamei. Amândouă au 
aceeaşi valoare, aceeași importanţă, fiindcă amândouă sunt necesare 
ca să creeze un copil. lar spiritualiștii care nu ţin cont de materie sunt 
la fel de handicapaţi ca materialiștii care nu ţin cont de spirit. 


Principiul masculin este definit ca activ, iar principiul feminin ca 
pasiv, dar pasivitatea are un rol la fel de important ca și activitatea. lar 
dacă principiul masculin aduce conţinutul, principiu feminin aduce 
ceea ce conţine, forma, iar forma este dotată cu o putere formidabilă 
de atracție. Principiul feminin este definit drept pasiv pentru a-l opune 
principiului masculin, activ. În realitate, principiul feminin nu este 
inactiv, el exercită o acţiune, iar această acţiune, ce ia aspectul 
pasivităţii, este extrem de eficace, în loc să se avânte ca principiul 
masculin, principiul feminin atrage spre el. Aceasta este activitatea sa, 
iar acela care nu îi opune o adevărată rezistență va fi absorbit. 
Activitatea masculină este mai vizibilă, dar nu este mai puternică. 
Putem spune că a fi activ înseamnă să mergi de la centru spre periferie, 
iar a fi pasiv înseamnă să atragi elementele periferiei către centru. Și 
chiar dacă această atracţie nu este atât de vizibilă, ea este reală, ea 
acționează. 


Locul ce se cuvine masculinului și femininului... ar trebui bine 
înţeles într-o bună zi de acei bărbaţi şi femei ce și-l dispută fără 
încetare, întorcându-se unii împotriva celorlalţi. Timp de secole, de 
milenii, bărbatul și-a accentuat dominaţia sa asupra femeii, iar acum 
începem să observăm o situaţie inversă: femeia devine îndrăzneață, nu 
mai acceptă să fie supusa bărbatului, ea dorește să aibă aceleași 
drepturi ca el, este gata chiar să joace rolul lui, să-i ia locul. Este 
normal, este legea compensaţiei. Bărbatul a mers prea departe. În loc 
să fie un model de cinste, de bunătate, de dreptate ca să obțină stima și 
admiraţia femeii, el a abuzat de autoritatea și de superioritatea sa 
fizică asupra ei, şi-a adjudecat toate drepturile, impunându-i femeii 
numai servituţi. Cum putea el spera ca această situaţie să dureze o 
veșnicie? 

în realitate, femeia simte o nevoie naturală de a-l admira pe 
bărbat, de a-i recunoaște autoritatea, forța sa. Dar dacă el se 
compromite, cum poate ea să îi mai recunoască o oarecare 
superioritate? Vreme de secole, revolta ei a rămas interioară, dar acum 
condiţiile s-au schimbat, bărbatul a devenit mai slab, a pierdut câteva 
poziţii strategice, iar femeia s-a înarmat, a pus stăpânire pe aceste 
poziţii, arătându-se din ce în ce mai capabilă, manifestându-și calități 
de decizie, de inteligenţă, de curaj, de ce trebuie să mai păstreze o 
poziție subalternă? Dacă bărbatul nu se va corecta, dacă nu va depune 


eforturi, dacă nu se va îndrepta, femeia îi va da o asemenea lecţie încât 
el își va aduce aminte de ea mii și mii de ani. 

lar dacă, la rândul ei, femeia va depăși limitele, dacă va comite 
același gen de greșeli ca și bărbatul, poate că va reuși pe moment, își va 
da cu părerea peste tot, se va amesteca peste tot, va dirija totul, dar va 
sfârși prin a pierde şi ea avan ta- jele ce le dobândise. Vor exista 
răsturnări de situaţii, bărbaţii se vor trezi, vor reacționa, vor relua 
puterea. Și aceeași comedie va reîncepe... Până când? Până când 
înțelepciunea va veni la unii și la alţii, și atunci ei se vor considera cu 
adevărat egali, nu egali în aceleași regiuni, ci egali prin importanţa 
funcţiilor ce le dețin. 

Femeia este mai aproape de materie, este mai realistă, mai 
concretă, are mai mult bun simţ. În timp ce bărbatul, care se simte mai 
în largul său în planul gândului și al abstracţiei, are tendinţa de a se 
pierde în teorii ce sfârșesc prin a nu avea prea multe raporturi cu 
realitățile vieţii cotidiene. El ține discursuri, își clădește planuri, dar 
adesea discursurile sale nu rămân decât cuvinte, iar planurile sale nu 
sunt viabile. De aceea, atunci când aude absurdităţile bărbatului, 
femeia se plictiseşte deseori sau își bate joc de acesta. 

Comportamentul, atitudinea femeii este în raport cu aptitudinile 
ei față de maternitate, și chiar dacă nu are copii, ea manifestă calități 
materne: devotamentul, compasiunea, solicitudinea în faţa ființelor 
mai slabe decât ea și a tuturor creaturilor vii. Priviţi: cât timp îi trebuie 
bărbatului ca să participe la conceperea unui copil? Câteva clipe, apoi 
el poate să nu se mai preocupe, să uite că a făcut un copil, sau chiar nici 
măcar să nu afle! în vreme ce o femeie, cum ar putea să nu știe sau să 
uite că poartă sau a purtat în pântece un copii? Iar când acesta s-a 
născut, cum să nu se ocupe de această ființă plăpândă și delicată? în 
vreme ce, deseori bărbatul a plecat deja în altă parte... Fie că dorim sau 
nu, rolul bărbatului și al femeii în acest act atât de fundamental al 
perpetuării vieţii le influențează temperamentul și maniera lor de a 
considera lucrurile. 

Nici bărbatul și nici femeia nu trebuie să domine, dar fiecare 
dintre ei trebuie să se străduiască să-și domine propriul domeniu. Este 
normal ca femeile să-și dorească să cucerească o libertate și drepturi 
de care bărbaţii au privat- o, dar ele trebuie să încerce să ajungă la 
acestea aprofundând bogăţiile propriei lor naturi și nu încercând să îi 
imite pe bărbaţi în modul lor de viaţă, în comportament, în felul lor de 


a fi etc. Fiindcă aceasta dovedeşte o neînțelegere a adevărurilor 
veșnice, şi ele vor trebui să o plătească foarte scump. 

Echilibrul vieţii este bazat pe polarizare, adică pe existenţa a doi 
poli de natură diferită astfel ca schimburile să se poată face între ei. 
Dacă există o uniformizare a acestor poli. schimburile nu se vor putea 
face, aceste schimburi minunate ce sunt o sursă de bucurie și de 
inspiraţie. Atunci când au pierdut sensul vieţii ce se află în aceste 
schimburi dintre cei doi poli, bărbaţii și femeile vor căuta remedii în 
farmacii sau la psihanaliști; dar nu există niciun remediu pentru aceia 
care nu înţeleg. Singurul remediu se găseşte în înțelegere. Dispariţia 
totală a polarităţii înseamnă moartea unei generaţii. Nu poate exista 
nicio scânteie, nu poate exista viață dacă cei doi poli, cei doi electrozi, 
nu sunt în mod clar diferiţi. 

În orice domeniu, echilibrul vine din faptul că există două forțe 
complementare. Soluția nu constă în realizarea unei nivelări între 
bărbaţi și femei: femeile să meargă la război iar bărbaţii să dea cu 
biberonul. Este normal ca femeia să-și dorească să aibă aceleași 
libertăţi ca bărbatul și să facă dovada aceleiași iniţiative, dar ea poate 
să reușească fără să-l imite pe bărbat, fără să-și dorească să-l 
înlocuiască sau chiar să-l elimine. Libertatea, îndrăzneala, spiritul de 
inițiativă sunt calităţi pe care femeile le pot dezvolta, dar aprofundând 
ceea ce face esenţa principiului feminin. 


Cap. 5 - Dumnezeu dincolo de bine și rău 


Am văzut că, în cazul Științei Iniţiatice, 2 este rezultatul 
polarizării lui 1, ceea ce înseamnă că cei doi poli, pe care îi considerăm 
ca opuşi, sunt în realitate conţinuţi în 1. Îi denumim masculin şi 
feminin, pozitiv şi negativ, dar îi putem numi totodată și binele și răul, 
cu menţiunea că trebuie să păstrăm foarte clar prezent în minte că ei 
sunt expresia lui 1 care este Dumnezeu, fiindcă au aceeași origine. 

O tradiție ne spune că Lucifer, arhanghelul care s-a revoltat 
împotriva Domnului, este fratele lui Hristos. Tot ea ne spune că atunci 
când Lucifer a fost izgonit din înaltul cerului, el își pierdu în cădere 
smaraldul ce îi împodobea fruntea şi din acest smarald s-a făcut cupa 
din care Iosif din Arimateea a cules sângele lui lisus în momentul 
crucificării sale. Această cupă a devenit Sfântul Graal, simbol ce a jucat 
un foarte mare rol în istoria creştinătăţii. Iniţiaţii care au stabilit 


această legătură între Lucifer și Hristos au dorit să ne facă să înțelegem 
că binele și răul sunt doi poli opuși ai unei singure și aceleași realități. 

Existenţa noastră pământeană este în întregime condiționată de 
alternanţa zilelor şi nopţilor. Veţi spune că aceasta apare din faptul că 
pământul este rotund și se învârte în jurul axei sale. Da, dar oricare ar 
fi motivul, această alternanță a zilei și a nopţii ce reglează viaţa întregii 
naturi, reglează totodată atât viaţa noastră fizică cât și cea psihică. Nu 
am fi ştiut ceea ce este lumina dacă întunericul nu ar fi existat, nici 
ceea ce sunt înțelepciunea, dreptatea, frumuseţea, bucuria, dacă nu am 
fi fost obligaţi să ne lovim de prostie, de nedreptate, de urâţenie și de 
tristeţe, înţelegerea se găsește în comparații și în confruntări. Dacă nu 
ar fi existat contrariile, am fi trăit într-o nediferenţiere. 

Nu trebuie să fim preocupaţi de faptul că există frumuseţe și 
urâţenie, virtuţi și vicii, slăbiciune şi forţă. Important este să învăţăm 
cum să ne comportăm în faţa celor doi poli ai unităţii, în loc de aceasta, 
oamenii nu încetează să ne întrebe de ce Dumnezeu permite existența 
răului. Trebuie să încetaţi să vă mai puneţi acest gen de întrebare. 
Binele și răul sunt amestecate în mod intim; ca poli complementari, ei 
au de lucru împreună, și este preferabil să nu vă amestecați între cei 
doi sau să încercaţi să îi separați. Este ca și cum v-aţi amesteca în 
problemele unui cuplu. Când un bărbat sau o femeie sunt atașați unul 
de celălalt, oricare ar fi părerea voastră asupra legăturii lor, să nu 
încercaţi să îi separați. lar atunci când se înfruntă, să nu vă postați 
între ei, țineţi-vă la distanţă. 

Mașinile circulă pe şoşele unele într-un sens, celelalte în sens 
opus. Totul este în regulă dacă șoseaua este largă și dacă mașinile sunt 
aliniate corespunzător pe sensul respectiv. Aceste mașini circulă în 
sens contrar, dar oare putem spune că un sens de mers reprezintă 
binele și celălalt răul? Nu, răul apare dacă nu există distanță suficientă 
între cele două sensuri: atunci se produce coliziunea. 

În absolut, nimic nu este bun şi nimic nu este rău, totul depinde 
de punctul de vedere în care ne plasăm. Să luăm exemplul apei și al 
focului; dacă nu știm cum să le folosim, putem provoca inundaţii și 
incendii; dar este o binecuvântare dacă ştim cum să le folosim! Ceea ce 
este rău este ignoranţa ce ne împiedică să ne folosim așa cum trebuie 
de unul sau de celălalt. Sau să ne folosim de amândouă împreună, iar 
atunci trebuie să păstrăm distanța corespunzătoare, altminteri focul se 
va stinge iar apa se va evapora. Uneori, această distanţă ia forma unei 


oale... și astfel putem fierbe apa pentru cafea! 

Încă un exemplu. În măsura în care organismul nostru produce 
resturi, putem vedea în aceasta o manifestare a răului; dar în măsura 
în care el are mijloacele necesare pentru a le elimina, în ce constă răul? 
Răul începe în momentul în care sistemul eliminator nu mai 
funcţionează. Sănătatea nu înseamnă că organismul nostru nu trebuie 
să producă deșeuri, ci să aibă mijloacele necesare pentru a le elimina. 
Binele, adevăratul bine reprezintă o coexistență armonioasă între două 
procese contrare. Binele, adevăratul bine este această Inteligență care 
a ştiut să conceapă felul în care cele două procese ar participa la 
conservarea vieţii. Vedeţi deci că răspunsurile la întrebările cele mai 
arzătoare le găsim în Cartea Naturii. 

Binele este susținut datorită răului, iar binele la rândul său, fără 
să ştie, susţine deseori răul. Amândouă sunt înhămate la roata vieţii fă- 
când-o să se învârtă. Răul în sine nu există. Răul este un bine pe care 
nu am știut să-l înţelegem. Chiar și ceea ce este foarte bun poate 
deveni rău atunci când nu există înţelegerea corespunzătoare. Din 
contră, acela care înțelege infernul și diavolul reușește să îi facă pe 
aceştia să lucreze în scopul binelui. Trebuie să știi să te foloseşti de cei 
răi, fiindcă ei sunt rezistenți, neobosiţi. Nimic nu s-ar mișca pe pământ 
dacă ar exista doar oameni de bine. Totul este util, dar trebuie să găsiți 
combinaţiile convenabile. Aceia care nu au înţeles acest lucru își petrec 
timpul luptând împotriva a ceea ce ei numesc rău, fără să ştie că atunci 
când răul se manifestă, binele devine la rândul său mai puternic, iar 
dacă ar fi reușit să elimine răul, ar fi suprimat totodată și binele. 

Răul nu există decât în lipsa luminii, a inteligenţei şi a forţei, ce 
ne face să devenim astfel prada lui. Dar răul este servitorul lui 
Dumnezeu, are rolul lui dejucat pe pământ și trebuie să înţelegem 
acest lucru. Aţi citit în Biblie Cartea lui Iov? Acolo este scris: „într-o zi 
îngerii lui Dumnezeu s-au înfățișat înaintea Domnului și Satan a venit 
şi el printre ei”. Vă daţi seama, Satan era în mijlocul lor! Putea sta în 
spate, într-o parte, dar nu se afla printre ei ca şi cum ar fi ocupat 
același rang ca spiritele luminii. El apare deci aici ca un fiu al 
Domnului, iar Dumnezeu i se adresează numai lui chiar, și ce 
conversaţie au! „Și atunci Domnul a zis către Satan: „De unde vii?“ lar 
Satan a răspuns: „Am dat târcoale pe pământ și m-am plimbat în sus și 
în jos” Și Domnul a zis către Satan: „Te-ai uitat la robul meu Iov, căci nu 
este niciunul ca el pe pământ fără prihană și drept și temător de 


Dumnezeu şi care să se ferească de ce este rău?“ Dar Satan a răspuns 
Domnului și a zis: „Oare degeaba se teme lov de Dumnezeu? N-ai făcut 
Tu gard în jurul lui și în jurul casei lui și în jurul a tot ce este a lui, în 
toate părţile și ai binecuvântat lucrul mâinilor lui și turmele lui au 
umplut pământul? Dar ia întinde mâna Ta şi atinge-Te de tot ce este a 
lui, să vedem dacă nu Te va blestema în faţă. Atunci Domnul a zis către 
Satan: „Iată, tot ce are el este în puterea ta; numai asupra lui să nu 
întinzi mâna ta. Și Satan a pierit din faţa lui Dumnezeu”. Continuarea 
poveștii arată cum Dumnezeu l-a folosit pe Satan pentru evoluţia, 
înălţarea lui lov. Cât despre Satan, el i se supune lui Dumnezeu, nu face 
decât ceea ce Dumnezeu îi permite. Acela care a scris acest text a 
înțeles că binele și răul se supun unei instanţe superioare, că sunt două 
curente legate de Tronul lui Dumnezeu. 

Tronul lui Dumnezeu este simbolizat în Arborele Sefirotic de 
sefirotul Kether. Puterea care domnește în sefirotul Kether conduce 
universul cu ajutorul acestor doi curenţi opuși pe care îi numim binele 
şi răul. Binele și răul sunt ca cele două mâini și uneori o mână o loveşte 
pe cealaltă... Problema binelui și a răului nu vor putea fi niciodată 
rezolvate în planul fizic, deoarece originea a ceea ce unește aceste forțe 
contrarii se află în înalt. Privind aceste forţe din planul în care ne 
aflăm, vedem doar că ele se află în opoziţie, şi nu înţelegem de ce. 
Lucrarea noastră este deci aceea de a ne ridica până la cea de-a treia 
instanță care știe să le folosească pe celelalte două, într-un scop pe 
care acestea două nu îl cunosc. Da, binele nu știe totul și evident nici 
răul nu-l știe. Acela care cunoaște totul se găseşte deasupra binelui și 
al răului. Este Domnul. Atunci adresaţi-vă Lui spunându-l: „Doamne, 
Tu care ai creat multe lucruri atât de vaste și de profunde, mă vezi 
pierdut în mijlocul lor. Eu nu pot vedea clar cu ajutorul inteligenţei 
mele limitate. Trimite-mi îngerii tăi ca să-mi spună cum să înţeleg și 
cum să acționez”. 

Acela care a apelat la Dumnezeu se leagă de cea de-a treia 
instanță. De ce religia nu menționează niciodată cea de-a treia 
instanță? Ea prezintă întotdeauna binele ca pe un echivalent al 
Domnului. Nu, binele ca și răul nu este decât un servitor al Domnului. 
Pentru că ştim câte ceva despre bine ne imaginăm că îl cunoaștem pe 
Dumnezeu. Dar Dumnezeu este mai mult decât binele. Eu vă spun că 
Dumnezeu se află dincolo de bine și de rău. La fel cum forța mentală și 
cea sexuală sunt polarizarea unei aceeași forțe, binele și răul sunt la 


rândul lor polarizarea unei aceeași forțe. Veţi spune: „Cum, forța 
mentală și cea sexuală reprezintă o aceeași forță? Aceeași forță 
împinge o brută să se arunce asupra unei femei pentru a abuza de ea și 
inspiră cele mai înalte capodopere ale gândirii?” Da. Dacă spuneţi că 
aceste lucruri vă deranjează fiindcă sunt așa, eu vă voi răspunde că 
Dumnezeu nu a făcut lucrurile ca să ne convină nouă, Fl le-a făcut 
pentru ca noi să putem lucra. 

Eu simt cât de greu vă este să mă înţelegeţi în privința acestui 
subiect, fiindcă el răstoarnă toate concepţiile pe care oamenii și le fac 
în general despre bine și rău. S-ar spune că aceste concepţii sunt 
înscrise în carnea lor şi este imposibil să le înlăturăm. Dar atât timp cât 
nu își vor schimba punctul de vedere, ei nu vor putea pătrunde în 
Templul Domnului. Cum arată intrarea într-un templu? Ea este 
formată din doi stâlpi uniţi printr-un fronton și acest fronton face 
legătura între stâlpul din dreapta și cel din stânga. Simbolic, frontonul 
este cea de-a treia forță ce lucrează cu celelalte două. În același fel, 
existența noastră este aşezată pe doi stâlpi, iar aceşti doi stâlpi oricât 
de distincți ar fi nu trebuie să fie separați, ci dominați de un al treilea 
principiu ce face legătura între ei. Frontonul este într-un fel 
echivalentul lui Kether şi al stâlpului central din Arborele Sefirotic. 
Regăsim aceeași semnificaţie în bagheta caduceului lui Hermes; chiar 
dacă aparenţa materială este diferită, bagheta, în centru, joacă același 
rol. 

Răul constă în dorința de a separa polaritățile, dar putem spune 
în egală măsură că răul poate fi şi dorința de a le asocia. La fel de rău 
este și să le apropiem prea mult decât să le separăm; o anumită 
distanță trebuie să rămână între ele. Templul se prăbușește dacă 
dorim să unim și să sudăm cei doi stâlpi. El se prăbușește și dacă îi 
îndepărtăm prea mult pe unul de celălalt sau dacă vrem să păstrăm 
doar unul dintre cei doi stâlpi. Un spiritualist care dorește să alunge 
din el tot ceea ce este inferior pentru a fi complet luminos și pur ca să 
se apropie de Dumnezeu, atrage asupra sa toate catastrofele interioare 
şi exterioare. 

Cele mai mari tragedii ale omenirii nu au ca origine un rău în 
sine ce a apărut de undeva, ci lipsa de înțelegere a oamenilor care au 
hotărât să denumească anumite lucruri ca „bine“ pentru că le convin și 
pe altele ca „rele“ pentru că îi deranjează, și cum ceea ce le convine 
unora îi deranjează deseori pe ceilalţi, și invers, problema nu este 


niciodată rezolvată. Nu vom putea niciodată să punem de acord 
întreaga lume despre ceea ce reprezintă cu adevărat binele și răul. 

La fel cum binele nu este Dumnezeu însuși, calităţile și virtuțile 
nu au o valoare absolută. Câţi oameni posedă mari virtuţi! Ei bine, da, 
dar ce fac cu ele? Nimic. În timp ce alții care au tot felul de defecte, dar 
doresc să se îndrepte lucrând zilnic asupra lor, devin capabili să 
îndeplinească lucruri importante. Dacă nu ar avea aceste defecte, 
poate că nu ar face nimic. Da, s-au văzut oameni realizând fapte 
vitejeşti lucrând asupra propriilor defecte, în timp ce alţii, mulţumiţi 
de calităţile lor, nu făceau nimic. Ei bine, trebuie să știți că Cerul nu dă 
doi bani pe ceea ce sunteţi, el nu ia în consideraţie decât ceea ce 
realizați cu ceea ce sunteți. Este deci necesară, deasupra, o a treia 
instanţă care să ştie la fel de bine cum să folosească atât calităţile cât şi 
defectele. Iar această a treia instanță se află în noi, este Eul nostru 
Superior. Ceea ce contează este numai lucrarea pe care o facem asupra 
noastră înșine, ca să ne punem atât defectele cât și calităţile în slujba 
unui înalt ideal. Câţi oameni nu se plâng că natura umană este 
păcătoasă și purtătoare a germenilor răului! Dar nu trebuie să ne 
lamentăm, trebuie numai să lucrăm. Fie că este vorba despre vanitate, 
orgoliu, furie, gelozie, senzualitate, toate defectele trebuie puse la 
lucru. lată singurul punct de vedere bun, singura soluţie bună. 

Munca este aceea care contează, de restul nu vă ocupați; 
calităţile, defectele voastre sunt lucruri secundare. Atunci când aţi 
descoperit care este cea mai bună lucrare și v-aţi decis să vă consacraţi 
ei cu sinceritate, unii și alţii vă vor deveni cei mai buni servitori. Să 
luăm un exemplu foarte simplu. Vreţi să ridicaţi o greutate. Toate 
energiile conţinute ca putere în corpul vostru fizic sunt gata să vă dea 
o mână de ajutor: mușchii, inima, plămânii și chiar creierul participă la 
această acțiune. Dar dacă nu aveţi dorința de a face ceva, toate 
organele voastre sunt demobilizate. Munca este aceea ce vă 
mobilizează întreg potenţialul. Prin muncă, un criminal poate să îi 
depășească în generozitate, răbdare și bunătate, pe oamenii cei mai 
virtuoși. În vreme ce aceia care sunt consideraţi cei mai buni 
capitulează, fiindcă nu se gândesc să lucreze. 

Deci, eu vă repet: trebuie să încetaţi să vă întrebaţi de ce 
permite Cerul ca răul să existe. Spuneţi-vă mai bine că Cerul permite 
totul; şi el permite totul pentru că folosește totul. Iar voi, la rândul 
vostru, trebuie să înţelegeți cum să folosiţi aceste două aspecte, 


„binele“ și „răul”, în lucrările voastre, exact ca un chimist care nu 
aruncă nimic pentru că știe să utilizeze toate produsele existente în 
laboratorul său, chiar și otrăvurile, fiindcă este nevoie de tot într-un 
laborator. Chimistul trebuie să fie pentru noi un model: din moment ce 
în laboratorul nostru interior posedăm puritatea și impuritatea, 
lumina și întunericul, ceea ce ne atrage spre înalt și ceea ce ne împinge 
în jos, trebuie să învățam să folosim toiul pentru a realiza planurile 
Domnului. Deci, nu distrugeţi nimic în voi, ci mulţumiţi Cerului că v-a 
creat așa cum sunteţi, și continuaţi să lucraţi! 


Cap. 6 - Capul alb şi capul negru 


Un pasaj din Zohar îl descrie pe Dumnezeu ca un cap foarte 
frumos, foarte nobil, cu o barbă și păr lung și alb. Dedesubt, un cap 
negru, care se strâmbă, se reflectă într-o întindere de ape, ca şi cum ar 
fi imaginea sa inversată. 


Marele Simbol al lui Solomon 
(Eliphas Levi: „Dogmă și Ritual de Magie înaltă“) 


Ce ne arată acest desen? Faptul că ceea ce numim răul, diavolul, 
nu este decât reflectarea, umbra Domnului în materie. De aceea, atunci 
când anumite religii îl prezintă pe diavol ca un adversar al Domnului, 
un adversar împotriva căruia El trebuie să lupte fără încetare, ele se 
înșeală. Dumnezeu nu luptă împotriva diavolului, aceasta ar însemna 
că El ar lupta împotriva Sa însuși. 

Cum se explică faptul că anumite religii ce se pretind monoteiste 


au teorii și un comportament ce contrazice chiar bazele lor? Ele îi opun 
Domnului un dușman, Diavolul, la fel de puternic ca EI, ca și cum 
Dumnezeu nu ar fi fost singurul Stăpân. Dar ce reprezintă aceste religii 
în care Dumnezeu are un dușman pe care nu ajunge deloc să-l 
doboare? Iar oamenii sunt aceia care, atât de slabi și firavi, trebuie să îi 
sară în ajutor! Oare astfel înțelegem măreţia și atotputernicia 
Domnului? Aceste religii îl subapreciază pe Dumnezeu prezentându-L. 
ca incapabil să-și învingă adversarul. V-aţi gândit oare la toate acestea? 

Din nefericire, înțelegerea lor greşită nu se oprește numai aici. 
Ele îl văd pe acest adversar al Domnului peste tot, gata să pătrundă în 
oameni sub tot felul de forme. Dar ce se întâmplă? Ele încearcă să îi 
combată în oameni, considerându-i pe aceştia vânduți diavolului, fii ai 
lui Satan, neîncetând să îi masacreze și atrăgând asupra lor blestemul 
veşnic. Aceşti neștiutori ar trebui să înveţe că nu există blestem veșnic, 
cel puţin aşa cum și-l închipuie ei. 

Atunci când o ființă se complace în rău și se încăpățânează să 
lucreze conștient împotriva proiectelor Domnului, împotriva luminii, 
ea se împovărează atât de mult, se întunecă atât de mult încât se 
produce finalmente o separare între, sufletul ei omenesc și sufletul ei 
divin: sufletul divin, sub forma unei scântei, o părăsește și se 
reîntoarce în oceanul luminii originare. Lipsit de această scânteie, 
sufletul omenesc se descompune și dispare. Altminteri, oricare ar fi 
păcatele și încălcările de legi comise, sufletul omenesc (dar ceea ce 
denumim „suflet“ este compus în realitate din mai multe suflete (A se 
vedea în: „Viaţa psihică: elemente și structuri” (Colecţia Izvor nr. 222) 
Cap. 3: „Mai multe suflete și mai multe corpuri”)) se poate purifica 
datorită sufletului divin care este legat de el și care caută mereu să îl 
antreneze spre lumină. Cât priveşte pe aceia care îi persecută pe alţii 
sub pretextul că se află de partea Domnului, ei se transformă în 
realitate în niște unelte ale diavolului pe care nu încetează să îl 
întărească. De ce trebuie să te războiești cu diavolul? Eu v- am spus-o, 
diavolul este un servitor al Domnului, el are un rol de jucat, Dumnezeu 
se serveşte de el ca să îi stimuleze pe oameni, să îi facă să avanseze; El 
nu are nevoie de ajutorul oamenilor ca să îl combată, El știe foarte bine 
să se descurce singur, El îl folosește. Asemenea câinelui ciobanului 
care trebuie să ducă vacile pe pajiștea lor, diavolul trebuie să ne 
conducă în grădinile Domnului; trebuie să cunoaștem toate acestea, și 
chiar atunci când îl întâlnim, trebuie să îi mulțumim. A venit vremea ca 


toți acești mari „soldaţi ai Domnului“ să-și schimbe concepțiile asupra 
lucrurilor: în ziua în care vor înţelege că diavolul este unealta 
Domnului, ei înșiși nu vor mai deveni uneltele diavolului! 

Prima religie monoteistă a fost cea ebraică. Moise a dorit să 
formeze un popor care să cunoască acest adevăr al unui Dumnezeu 
unic. Chiar în Iniţierile unor religii politeiste se învăţa despre existenţa 
unui singur Dumnezeu, ceilalţi zei fiind prezentaţi ca personificări ale 
forţelor naturii. În afara unui singur Dumnezeu, totul devine lipsit de 
sens, totul se prăbuşeşte. Nimic nu se poate explica în afara unităţii. 

Veţi spune: „Cum așa, diavolul nu există deloc?“ Aceasta depinde 
de realitatea ce o înţelegem prin cuvântul „diavol “. Diavolul nu există 
ca entitate individuală, care se opune Domnului ca un egal. Aceia care 
pretind că le-a apărut nu au făcut decât să-și închipuie acest lucru. Aşa 
cum există spirite luminoase, există și spirite ale întunericului, iar 
această colectivitate de spirite întunecoase poartă numele de diavol. 
Capul Alb și reflectarea sa obscură reprezintă în realitate două lumi 
populate de creaturi. Dar diavolul nu există ca o entitate separată de 
Dumnezeu și care 1 s-ar opune, diavolul este o forță colectivă ce este 
hrănită, întărită de gândurile, de sentimentele și faptele negative ale 
oamenilor. Diavolul este un produs al oamenilor care nu au înţeles 
problema binelui și răului. 

Se mai poate spune și că diavolul este o parte a omului însuși, 
eul său inferior. Cum s-a format acesta? Omul a fost acela care, de-a 
lungul reîncarnărilor sale, nu a încetat să-l alimenteze prin slăbiciunile 
şi viciile sale, blocându-și astfel calea spre Cer. Dar în om există 
totodată și o entitate luminoasă, Eul său Superior, pe care el a format-o 
datorită gândurilor, sentimentelor și faptelor sale inspirate de 
bunătate, de generozitate, de iubire, de sacrificiu. Dacă oamenii s-ar 
strădui să pună ordine în viaţa lor interioară, diavolul ar dispărea, n-ar 
mai rămâne decât cele două forțe antagoniste ale pozitivului și 
negativului, ale masculinului și femininului, cele două talere ale 
balanței cosmice cu care ei trebuie să înveţe să lucreze. 

Răul, adevăratul rău, este ignoranța oamenilor, lipsa lor de 
iubire, de bunătate, și totodată faptul de a nu considera ca utile toate 
forțele care circulă în univers. Diavolul este o creaţie a oamenilor 
neștiutori, şi este o creaţie cu atât mai îngrozitoare cu cât ei sunt mai 
neștiutori. Binele și răul sunt forțe create de Dumnezeu, iar dacă răul 
reprezintă pentru noi diavolul, înseamnă că nu știm cum să acţionăm 


împotriva lui. 

Veţi spune: „Dar oferiţi-ne cel puţin o metodă ca să știm cum să 
acționăm împotriva răului”. Vă voi spune o poveste. Un înţelept se 
găsea în grădina sa culegând cireşe. (De ce un înţelept n-ar culege 
cireşe? Maestrul Peter Deunov spunea într-o zi că acesta este singurul 
pom de pe pământ ce se găsea în Paradis). Deodată, aude un zgomot și 
vede un om alergând: „Unde fugi. așa? îl întreabă el. — Vecinul meu mă 
urmăreşte cu o pușcă: el pretinde că i-am pus foc în hambar. — 
Ascunde-te repede, voi aranja eu lucrurile.” Apare și celălalt om: „Unde 
alergi așa? îl întrebă înțeleptul, de abia îţi mai tragi sufletul. Nu vrei să 
te odihnești puţin lângă mine? Priveşte aceste cireşe, sunt gustoase, 
servește-te”. Omul se așează și gustă cireșele, în timp ce înțeleptul îi 
arată florile din grădină, albastrul cerului etc. Această mică oprire i-a 
schimbat dispoziţia, el renunțând să-și mai urmărească vecinul, 
propunându-i înțeleptului chiar să-l ajute la culesul cireșelor. 

Îmi veţi replica că este o poveste de necrezut. Luaţi-o în serios şi 
gândiţi-vă la ea. Înțeleptul ştia că se punea de-a curmezișul spunându-i 
omului furios: „Opreşte-te!”, celălalt l-ar fi bruscat fără să asculte 
nimic, iar el ar fi fost nevoit să folosească forța, lată răul. Dar ce a făcut 
el? I-a distras atenţia, oferindu-i cireşe, lată binele. Aceste cireşe nu 
reprezintă evident decât o imagine, ar fi putut fi alune, un pahar de vin 
bun, sau altceva. Aceasta înseamnă că, pentru a-i împiedica pe oameni 
să facă rău, este mai bine să le îndrepţi în altă parte energia decât să li 
te opui. Sunt metode pe care pedagogii adevăraţi știu să le imprime 
copiilor. Există însă și metode pe care le puteţi folosi pentru voi înșivă: 
atunci când vă simţiţi împinși într-un sens periculos, încercaţi să vă 
orientaţi atenţia și energiile într-o direcție mai favorabilă. Există 
mereu impulsuri „nu totdeauna foarte catolice“ care vă vor vizita, dar 
depinde de voi dacă știți să le dirijaţi într-o altă direcție. 

Credeți-mă, este posibil să faceți diavolul să dispară printr-o 
mai bună înţelegere a lucrurilor și printr-o viață în acord cu această 
înțelegere. Din clipa în care diavolul a dispărut, oare ce vor deveni 
binele și răul? Vor dăinui, în om și în afara lui, ca două forțe 
complementare ce lucrează împreună fiindcă sunt polarizarea lui 
Dumnezeu însuși. 

Păstraţi prezentă în voi imaginea Capului Alb, despre care 
Cabala ne spune că fiecare fir de păr, fiecare fir de barbă reprezintă o 
virtute, cât şi reflectarea sa întunecoasă, ştiind că această reflectare nu 


poate fi cu adevărat ostilă fiindcă nu este o realitate, ci o iluzie, o 
umbră ce există datorită luminii și care dovedește realitatea luminii. 
Cum să ieşim atunci din domeniul reflecţiilor, al iluziilor? înălțându-ne 
cu ajutorul gândului până la Capul Alb al Domnului. Imediat ce ne 
îndepărtăm de acest Cap Alb ca să coborâm în reflectarea sa 
întunecoasă, schimbăm starea de conștiință şi suntem siliți să trăim 
experienţa răului, a suferințelor și... a diavolului! 

Datorită acestei înţelegeri a lucrurilor lisus a putut spune: 
„Fericiţi cei ce plângeţi acum, că veţi râde”. El a mai spus: „Celui ce te 
loveşte peste obraz, întoarce-i şi pe celălalt41 și „Pe cel ce-ţi ia haina, 
nu-l împiedica să-ţi ia și cămașa”. Da, cuvintele cele mai deosebite par 
ridicole aceluia care este lipsit de lumina Iniţierii. Dar dacă lisus a 
rostit aceste cuvinte, înseamnă că el se baza pe unitate, pe Capul Alb al 
Cabalei, Capul Domnului. Atunci când vom cunoaște acest principiu 
unic, nicio contradicţie nu va mai exista, iar eu vă îndrum tocmai spre 
această unitate. 


II. 

Acela care a înţeles cât de important este să-și pună ca ideal în 
viața sa unitatea, simte că prietenii săi luminoși din lumea invizibilă 
încep să vină să-i şoptească: „Este bine, mergi înainte așa, noi vrem să 
te ajutăm”. Aceasta nu vrea să însemne că entităţi întunecoase nu se 
vor apropia ca să-l tenteze, dar trebuie ca el să știe să le răspundă. 

Aduceţi-vă aminte cum a răspuns lisus diavolului. „şi 
apropiindu-se, ispititorul a zis către Fl: De ești Tu Fiul lui Dumnezeu, zi 
ca pietrele acestea să se facă pâini. lar El răspunzând, a zis: Scris este: 
„Nu numai cu pâine va trăi omul, ci cu tot cuvântul care iese din gura 
lui Dumnezeu”. Atunci diavolul L-a dus în sfânta cetate, L-a pus pe 
aripa templului, și I-a zis: „Dacă Tu ești Fiul lui Dumnezeu, aruncă-Te 
jos, că scris este: „îngerilor Săi va porunci pentru Tine şi Te vor ridica 
pe mâini, ca nu cumva să izbești de piatră piciorul Tău“. lisus i-a 
răspuns: „Iarăşi este scris. „Să nu ispitești pe Domnul Dumnezeul tău“. 
Din nou diavolul L-a dus pe un munte foarte înalt și I-a arătat toate 
împărăţiile lumii și slava lor. și i-a zis Lui: Acestea toate Ți le voi da ţie, 
dacă vei cădea înaintea mea și Te vei închina mie. Atunci lisus i-a zis: 
„Piei satano, căci scris este: „Domnului Dumnezeului tău să te închini și 
Lui singur să-l slujești”. Atunci L-a lăsat diavolul și iată îngerii, venind 
la EI, II slujeau”. 


Există multe de remarcat despre acest citat (A se vedea în 
„Pomul cunoașterii binelui și răului” (Col. Izvor 210) capitolul VI: „Cele 
trei mari tentaţii”). De ce lisus nu l-a alungat pe diavol rostind niște 
invective? Fiindcă el cunoștea legile. El știa că răspunzând răului prin 
violenţă, nu făcea decât să-l întărească pe acesta. Chiar și spiritele rele 
se arată prudente şi politicoase unele față de celelalte atunci când se 
întâlnesc, cu atât mai mult un spirit al luminii atunci când întâlnește un 
spirit al întunericului. 

Se povesteşte că discipolii sfântului Anton s-au întâlnit într-o zi 
cu un magician negru foarte puternic, și nu numai că au refuzat să îl 
salute dar i-au adresat chiar injurii. Magicianul furios a ripostat și au 
existat prejudicii. Ce credeţi că a făcut sfântul Anton când a auzit toate 
acestea? El și-a certat discipolii. Cât despre magicianul care a venit să-i 
spună că i-a ocărât, el îl felicită: „Ai procedat bine, ei meritau o lecţie”. 

Ce a făcut deci lisus? El a răspuns punct cu punct la fiecare 
sugestie a ispititorului, iar cuvintele sale l-au făcut pe acesta să dea 
înapoi. În fața răspunsurilor lui lisus, el nu a mai insistat. Textul 
Evangheliilor spune: „Atunci L-a lăsat Diavolul”. Vă gândiţi că nu așa se 
rezolvă problemele voastre în viaţa de zi cu zi: dacă sunteţi tentaţi, o 
mică discuție cu diavolul nu este de ajuns! Această conversaţie este 
evident simbolică. Este ca și cum diavolul a pus anumite avantaje pe un 
taler al balanței, iar ca răspuns lisus a pus altele pe celălalt taler. Pe 
balanța cosmică a luminii și a întunericului, diavolul a pus bunurile 
materiale iar lisus a pus bunurile spirituale. El a răspuns exact, și 
fiindcă a făcut ca balanţa să se încline de partea spiritului, îngerii au 
venit să îl servească. 

Şi voi trebuie să ştiţi să răspundeți spiritelor care doresc să vă 
îndepărteze de adevăr. Spune- ţi-le că sunteți încântați de venirea lor, 
dar aduceţi lumină când le primiţi, aprindeţi toate lămpile voastre 
interioare: aceşti vizitatori vor pleca pentru că sunt urâţi, prost 
îmbrăcaţi și nu doresc să fie văzuţi. Atunci, ca și lisus, veţi rămâne 
numai cu îngerii care vor continua să vă instruiască în filosofia unității. 
Îngerii sunt prezenţi de fiecare dată când omul obţine o victorie 
interioară. De fiecare dată când sunteţi mai puternici decât tentaţia, 
primiți un supliment de forță și de lumină. Pentru că aţi repurtat o 
victorie asupra unei tentaţii inspirate de natura voastră inferioară, în 
zilele următoare veți dispune de o nouă forță. 

Ceea ce este greu, desigur, este să păstraţi această stare de 


graţie. Atât timp cât ne găsim pe pământ, nu ne putem menţine vreme 
îndelungată pe vârfurile pe care am ajuns să ne înălțăm. Trebuie să 
luptăm de fiecare dată ca să le recucerim. Atunci când părăsim lumea 
fizică ca să mergem în lumea spirituală, nu mai avem nevoie să luptăm, 
fiindcă nu vom mai fi supuși tentaţiilor. Dar atât timp cât ne aflăm pe 
pământ, trebuie să lucrăm până în ultima clipă. La fel ca și în cazul 
nutriţiei și al respirației. Ne-am hrănit astăzi, trebuie să o facem și 
mâine. Am respirat, dar trebuie să mai respirăm încă. O experienţă ne- 
a făcut să înțelegem sensul vieţii, dar ca să nu-l pierdem, trebuie să 
facem o alta, şi apoi încă una... Am învins o tentaţie, vom fi din nou 
tentaţi, şi din nou vom încerca să obţinem victoria. În lumea 
polarizării, nimic nu este niciodată definitiv. 


Cap. 7 - Alternante și opoziții: legea contrariilor 


Masculinul atrage femininul, iar femininul atrage masculinul. 
Pozitivul atrage negativul şi negativul atrage pozitivul. De aceea 
întreaga viaţă se supune legii alternanţei, care este legea contrariilor. 
Dimineaţa, lumina alungă umbrele nopții şi seara umbrele sunt acelea 
care recâștigă teren... Putem spune oare în acest caz că noaptea se 
opune zilei și ziua nopţii? Da și nu. Da, pentru că lumina este contrariul 
întunericului și nu pentru că ziua și noaptea lucrează împreună pentru 
a crea și a întreţine viaţa. Priviţi: înainte de a veni pe lume, copilul 
petrece nouă luni ascuns în pântecele mamei sale... Pentru a germina, 
seminţele trebuie să rămână o perioadă de timp sub pământ... Albinele 
îşi tapetează stupul cu ceară pentru că au nevoie de întuneric ca să 
fabrice mierea etc. Câte lucrări nu încep să se facă în întuneric înainte 
de a ieși la lumină! Lumina și întunericul reprezintă entităţi, curenţi, 
energii pe care natura le folosește în lucrarea sa. 

Polii contrari se atrag. Tocmai de aceea viciilor le plac virtuțile 
şi invers. Nu fiţi șocați! De ce coboară îngerii pe pământ? Pentru a-i 
ajuta pe aceşti sărmani oameni care au atâta nevoie de ei! Sfinţii nu se 
iubesc prea mult între ei, dar se înţeleg foarte bine cu păcătoşii. Nici 
savanții nu se iubesc prea mult între ei, îi preferă pe neștiutorii care 
cad în admiraţie față de ştiinţa lor. Aşa sunt făcute lucrurile și nu 
trebuie să vă bateţi prea mult capul pentru a cunoaște motivele. Ceea 
ce contează este comportamentul ce trebuie adoptat în funcţie de 
diferitele condiţii ale vieţii. 


Peste tot, în toate domeniile, contrariile se succed constant. Și în 
noi, stările opuse se succed deopotrivă: somnul și veghea, munca și 
odihna, sănătatea și boala, slăbiciunea și forța, tristețea și bucuria, 
toate aceste stări și energii contrare sunt stări și energii necesare. Noi 
definim un lucru ca „bine“ şi pe altul ca „rău“, dar acel bine și acel rău 
sunt prieteni. Trebuie numai să fim atenţi și să ne supraveghem știind 
că după bucurie va veni și necazul, după speranță descurajarea, și 
invers. 

Aţi avut un moment de mare bucurie? Ar trebui să vă așteptați 
să primiţi ceva neplăcut din partea acestor evenimente sau a 
anturajului vostru, sau chiar de la voi înșivă pentru că nu știți cum să 
menţineţi această stare. Da, trebuie să vă așteptați la acest lucru 
pentru că dacă deveniți nepăsători, veţi fi luaţi prin surprindere. Când 
aveți momente de fericire, nu adormiţi, fiți vigilenți, pentru că și 
extrema cealaltă este prezentă așteptând să se manifeste în voi și dacă 
vă lăsaţi surprinși, puteţi pierde orice avantaj pe care l-aţi cucerit. Este 
o lege: totul este legat și o mișcare produsă într-o regiune declanșează 
o altă mișcare în regiunea opusă. 

Latura bună a acestei legi este că atunci când sunteţi nefericiți, 
descurajaţi, binele se pregătește să vă viziteze. Veţi spune: „Aha! Fi 
bine, atunci nu trebuie decât să așteptăm.” Da, dar există mai multe 
modalităţi de a aștepta. Putem aștepta în mod pasiv dar putem aștepta 
fiind activi, căci este posibil să folosim aceste stări ca surse de energie. 
De ce nu faceţi și voi ceea ce fac eu?... Sunteţi uimiți: „Cum? Vi se 
întâmplă și dumneavoastră să resimţiţi tristețea și descurajarea?” 
Bineînţeles, ce aţi fi crezut? Ca toată lumea, mi se întâmplă și mie să fiu 
obosit, trist, dezamăgit; diferența este că eu știu cum să folosesc aceste 
stări. De exemplu: ultimele zile ale lunii descrescătoare sunt pentru 
mine o perioadă dificilă, mă simt mai puţin bine dispus din punct de 
vedere fizic şi psihic. Eu ştiu toate acestea, mă aştept la ele, şi când 
încep să resimt această stare, nici măcar nu încerc să o alung imediat, o 
flatez puţin spunându-i: „Ah! Iată-te, ne regăsim” și o folosesc, fiindcă 
această stare poate fi comparată cu un pământ roditor sau chiar cu 
bălegarul pe care îl punem la tulpina unei flori sau a unui arbust 
pentru a le face să devină mai viguroase, mai frumoase. 

Spuneţi-vă că decepţiile, tristeţile pot fi precum pământul 
roditor ce face să crească în voi florile cele mai colorate, mai 
parfumate. Da, și în acest caz există o analogie cu planul fizic. Sunt 


experienţe pe care eu le-am făcut. Întreaga viață am făcut asemenea 
experiențe pentru că am înţeles cât este de important să știi cum 
reacționează psihismul nostru la una sau alta dintre solicitări astfel ca 
să găsesc mereu cele mai bune metode de a progresa. Eu știu de multă 
vreme că este posibil să extragem energii din stările noastre 
interioare, chiar și din cele negative. 

Numai că trebuie să mă înţelegeţi bine, a folosi stările negative 
nu înseamnă să vă cufundaţi sau să vă complăceţi în ele. La Bonfin, eu 
am vorbit într-o vară despre acest lucru într-o conferință... Într-o zi, 
am remarcat că un frate tânăr a cărui față era de obicei deschisă și 
zâmbitoare, avea o figură tristă, plouată. Îl chem și îl întreb ce i s-a 
întâmplat. „Eu sunt foarte dezamăgit, logodnica mea care trebuia să 
vină să mă întâlnească zilele acestea mi-a telefonat că este reținută la 
serviciu. — Ah, da, și când va putea veni? — Peste trei săptămâni. — Și 
de aceea de câteva zile aveți această înfățișare? — Dar Maestre, acum 
câteva zile într-o conferință ați spus că atunci când avem o supărare, 
nu trebuie să încercăm să scăpăm de ea imediat... “ Doamne, cum sunt 
înțeles! Sunt momente în care într- adevăr mă iau cu mâinile de cap... 

Dar acest frate era tânăr și i-am explicat: „Eu nu am spus că 
trebuie să ne cufundăm în necazurile noastre şi să le prelungim, ci să le 
folosim pentru o lucrare spirituală. Să luăm cazul tău: afli că logodnica 
nu poate veni atât de repede pe cât sperai, și ești dezamăgit. Pentru a 
depăși această dezamăgire poţi încerca să-ţi spui: „Nu-i nimic, îmi este 
egal“, şi să găsești câteva distracţii pentru a uita, dar aceasta nu este 
cea mai bună atitudine. Îți mai poţi folosi decepția gândind, de 
exemplu: „Circumstanţele îi întârzie venirea, dar pentru a nu-i simţi 
lipsa, mă voi gândi la ea trimițându-i mai multă lumină, mai multă 
iubire. 

Dimineaţa, la răsăritul soarelui, îmi voi imagina că este așezată 
alături de mine și că ne îndreptăm împreună spre soare”. Tu trebuie să 
găsești imaginile, gândurile care îţi vor face bine. Acţionând astfel, 
creezi ceva frumos, solid, și când vă veţi întâlni, veţi avea amândoi 
sentimentul că nu v-aţi părăsit nicio clipă. Dar dacă continui să întreții 
această stare negativă, îți faci rău, iar când logodnica ta va veni și îţi va 
vedea acest chip îngrozitor, nu va dori decât să plece”. Și bineînţeles, 
tânărului frate i-a revenit imediat zâmbetul. 

Ceea ce lipsește cel mai mult oamenilor este cunoașterea 
subtilităților vieții interioare. Or, eu v-am mai spus, noi posedăm un 


întreg laborator, și depinde deci de noi să căutăm aici elementele ce ne 
vor permite să adoptăm cea mai bună atitudine. Este imposibil să 
descriem aceste elemente în mod teoretic, fiecare dintre noi trebuie să 
le găsească pentru sine însuși reflectând la toate evenimentele vieții 
sale zilnice. 

Să revenim însă la legea contrariilor: ea se verifică atât în viața 
exterioară cât şi în viaţa interioară. Sunteţi capabili, inteligenţi, 
obţineţi succese? Așteptaţi-vă la atacuri. Dacă vreţi să nu fiți criticaţi, 
ridiculizaţi, treceţi neobservaţi. Nu faceţi nimic și veți fi lăsaţi în pace. 
Imediat ce apare cineva care se distinge prin bogăţia sa, frumuseţea sa, 
inteligenţa sa, tot atunci o mulțime de oameni se aruncă asupra sa ca 
să-l sfâșie. Iar dacă doriţi triumful luminii, trebuie să vă aşteptaţi să 
provocaţi întunericul. Dar şi situaţia inversă se verifică: manifestarea 
lumii întunericului trezeşte lumina. Câte fiinţe nu s-au ridicat ca să facă 
auzită vocea dreptăţii şi a binelui atunci când puterile răului se 
dezlănțuiau! Dacă aceste evenimente nu s-ar fi produs, acele ființe nu 
ar fi avut ocazia să se exprime într-o asemenea manieră excepţională. 
Suntem deci obligaţi să concluzionăm că dacă nu vom avea dușmani, 
nu vom ajunge prea departe. 

Opoziția este aceea care ne obligă să luptăm, să ne străduim și 
să descoperim unde se află adevărata noastră valoare. Veţi spune că 
este greu. Evident, dar este singura modalitate de a rezolva 
problemele. Atunci, în Ioc să vă plângeţi și să vă revoltați, spuneţi: „iţi 
mulțumesc Doamne, datorită acestor greutăți mă voi întări și voi 
deveni cineva. “ Răul este ceva ce îl obligă pe om să lucreze. Trebuie să 
lupţi ca să ajungi să te îndrepţi, să te orientezi, să te armonizezi. 

Dar există două feluri de luptă: aceea în care vă suprimaţi 
duşmanul și aceea în care îl cruțați. 

Dacă vă veți suprima adversarul, nu veți mai avea de luptat... și 
va fi o catastrofă, nu veţi mai progresa deloc! Dacă îl veţi cruța ca să 
luptaţi întreaga viaţă împotriva lui, veţi deveni puternici. Câţi oameni 
nu încearcă să se descotorosească de dușmanii lor! Ce se întâmplă însă 
în ziua în care reuşesc? Fi nu se simt mai fericiţi, au impresia că le 
lipsește ceva, fiindcă aveau nevoie de acești adversari ca să se măsoare 
cu ei. Nu trebuie deci să ne suprimăm adversarii, ci să știm cum să 
acționăm ca să ne întărim, să ne îndreptăm... și să-i îndreptăm și pe ei 
cu acest prilej! Dar vom reuși cu condiţia să nu-i considerăm ca un pe 
un rău. 


De altfel, realitatea constă în faptul că nu ne putem cu adevărat 
pronunţa niciodată asupra binelui și răului, fiindcă nimic nu este în 
totalitate bine, și nici rău. Chiar și cele mai bune lucruri din lume își au 
inconvenientele lor. Să luăm exemplul venirii primăverii. Dintr-un 
punct de vedere, este minunat, lumina, căldura, totul înflorește, dar 
apar şi insectele: viespile, muștele, omizile... păduchii, ţânţarii... Deci, 
oricare ar fi condiţiile, trebuie să ne luăm anumite precauţii. 
Neștiutorii se prăbușesc în orice condiţii, în vreme ce înțelepții, 
dimpotrivă, ştiu cum să lucreze și progresează în cele mai dure 
încercări. Mai putem observa încă: binele și răul sunt atât de legate 
încât adesea unul ne conduce la celălalt. De exemplu, progresul tehnic 
este oare un bine sau un rău? Câte descoperiri care au început prin a fi 
un bine au sfârșit prin a produce catastrofe. Nu vă mai dau alte 
exemple, le veţi găsi voi înşivă judecând puţin. 

Când faceţi proiecte pentru o călătorie, o asociaţie, o schimbare 
de domiciliu, chiar dacă aceste proiecte vi se prezintă sub o aparență 
favorabilă, există în realitate ceva ce vă va scapă întotdeauna: 
consecinţele îndepărtate ale acțiunii voastre. Sau doriţi să distrugeţi pe 
cineva pe care îl consideraţi ca pe un concurent, un rival, un adversar 
şi chiar reușiţi. În realitate, nu puteţi şti dacă i-aţi făcut cu adevărat un 
rău. Se întâmplă astfel pentru că alte fiinţe, din lumea invizibilă, 
supraveghează ceea ce se întâmplă; ele ar putea împiedica oamenii să 
acționeze, iar dacă nu o fac, este deseori pentru că știu că vor putea 
deturna acţiunile lor. 

Binele și răul... trebuie să așteptăm ca să ne pronunțăm; timpul 
ne va spune dacă este vorba într-adevăr despre un bine sau un rău. Nu 
putem înțelege această problemă decât studiind exemple din propria 
noastră viață și din istoria umanităţii. În orice caz, multe persoane pe 
care unii au încercat să le distrugă au reușit, prin printr-un șir de 
circumstanţe, să întâlnească, din contră, succesul și fericirea! 

Gândiţi-vă la povestea lui Iosif şi a fraţilor săi din Vechiul 
Testament. Din gelozie, fraţii lui Iosif au hotărât să scape de el, și într-o 
zi când au plecat cu turmele la păscut, l-au vândut unor negustori care 
mergeau spre Egipt. Ajunși în Egipt, negustorii l-au vândut la rândul 
lor lui Putifar, un slujbaș al faraonului care, impresionat de calităţile lui 
Iosif, l-a numit intendent al casei sale. În acest post l-au regăsit fraţii 
săi după anii de zile. Ce surpriză și câte remușcări pentru ei care au 
dorit să-l vadă mort! Dar cum s-a purtat Iosif? El le-a spus: „ Eu sunt 


Iosif, fratele vostru pe care voi l-aţi vândut în Egipt. Acum însă să nu vă 
întristaţi, nici să vă pară rău că m-aţi vândut aici, că Dumnezeu m-a 
trimis înaintea voastră pentru păstrarea vieții voastre. Că iată, doi ani 
sunt de când foametea bântuie în această ţară și mai sunt încă cinci ani, 
în care nu va fi nici arătură, nici seceriș. Căci Dumnezeu m-a trimis 
înaintea voastră, ca să păstrez o rămășiță în ţara voastră și să vă gătesc 
mijloc de trai în ţara aceasta și să cruţe viaţa voastră printr-o slăvită 
izbăvire. Deci nu voi m-aţi trimis aici, ci Dumnezeu, care m-a făcut ca 
un tată lui Faraon, domn peste toată casa lui și stăpân peste tot 
pământul Egiptului/ 4 Iosif le-a spus clar: Dumnezeu a folosit forțele 
răului pentru a face un bine. Fiindcă un rău nu reprezintă Răul, iar un 
bine nu este Binele. 

Oare nu aţi observat și voi evenimente ce păreau la început 
catastrofale iar la sfârșit s-au arătat benefice? Din păcate, am văzut și 
invers: evenimente fericite ce s-au transformat în catastrofe, pentru că 
anumite persoane nu erau pregătite să facă față situaţiei. 

Spuneţi-vă că, indiferent ce faceți, există întotdeauna o forță 
care vă împinge și o alta care vă supraveghează și face calcule. Dacă 
faceţi bine, înseamnă că binele v-a împins, dar răul vă supraveghează, 
așteptând momentul să se manifeste și el. Și mai ales, dacă doriţi să 
mergeţi mai departe decât este necesar, trebuie să știți că răul va 
roade surplusul, și uneori chiar va înghiţi totul! De aceea, nici în bine 
nu trebuie depășită măsura, altfel declanșăm forțe contrare. De ce 
spunem uneori „că mai binele este dușmanul binelui ?” Pentru că 
dorind să împingem binele mai departe decât ne-ar fi fost folositor, am 
provocat răul. Ei da, iată echilibrul balanței. 

Este esențial să avem o conștiință trează, să fim vigilenţi. 
Trebuie nu numai să constatăm că există două forţe, dar să recurgem 
la o a treia, situată deasupra lor, ca să putem acţiona corect cu cele 
două. Atunci când veţi sesiza cu adevărat toate acestea, veţi înțelege de 
a vă înălța până veţi găsi acel loc interior pe care schimbările nu-l 
ating. În acel loc veţi învăţa să lucraţi cu forțe contrare. 


Cap. 8 - „Pentru a face minunile unui singur lucru“ 
simbolismul lui 8 şi al crucii 


Ca să înțelegem cum energiile psihice circulă și lucrează în om, 
trebuie să observăm cum circulă și lucrează ele în natură. Priviţi un 


arbore: cu cât trunchiul și ramurile sale sunt mai înalte, cu atât mai 
mult rădăcinile sale se afundă în pământ. Este un sistem de 
compensare pe care îl regăsim în toate planurile, fie că este vorba 
despre cel fizic, psihic sau spiritual. Deci, cu cât omul tinde să se înalțe 
în conștiința sa, cu atât mai mult coboară în subconștientul său. 
Fiecare nivel al conștiinței reprezintă curenţi, forțe, entităţi, şi el 
trebuie să vegheze să țină în echilibru aceste două lumi. 

Cea mai mare greșeală a celor care se decid să îmbrăţișeze viaţa 
spirituală este aceea de a neglija realitatea lumii obscure pe care o 
poartă în sinea lor. Ei își închipuie că este de ajuns să dorești să lucrezi 
pentru lumină, să vrei să devii înțelept, drept, dezinteresat, ca să le 
realizezi efectiv. Ei nu, din nefericire nu este așa. Observăm cum 
anumite persoane vorbesc astfel despre iubirea spirituală, despre 
sentimente nobile și dezinteresate, în timp ce ele trăiesc în 
senzualitatea și dezordinea pasiunilor. Iar altele își închipuie că s-au 
consacrat unui ideal, în timp ce în realitate au dat frâu liber vanităţii 
lor, nevoii de a-i domina pe alții etc. Veţi replica: „Dar de ce? Ele sunt 
ipocrite, sunt lipsite de sinceritate?” Nu, ele pot avea adevărate 
aspirații spirituale; numai că „a aspira” la ceva nu înseamnă și a 
realiza! lar dacă nu te străduiești să pătrunzi în tine însuţi ca să 
înţelegi structurile și mecanismele psihismului uman, te vei confrunta 
cu cele mai rele contradicții. La fel cum în macrocosm, în univers, capul 
negru este reflectarea în apă a Capului Alb, în acest microcosmos 
reprezentat de om natura inferioară este reflectarea naturii 
superioare. Întinderea de ape este reprezentată în el de diafragma ce 
separă în mod simbolic natura superioară de natura inferioară. Şi la fel 
cum capul negru nu poate exista fură Capul Alb, invers, natura 
superioară şi natura inferioară din om nu pot exista una fără cealaltă. 

Noi existăm datorită acestei legături a contrariilor: ceea ce este 
superior și ceea ce este inferior, iar dacă dorim să păstrăm numai pe 
unul, vom muri. Corpul nostru fizic, cu creierul și intestinele, constituie 
cea mai bună ilustrare. Această realitate este înscrisă în noi, ne 
însoţeşte pretutindeni. Fie că dorim sau nu, noi purtăm lumina și 
întunericul, pe Sfântul sfinților şi mocirlele, viața şi moartea. Într-o 
bună zi spiritul nostru va părăsi corpul nostru fizic ca să se reîntoarcă 
în regiunile celeste, dar atât timp cât se găsește în corpul nostru, vom fi 
supuși tuturor contradicţiilor. 

„Tot ceea ce este jos este la fel ca tot ceea ce se află în înalt iar 


tot ceea ce se află în înalt este la fel ca ceea ce este jos” spune Hermes 
Trismegistul în Tabla de Smarald. Da, tot ceea ce este jos este la fel ca 
tot ceea ce este în înalt, dar inversat, așa cum o arată această figură în 
care capul negru este reflectarea în apă a Capului Alb al Domnului. Și 
Hermes Trismegistul mai adaugă... „pentru a face minunile unui singur 
lucru”. între lumea de sus și cea de jos, între Cer și infern, între Eul 
nostru Superior și eul nostru inferior există o întreagă circulaţie; se fac 
schimburi continue și trebuie să învăţăm să lucrăm cu acești doi 
curenți. 

Numai filosofia unităţii ne permite să vedem lucrurile așa cum 
sunt ele în realitate. În Dumnezeu totul este 1, şi chiar dacă există 2, 
trebuie să-l înțelegem pe acest 2 din punctul de vedere al lui 1. 
Numărul 1 reprezintă totul și conţine totul; universul există prin el, iar 
omul este reprezentat de acest număr 1. Există un Creator, un univers, 
şi nimic nu există în afara acestei unităţi. Nu trebuie deci să respingem 
nimic. Şi de altfel, chiar dacă am dori, nu am putea. Cea mai periculoasă 
dintre atitudini este aceea de a respinge natura inferioară din noi sau a 
refuza să o observăm. Ceea ce trebuie, este să înţelegem cum se 
aranjează lucrurile în interiorul acestei unităţi. 

Meditaţi deci asupra acestei fraze din Tabla de Smarald: „Tot 
ceea ce este jos este la fel ca tot ceea ce se află în înalt, iar tot ceea ce se 
află în înalt este la fel ca ceea ce este jos pentru a face minunile unui 
singur lucru”. Nu aţi înţeles încă suficient aceste cuvinte semnificative, 
foarte semnificative. Cum se poate ca aceste două lucruri inferior și 
superior să fie capabile să producă „minuni dintr-un singur lucru“? 
Pentru că sunt unite. Atât timp cât sunt divizate, nu vor reuşi să 
producă minuni. Sensul vieţii, înțelegerea vieţii se află în această 
legătură între înalt și jos. Atât timp cât această legătură nu se face, 
înțelegerea noastră rămâne incompletă și existenţa noastră este chiar 
mutilată. 

Găsim o expresie a acestui adevăr în semnul cifrei 8. Schematic, 
cifra 8 este formată din două cercuri ce se ating într-un punct. Fiecare 
cerc reprezintă o lume: cercul superior reprezintă lumea din înalt, 
cercul inferior reprezintă lumea de jos, iar cele două lumi se ating. Ca 
şi în Tabla de Smarald, numărul 8 ne învaţă că tot ceea ce este jos este 
la fel ca ceea ce este în înalt și tot ceea ce este în înalt este la fel ca ceea 
ce se află jos. Cercul care este jos este la fel ca cercul de sus, ele se ating 
într-un punct și formează o unitate: 8. În numărul 8 regăsim ideea 


conținută în cuvintele lui lisus: „ pe pământ ca și în cer“. Cerul trebuie 
să coboare în noi, fiindcă pământul suntem și noi, oamenii. Misiunea 
omului este aceea de a lega în el Cerul și pământul, de a reflecta Cerul 
cu ajutorul pământului său, corpul său fizic, astfel ca să se manifeste în 
mod divin. Este de asemenea sensul acestui simbol străvechi al 
şarpelui care-și mușcă coada. 

Faceţi acest exercițiu: desenaţi cifra 8 con- centrându-vă asupra 
semnului rămas. Începeţi de sus și coborând desenaţi o curbă ce 
traversează o axă imaginară, ca un stâlp central de o parte și de alta 
căruia circulă un curent. Formaţi bucla inferioară, treceţi din nou de 
cealaltă parte a acestei axe, urcați până reîntâlniţi curba descendentă, 
şi continuând ajungeţi la punctul de plecare. Plecaţi de sus și vă 
reîntoarceţi sus. Tot ceea ce vine din Cer trebuie să se reîntoarcă la 
Cer. lisus spunea că venea de la Tatăl și se reîntorcea la Tatăl. O 
tradiţie spune că atunci când a părăsit pământul, înainte de a urca la 
Cer, el a coborât în Infern. De ce? A greșit și trebuie să ispășească? Veţi 
spune că aţi învăţat că el s-a dus ca să elibereze suflete. Este uimitor 
cum poate să explice Biserica lucrurile! 

Câtă profunzime în numărul 8, acela al echilibrului perfect 
dintre lumea de sus și cea de jos! Acum îl putem privi pe 8 și orizontal: 
în acest caz el reprezintă balanța cosmică. În matematică, acest semn 
este folosit ca simbol al infinitului. Iar dacă suprapuneţi un 8 în 
picioare peste un 8 culcat, obţineţi o cruce. 

V-am vorbit deseori despre simbolul crucii care este unul dintre 
cele mai răspândite și mai bogate în semnificaţii (A se vedea în 
„Limbajul figurilor geometrice” (Col. Izvor nr. 218) Cap. 6: „Crucea”) în 
spiritul creştinilor crucea este atât de legată de religia lor, și mai ales 
de moartea lui lisus, încât ei au uitat înțelesul și universalitatea acestui 
simbol. Când eram în Quebec, mi s-a povestit despre cruce că exista 
încă înainte de apariţia creștinismului, fiind un simbol foarte răspândit 
printre indieni. Când misionarii au apărut, ei nu au acceptat ca 
populaţia pe care o considerau păgână, sau chiar sălbatică, să venereze 
o cruce care, evident, nu avea aceeași semnificaţie ca în creștinism, și i- 
au persecutat pe aceşti indieni nefericiţi până când aceștia au renunţat 
la crucea lor. Câtă necunoaștere, ce punct de vedere îngust! 

Schematic, o cruce nu este altceva decât o întâlnire dintre o linie 
verticală și una orizontală, dar din această figură atât de simplă 
decurge un mare număr de aplicaţii. Ceea ce ne interesează cel mai 


mult aici, sunt aceste două linii ce reprezintă două forțe, două direcţii 
opuse, dar care se întâlnesc pentru a produce uniunea celor două 
principii masculin (linia verticală) și feminin (linia orizontală). Crucea 
este una dintre expresiile uniunii celor două principii. A înţelege 
crucea înseamnă să poţi pune în acţiune masculinul și femininul, 
pozitivul şi negativul. Veţi spune: „Dar cum să le pui în acţiune? Este 
atât de neimportant?” La fel de important ca știința de a folosi apa și 
focul. Imaginaţi-vă că nu știți acest lucru... De câte posibilităţi nu 
sunteţi privaţi! 

Gândiţi-vă la tot ceea ce putem face folosindu-ne de apă şi de 
foc. Uniunea celor două principii a creat mișcarea. Și ce este cu 
adevărat o roată? O cruce în mișcare. 

Să studiem acum crucea în spaţiu. Ea reprezintă universul ca 
verticalitate și orizontalitate. Dar în realitate, aceste două direcţii se 
subdivizează: vertical în sus și în jos, iar orizontal la dreapta și la 
stânga. Sunt cele patru puncte cardinale. Cele patru puncte cardinale 
nu au numai rolul de a ne orienta pe pământ: toate ființele și obiectele 
pot fi definite ca aparținând unuia sau altuia dintre aceşti patru 
curenţi. Această idee are o aplicaţie foarte interesantă în domeniul 
vieţii interioare, fiindcă regăsim aici legăturile ce există între lumea 
superioară și lumea inferioară. Putem spune că, în mod simbolic, 
calităţile, virtuțile se situează în partea superioară a liniei verticale, iar 
defectele, viciile, în partea inferioară. Fiecărei virtuţi îi corespunde un 
viciu, şi invers. Deci, acela care vrea să-și dezvolte o virtute trebuie să 
fie vigilent astfel ca să înfrâneze trezirea viciului corespunzător. 

Să mutăm acum problema în planul orizontal. Aici, în mod 
contrar planului vertical, nivelul rămâne același. Putem spune deci că 
fiecărei virtuţi îi corespunde simetric o altă virtute, sau fiecărui viciu 
un alt viciu. În planul orizontal, o virtute nu găseşte niciodată un defect 
de cealaltă parte, ci o altă virtute, și la fel se întâmplă și în cazul 
viciilor. Deci, pentru a te dezvolta armonios, trebuie să înveţi să lucrezi 
după cele două planuri, orizontal și vertical. lată un punct foarte 
important. Eu v-am mai spus, dacă vreţi să cultivați o virtute și o faceți 
urmând numai linia verticală, veți trezi în voi defectul corespunzător. 
După câtva timp de străduință, veți simţi cum acest defect se 
manifestă, și apar decepţiile, descurajarea. Există oameni care nu au 
decât cuvântul „iubire” pe buze, dar când observăm modul lor de a 
gândi și de a trăi cu alţii, vedem atâta intoleranţă, atâta duritate! Unde 


se află atunci iubirea? Ce se întâmplă oare în mintea și în inima acelora 
care vorbesc numai despre puritate?... Trebuie deci să fim foarte 
prudenţi. Dacă vreţi cu adevărat să vă perfecționaţi, încercaţi să vă 
luaţi anumite precauţii ca să evitaţi această cădere și să învăţaţi să 
lucraţi după simbolul crucii. Depinde de voi ca să observați care sunt 
calitățile (răbdare, dezinteres, generozitate, umilință, veselie) ce vă vor 
ajuta să obţineţi virtutea asupra căreia v-aţi decis în special să lucraţi. 
Dacă nu veți învăţa să lucraţi cu crucea, ea va fi aceea ce vă va îngreuna 
ca o povară. Ce este destinul? O cruce. De ce se spune despre cineva că- 
şi poartă crucea? Veţi spune că este o referință la patimile lui lisus, 
aceasta însemnând: să-ţi suporţi încercările. Da, dar lucrurile merg mai 
departe. Destinul fiecărui om este înscris pe o cruce. Studiaţi zodiacul: 
cele douăsprezece semne se repartizează pe trei cruci: prima este 
formată din semnele Berbec - Balanţă, Rac - Capricorn; al doilea 
dintre semne Taur-Scorpion, Vărsător-Leu; al treilea dintre semne 
Gemeni - Săgetător, Fecioară - Pești, în fiecare cruce, regăsim cele 
patru elemente grupate câte două: semnele focului și aerului 
(masculin) și semnele apei şi pământului (feminin). De exemplu, 
Berbec (foc); Balanța 


RAA 


STE 


(aer), Rac (apa) și Capricorn (pământ). Și la fel pentru celelalte. 

Regăsim crucea în horoscopul fiecărei fiinţe, cele patru puncte 
cardinale determinându-i destinul: Ascendent, Descendent, Mijlocul 
Cerului și Fundul Cerului. În destinul nostru, ca și în Cer, domnesc cele 


două principii masculin și feminin, și ele formează în mod simbolic o 
cruce. Acela care nu a învăţat să lucreze cu cele două principii suferă 
consecinţele ignoranței sale: el trebuie să-și ducă crucea ca o povară, 
în vreme ce acela care știe să lucreze cu cele două principii simte 
destinul ca un imens teren de descoperiri. Câţi creștini nu-şi închipuie 
că dacă poartă o cruce la gât vor fi protejaţi! Nu, nu este suficient să 
porți o cruce. Numai înțelegerea crucii este singura ce ne poate 
proteja. 


Mijlocul cerului 


Descendent 


Ascendent 


Fundul cerului 


Uniunea celor două principii se regăsește în figurile sau 
simbolurile esenţiale ale religiilor. Se poate cita în religia egipteană 
Sfinxul; în religia ebraică, crucea lui Solomon: cele două triunghiuri 
înlănţuite; în India este lingamul: un suport orizontal, principiul 
feminin, deasupra căruia se înalţă o tijă verticală, principiul masculin; 
la taoiști este cercul în care se înscriu cele două simboluri Yin (feminin, 
negru) și Yang (masculin, alb) ce se întrepătrund. 


Crucea este o sinteză a tuturor fenomenelor vieţii. Adevărata 
cruce este ființa umană care a știut să dezvolte cele două principii, care 
a ştiut să-și afâneze materia făcând-o demnă să primească Duhul Sfânt. 


Această coborâre a Duhului Sfânt în om reprezintă fuziunea materiei și 
a spiritului. Este spus în Evanghelii că în momentul botezului său, lisus 
a primit Duhul Sfânt sub forma unui porumbel, și a murit pe cruce. 
Câte simboluri de meditaţie! Catarii le-au reunit reprezentând un 
porumbel ce poartă o cruce în ciocul său. 


Cap. 9 - Caduceul lui Hermes - șarpele astral 


Corpul nostru fizic este construit simetric de o parte și de alta a 
unei axe centrale, coloana vertebrală, și în acest sens se poate spune că 
este guvernat de numărul 2. Avem 2 ochi, numărul urechilor este 2, iar 
creierul şi nasul, deşi sunt 1, sunt în realitate 2: numărul emisferelor 
este 2, al nărilor tot 2... Apoi, avem 2 plămâni, 2 rinichi, iar mai jos în 
cazul bărbatului numărul testiculelor este 2, iar la femeie ovarele sunt 
2. În sfârşit, avem două braţe și două picioare. 

Chiar dacă această simetrie nu este absolută, fiindcă latura 
stângă a corpului nostru nu este niciodată perfect simetrică cu cea 
dreaptă, ea există în mod fizic. Dar din punct de vedere psihic, 
problema se prezintă complet diferit. Studiul creierului uman a revelat 
că funcţiile celor două emisfere nu sunt identice: emisfera stângă este 
sediul facultăților analitice (logica, judecata) pe care le putem 
considera masculine, iar emisfera dreaptă este sediul facultăţilor de 
sinteză (intuiţia, sensibilitatea) pe care le putem considera feminine. 
Astfel, cele două emisfere au activități complementare. Putem spune 
deci că trupul nostru fizic este construit pe bază de simetrie, în vreme 
ce psihismul nostru se bazează pe polarități le 


n, 
Creier 


Emisferă Emisferă 
stângă dreaptă 
Plămân stâng Plămân drept 
Inimă 
Splină Ficat 
Rinichi stâng Rinichi drept 
Glande genitale 


masculină şi feminină, pozitivă și negativă. 

După Știința Iniţiatică, doi curenţi pleacă din emisferele dreaptă 
şi stângă ale creierului și coboară trecând alternativ de o parte și de 
alta a coloanei vertebrale. Curentul care pleacă din emisfera dreaptă a 
creierului trece prin plămânul stâng și inimă, se îndreaptă spre ficat, 
trece apoi prin rinichiul stâng și glanda genitală dreaptă, apoi ajunge în 
piciorul drept. Cel de-al doilea curent pleacă din emisfera stângă a 
creierului, se duce în plămânul drept, apoi în splină, de aici în rinichiul 
drept, apoi în glanda genitală stângă și în piciorul stâng. Acești curenţi 
se încrucișează deci şi la fiecare încrucișare are loc trecerea de la 
pozitiv la negativ, de la masculin la feminin, și invers. 


Aceste alternanţe de polarizări pozitivă și negativă sunt cele pe 
care le întâlnim în Arborele Sefirotic, care este de asemenea o 
reprezentare a omului. Arborele Sefirotic este construit pe trei stâlpi: o 
axă centrală, numită Stâlpul Echilibrului, iar de o parte și de cealaltă, 
Stâlpul Milei (putere masculină, pozitivă) și cel al Rigorii (putere 
feminină, negativă). Eu v-am arătat felul în care curentul ce emană din 
Kether coboară până la Malkut alternând polarităţi le masculină și 
feminină. 

Caduceul lui Hermes este o altă reprezentare a structurii 
omului: cei doi şerpi care se încrucișează de o parte şi de alta a 
baghetei centrale sunt cei doi curenţi ce șerpuiesc de o parte și alta a 
coloanei vertebrale. Hindușii îi numesc Ida și Pingala, iar canalul 
central din interiorul coloanei vertebrale: Sușumna. Exerciţiile de 
respirație pe care le facem zilnic (A se vedea descrierea completă a 
acestor exerciţii în: „Fructele Pomului Vieţii” (Vol. 32 din Opere 
Complete) Cap. 16 „Respirație umană şi respirație cosmică”) sunt în 
legătură cu polaritatea acestor 2 curenţi: astupând nara stângă 
inspirăm aerul prin nara dreaptă, apoi astupând nara dreaptă expirăm 
aerul prin nara stângă. Apoi invers: astupând nara dreaptă inspirăm 
prin nara stângă, apoi astupând nara stângă expirăm prin nara 
dreaptă. Aceste exerciţii de respiraţie contribuie la buna circulaţie a 
acestor 2 curenţi în noi. 

Peste tot la medici, la farmaciști se poate observa caduceul, dar 
cine îi poate bănui cu adevărat bogăţia? Ce reprezintă acești doi șerpi? 
Tradiţia prezintă şarpele sub două aspecte opuse: benefic și malefic. În 
cartea Facerea, Moise spune că era „cel mai șiret dintre toate fiarele de 
pe pământ”. El este acela care, manifestându-se ca adversarul 
Domnului, i-a împins pe Adam și pe Eva să nu îi mai asculte ordinele. 


Dar în cartea Exodului este scris că Moise, la ordinul Domnului, a făcut 
un șarpe din bronz iar acela care îl privea se vindeca. Atunci când lisus 
îşi trimite discipolii în misiune, el le spune: „Fiţi dar înţelepţi ca șerpii 
şi nevinovaţi ca porumbeii”. El face deci din șarpe un simbol al 
înțelepciunii. La fel, în India, înţelepţii sunt numiţi „nagui“: șerpi. Cum 
se explică faptul că acelaşi simbol este considerat când malefic, când 
benefic? 

Să observăm puţin maniera în care șarpele se mișcă. El 
înaintează descriind o sinusoidă. Or, sinusoida este mișcarea luminii. 
De aceea, atunci când Iniţiaţii doresc să, explice ce este acest agent 
magic, acest medium universal datorită căruia undele se propagă prin 
spaţiu, pe care îl numesc lumina astrală, ei se folosesc de imaginea 
şarpe- lui. Acest agent, prin el însuși, este neutru, el posedă numai o 
funcție de transmisie, și transmite binele la fel ca și răul. Şarpele astral 
are deci o natură dublă, bună și rea, iar pentru a exprima această 
natură Iniţiaţii au plasat doi șerpi în jurul caduceului. Ei reprezintă cei 
doi curenţi pozitiv și negativ ai luminii astrale. Primul este luminos și 
cald, al doilea este întunecos și rece; unul este alb, celălalt negru. 
Tradiţia îi numeşte Od şi Ob. Sunt cei doi curenţi ai vieţii şi ai morţii, ai 
iubirii și ai urii, adică ai atracției și ai respingerii. Un al treilea curent 
care îi leagă este numit Aur: lumina. Acela care știe să se folosească de 
cel de-al treilea curent îi poate comanda pe ceilalţi doi. 

Fiindcă șarpele a fost acela care i-a împins pe Eva și pe Adam să 
guste din fructul Pomului Cunoașterii Binelui și Răului, el a devenit un 
simbol al cunoașterii. Or, cunoașterea, asemenea șarpelui astral, este 
neutră. Ea este bună sau rea în funcție de felul în care este folosită. 
Ființele cele mai instruite pot fi cei mai mari binefăcători ai omenirii 
sau cei mai mari criminali. Cunoașterea conferă putere. Magii albi sunt 
aceia care își folosesc știința în slujba binelui și sunt legaţi de șarpele 
luminii. lar magii negri sunt aceia care o folosesc pentru rău şi sunt 
legaţi de șarpele întunericului. Dar și unii și ceilalți se folosesc de 
același agent, de aceeași energie. 

Șarpele posedă două aspecte, dar este unic. Trebuie să îi 
învingem aspectele negative, şi atunci când am reușit să o facem, el se 
pune la dispoziția noastră, ne dă energiile sale. Da, dar mai întâi 
trebuie să-l dominăm. Dacă el este acela care ne domină, vom fi 
pierduţi. 

Dacă studiem legenda ghicitorului Tiresias, aşa cum ne-o 


prezintă mitologia greacă, vom găsi lucruri foarte interesante privind 
simbolismul șarpelui. 

După legendă, Tiresias era un tânăr grec, fiu al nimfei Chariclo, 
una dintre însoţitoarele zeiței Atena. Tiresias le-a zărit într-o zi, atunci 
când acestea făceau baie goale într-un râu. Dar cum un muritor nu 
trebuie niciodată să surprindă un nemuritor, Atena îl pedepsi luându-i 
vederea. Chariclo a rămas neconsolată, iar Atena a dorit ca să 
compenseze această pierdere printr-o înzestrare minunată: ea scoase 
şarpele ce îl ţinea sub scut și îi ordonă să purifice cu limba sa urechile 
lui Tiresias astfel ca acesta să poată auzi limbajul păsărilor profetice. 

După o altă versiune, mai cunoscută, Tiresias se plimba într-o zi 
la munte când zări doi șerpi ce se împerecheau. El îi lovi cu toiagul ca 
să îi separe, şi omori femela. Imediat a fost transformat într-o femeie. 
Șapte ani după aceea, revenind în același loc, el găsi încă doi șerpi 
împerecheaţi; din nou, el a vrut să îi despartă, dar de această dată 
omori masculul și îşi redobândi aspectul său de bărbat. Or, într-o zi, 
zeița Hera era pe cale să-i reproșeze lui Zeus, soţul ei, toate 
infidelităţile sale. Acesta îi răspunse că nu are de ce să se plângă atâta 
fiindcă, în iubire, femeia simte nevoia de mai multă plăcere decât 
bărbatul. Hera a protestat și nu a fost de acord. S-a născut o dispută, și 
la sfârșit ei au decis să-l consulte pe Tiresias fiindcă acesta trăise 
experienţa celor două condiţii masculină şi feminină, întrebat, Tiresias 
răspunse că femeia simte incontestabil mai multă plăcere. Hera 
furioasă îi luă vederea, dar Zeus îi acordă în compensație darul de 
profeție şi o durată de viaţă ce se întindea pe șapte generaţii. 

Ne va lua mult timp să studiem toate aspectele mitului lui 
Tiresias, dar fără să intrăm în detalii, putem nota bogăţia 
simbolismului șarpelui: de fapt, el atinge domeniul sexualităţii și rolul 
celor două principii, domeniul cunoașterii (claraudiţia și clarvederea), 
şi în sfârşit pe acela al longevităţii, deci al medicinii. În mitul lui 

Tiresias, ca și pe caduceul lui Hermes, există 2 șerpi care 
reprezintă cei 2 poli masculin și feminin, pozitiv și negativ. 

Caduceul lui Hermes nu este numai o imagine a structurii 
omului cu cei doi curenţi care circulă de o parte și de alta a coloanei 
vertebrale, el este simbolul puterilor pe care Iniţiatul a ajuns să le 
dobândească lucrând cu cele două principii ca să acţioneze asupra 
naturii, asupra sa însuși, şi asupra celorlalţi. De aceea s-a făcut din 
caduceu un simbol al medicinii. Caduceul lui Hermes reprezintă o 


întreagă filosofie și o disciplină de viaţă. El ne învaţă cum să lucrăm cu 
cei doi curenţi masculin și feminin care circulă în univers. Un veritabil 
Iniţiat care lucrează cu cele două principii, care cunoaște puterea celor 
două principii ca instrument, ca armă, ca medicament, posedă 
adevăratele puteri. 


Cap. 10 - Principiul vieţii şi principiul morții: Iona și Horev 


I. 

Natura este teatrul unei lupte continue între principiu] vieții și 
principiul morții. Primul unește și organizează elementele peste tot 
unde pătrunde, în timp ce al doilea separă și descompune aceleași 
elemente și le retrimite în laboratoarele cosmice unde sunt preluate ca 
să fie folosite la creația noilor organisme. Aceste procese sunt 
observabile în toate regnurile naturii și evident, și în om. Știința 
Iniţiatică numește aceste două principii „Iona“ și „Horev“. 

Iona și Horev sunt două cuvinte ebraice ce se traduc prin 
porumbel și corb. Porumbelul și corbul sunt două păsări pe care Noe 
le-a scos din arca sa ca să vadă dacă apele potopului s-au retras. „După 
patruzeci de zile, spune cartea Facerea, a deschis Noe fereastra, pe 
care o făcuse la corabie. Și a dat drumul corbului, ca să vadă de a 
scăzut apa pe pământ. Acesta, zburând, nu s-a mai întors până ce a 
secat apa de pe pământ. Apoi, după el a trimis porumbelul, ca să vadă 
de s-a scurs apa de pe pământ. Porumbelul însă, negăsind loc de 
odihnă pentru picioarele sale, s-a întors la el, în corabie; căci era încă 
apă pe toată fața pământului. Și a întins Noe mâna și l-a apucat și l-a 
băgat la sine, în corabie. Și așteptând încă alte șapte zile, a dat iarăși 
drumul porumbelului din corabie. Şi porumbelul s-a întors la el, spre 
seară, şi iată avea în ciocul său o ramură verde de măslin. Atunci a 
cunoscut Noe că s-a scurs apa de pe faţa pământului. Mai zăbovind 
încă alte șapte zile, iarăși a dat drumul porumbelului și el nu s-a mai în 
tors”. 

Putem asimila Iona, principiul vieţii, cu spiritul, iar Horev, 
principiul morţii, cu materia. De la formarea fetusului în sânul mamei, 
aceste două principii încep să se manifeste luptând unul împotriva 
celuilalt. Din momentul în care spiritul începe să coboare în corpul 
copilului ca să-l însuflețească, materia îi opune propria ei putere, și în 
timp ce puterile vieții se mobilizează ca să însuflețească organismul, 


principiul materiei acţionează deja în surdină ca să frâneze procesul, în 
primii ani ai vieţii, principiul materiei rămâne supus iar rolul său este 
secundar; el pune piedici atunci când poate, dar acţiunea sa este 
limitată de voinţa și puterea spiritului. Mai târziu, atunci când spiritul 
a reuşit să-şi împlinească proiectele în corp, el se îndepărtează, şi 
atunci începe cu adevărat mișcarea descendentă. 

Perioada ascendentă este aceea a împlinirii, a înfloririi, a 
speranţei. Părinţii încântați constată că odrasla lor creşte „ca o 
ciupercă”, fiind plină de forță, de supleţe, de strălucire. Bătrânii 
suspină: „Ah! Ce frumoasă este tinereţea!” Acest principiu, a cărui 
funcţie este aceea de a aduna elementele, lucrează până la un anumit 
punct. Dar vine şi momentul în care spiritul începe să se îndepărteze 
de corp, în care nu-şi mai face lucrarea ca înainte: el vrea să părăsească 
corpul și să meargă în altă parte, vizitând alte regiuni, făcând o altă 
lucrare, învățând lucruri noi. Principiul materiei are atunci din ce în ce 
mai multă îndrăzneală și își urmează în mod activ activitatea sa de 
dislocare. Din când în când, spiritul intervine totuși ca să i se opună, 
apoi se îndepărtează din nou. Până în ziua în care pleacă definitiv. 

Principiul distructiv nu întrerupe niciodată acţiunea sa; imediat 
ce viaţa apare, el începe lucrul. Dar puterea sa este limitată. Un anumit 
timp, el este ținut la respect de puterea pe care spiritul o posedă 
asupra materiei. Apoi vine momentul în care obţine victoria, fiindcă 
există o lege: tot ceea ce se naște trebuie să moară. Viaţa și moartea 
sunt un frate și o soră care îşi dau mâna şi lucrează amândoi în sensul 
evoluţiei. Moartea ne apare ca un lucru îngrozitor, dar judecaţi puţin, 
închipuiţi-vă ce s-ar întâmpla dacă și-ar înceta lucrarea, ar fi și mai 
rău!... Horev şi Iona lucrează pe același şantier, dar în perioade diferite. 
Aşa cum spune și Solomon în Eclesiastul: „Pentru orice lucru este o 
clipă prielnică și vreme pentru orice îndeletnicire de sub cer. Vreme 
este să te naști şi vreme să mori; vreme este să sădești şi vreme să 
smulgi ceea ce ai sădit. Vreme este să rănești și vreme să tămăduiești; 
vreme este să dărâmi şi vreme să zidești. Vreme este să plângi și 
vreme să râzi... “ 

Numai spiritul este nemuritor și se încarnează fără încetare în 
forme noi care, la rândul lor, vor fi distruse. În acest timp, omul care se 
străduieşte să ofere în sinea sa primul loc spiritului face să întârzie 
acţiunea principiului distructiv, ce este de asemenea asimilat de timp: 
Cronos sau Saturn; el se scaldă în acest izvor al tinereţii care este 


lumina divină și se regenerează. El se străduiește în toate faptele vieţii 
sale să-și deschidă inima bunătăţii, blândeții, frumuseţii, astfel ca să 
facă loc primăverii în fiinţa sa. 

Nu putem învinge principiul distructiv, dar trebuie să ne 
opunem lui în mod conștient, să îi împiedicăm acţiunea și mai ales să 
ştim cum să-l folosim. Cum? Atunci când boala și bătrâneţea încep să 
facă ravagii, atunci când îți pierzi forţele și mijloacele fizice, trebuie să- 
ți spui că a sosit clipa ca să-ți găsești alte ocupaţii, alte surse de 
bucurie. Trebuie să știi să foloseşti totul, iar dacă ești lipsit de energiile 
fizice, trebuie să sapi în tine ca să faci să ţâșnească energiile spirituale 
care sunt inepuizabile. 

Inteligența Cosmică a organizat astfel lucrurile pentru binele 
nostru. Dacă principul care face să crească și să împlinească ființele nu 
ar întâlni opoziții și obstacole în planul fizic, omul s-ar pierde. Da, dacă 
bătrâneţea, boala și alte rele nu ar exista ca să-i limiteze puţin, câţi 
oameni nu s-ar transforma în monștri! Dar toţi știu că drumul lor 
merge într-o singură direcţie: moartea; în acest domeniu, toți oamenii 
sunt egali. Deci, toți sunt obligaţi să se încline, să fie modești, să judece, 
să se cuminţească și să descopere calea ce duce la Dumnezeu. 

Atât timp cât sunt tineri și sănătoși, oamenii nu se gândesc 
niciodată că principiul dezagregării va ajunge să învingă într-o 
bună zi. Ei au tendința să creadă că lumea le aparține și viitorul nu 
va înceta niciodată să le surâdă. Ce surpriză 

vor avea atunci când vor vedea că totul începe să le scape! în 
această luptă fără milă ce s-a angajat între Iona și Horev, unii doresc s- 
o reţină pe Iona prin toate mijloacele, ceea ce îi îndeamnă să facă tot 
felul de prostii. Mulţi trăiesc această perioadă a bătrâneţii ca pe cea 
mai dureroasă a existenţei lor. Când înțeleg că Horev câștigă din ce în 
ce mai mult teren, ei aruncă în luptă tot ceea ce trebuiau să păstreze 
pentru o altă sarcină, și pierd totul. 

Veţi spune: „Dar nu este corect să luptăm?” Da, dar să știți cum 
să luptaţi, aceasta este problema. Nu am venit pe pământ ca să 
rămânem veşnic tineri și sănătoși, ci să facem un stagiu, o ucenicie. 
Cele două principii nu sunt dușmane; ele au fost create de Domnul și 
trebuie să lucreze în alternanță. Funcţia lui Horev este aceea de a face 
ca elementele să se reîntoarcă la locul de unde au venit și să elibereze 
astfel sufletul uman de lumea iluziilor. De aceea, odată cu trecerea 


timpului el îi ia lui lona împărăţia sa lumească, înțeleptul este acela 
care cunoaște cât de sinuoasă este calea și se străduiește să folosească 
totul. În lumea spirituală, ascensiunea este neîntreruptă. Aici, jos, orice 
am face, ne vom vedea fruntea și obrajii ridându-se, părul albindu-se, 
dinţii căzând. Dar trebuie să înţelegem că aspectul exterior nu are nicio 
importanță dacă, în spatele părului alb și al ridurilor, se exprimă 
strălucirea vieţii spirituale. 

Se spune că moartea este îngrozitoare și urâtă. În realitate, acest 
principiu care descompune este cel mai mare binefăcător: el permite 
fiinţelor să se elibereze ca să meargă mai departe, mai sus. Iniţiaţii, 
care cunosc planurile Inteligenței Cosmice, acceptă realitatea acestor 
două principii şi se străduiesc să lucreze cu Iona care purifică, 
înfrumuseţează, iluminează. Iona este un principiu mai degrabă 
mental și spiritual. Știind că acest principiu poate fi întărit atunci când 
este alimentat de gânduri curate, de sentimente generoase, putem să 
încetinim cu toţii acțiunea lui Horev din noi. 

Eu nu vă spun însă toate acestea ca să vă închipuiţi că puteţi trăi 
într-o veşnică tinereţe; nu veţi reuși nicicum. Eu vreau numai să 
lămuresc această problemă ca să știți să acordaţi preponderență 
spiritului: spiritul din voi este acela care va întreţine activitatea și vă 
va oferi supleţea și bucuria. Secretul tinereţii este acela de a nu te opri 
niciodată din mersul spre vârfurile munţilor spirituali. 


II. 

Nu este nevoie să fii un mare filosof ca să constaţi că există 
mereu în viață două forțe prezente ce se înfruntă, producând 
alternativ în noi sănătatea și boala, bucuria și tristețea, speranţa și 
descurajarea, moderaţia și violența. Și acestea sunt manifestări ale 
celor două principii ale vieții și morţii: Iona și Horev. Dar nu ajunge să 
constaţi aceste manifestări, trebuie de asemenea să fii vigilent ca să 
ajungi să echilibrezi aceste forțe antagoniste. 

Sunteţi iritaţi, prost dispuşi, nefericiţi? înseamnă că un taler al 
balanței voastre interioare atârnă periculos într-o parte. Trebuie deci 
să puneţi o greutate în celălalt taler. Dar ce greutate? Ei bine, de 
exemplu, gândul că sunteţi un fiu al Domnului, că aveţi un suflet 
nemuritor, că aveţi părinţi, copii, prieteni... Există atâtea lucruri de pus 
pe acest taler: gânduri, sentimente, cuvinte... Căutaţi-le, străduiţi-vă să 
vă impregnaţi până în momentul în care veți simţi că ați restabilit 


echilibrul. Da, dar trebuie ca acesta să fie un fapt conştient, altminteri 
veţi uita. În unele zile, nu știm de ce, echilibrul se restabilește singur, 
dar alteori nu, iar dacă nu ne obișnuim să reacționăm imediat ce 
simțim ceva ce nu merge, putem lăsa să coboare în mod periculos unul 
dintre talerele balanței. 

Eu v-am prezentat atâtea metode care acţionează, care sunt 
puternice! De exemplu, cineva se poartă nedrept cu voi, este atât de 
răutăcios încât nu puteți decât să-l detestaţi. Gândul acestor răutăţi vă 
urmărește și luptaţi, suferiţi. lată ce trebuie să faceţi: pe celălalt platou 
al balanței puneţi numai această cugetare: „Oh, sărmanul, ca să fie atât 
de rău trebuie să fie cu adevărat foarte nefericit. Condiţiile în care a 
trăit au fost cu siguranţă foarte rele. Atunci, în loc să mă răzbun pe el, 
trebuie să-l ajut fiindcă eu sunt mai privilegiat”. Iată cum înţelegerea, 
compasiunea fac o lucrare, şi începeţi să nu-l mai detestaţi. Astfel vă 
eliberaţi. Facețţi-o cel puțin pentru voi, ca să vă descotorosiţi de această 
povară a urii. judecând, reflectând, puneţi deja o greutate pe celălalt 
taler al balanței, și veți fi cei dintâi uşuraţi, liniștiți. 

Există de asemenea oameni care sunt nefericiţi fără să ştie chiar 
de ce. Pe aceştia eu îi sfătuiesc să viziteze niște ospicii, spitale sau 
închisori, ca să vadă ce înseamnă cu adevărat mizeria fizică şi morală. 
Să-și dea seama de tot ceea ce ei posedă! și vor vedea cu adevărat că 
trebuie să le fie rușine să-și arate astfel tulburările lor interioare care 
vin din faptul că nu se străduiesc deloc să-și pună ordine în viaţa lor 
psihică. Fi sunt leneși, atât de leneși! Singurul lucru pe care știu să-l 
facă, este acela de a se grăbi spre farmacie la cea mai mică tulburare, la 
cea mai mică indispoziție. Eu nu vreau să spun că nu trebuie să mergeţi 
la farmacie, că nu trebuie să luați medicamente. Dar de ce să recurgeți 
numai la aceste remedii materiale, fizice, în vreme ce adesea cauza nu 
se află în planul fizic ci în regiuni mult mai subtile? 

Aveţi dureri de cap, de exemplu, și luaţi aspirine, dar această 
durere de cap poate avea o cauză morală: iritarea, neliniștea... Deci, 
chiar dacă obţineţi o ameliorare, ea nu este de durată dacă vă 
mulţumiţi să înghiţiţi un medicament. Să nu uitaţi că în acest caz puteţi 
de asemenea să recurgeţi la remedii psihice, la lucrarea gândului. 
Poate că este mai lungă, dar într-o bună zi este definitivă. 

Ce este un război? Un dezechilibru al balanței: oamenii au pus 
pe un taler invidiile lor, ambițiile lor, lăcomia lor, fără să pună nimic pe 
celălalt taler ca să-l echilibreze. Se ajunge astfel și la clipa în care 


disproporţia este atât de mare încât violenţa domină: Horev, corbul, a 
învins pe Iona, porumbelul. Este imposibil să împiedici neînțelegerile, 
ostilitățile între indivizi, între popoare. Dar dacă, în același timp, ar 
exista suficient de multe persoane ca să restabilească echilibrul 
datorită gândurilor, sentimentelor, rugăciunilor lor, talerul negativ al 
balanței nu s-ar mai apleca până la punctul în care războiul ar izbucni. 
Și ce facem când războiul a izbucnit? Miniștrii, ambasadorii se 
întâlnesc, pun problema în fața ONU, etc. Desigur, nu este inutil, dar 
este exact ca în cazul medicamentelor: în loc să acționezi asupra 
cauzelor, acționezi asupra consecinţelor. 

Știința Iniţiatică ne învață că înainte ca un război să se 
declanșeze în planul fizic, el s-a declarat deja în înalt, în planul psihic: 
sunt egregorurile, entitățile colective ale țărilor care se războiesc. Nu 
credem îndeajuns în puterea gândului și a sentimentelor. Se 
acumulează atâtea neînțelegeri, atâta ură în lumea psihică încât, 
fatalmente, faptele se împlinesc într-o bună zi. Faptele sunt mereu 
consecința gândurilor și a sentimentelor. Dacă iubiţi pe cineva, dacă vă 
gândiţi la lucruri bune pentru el, imediat ce îl veți zări, vă veţi grăbi ca 
să-l salutaţi, să-l îmbrăţișaţi. În timp ce, dacă nutriţi la adresa sa tot 
felul de gânduri și sentimente rele, veţi reuși să-l loviți. 

Nu este niciodată de ajuns să le spui oamenilor cât de important 
este să creeze focare de lumină și de pace ca să neutralizeze puterea 
haosului. A venit vremea ca ei să înveţe cum lucrează forţele cosmice. 
Balanța există în toate domeniile. Ştiţi cum se calculează în fizică 
rezultanta a două forţe. Fi bine, această lege nu este valabilă numai în 
planul fizic, ci la fel și în cel psihic. Dacă există de o parte câteva mii de 
ființe care lucrează cu adevărat pentru binele omenirii, în timp ce alte 
miliarde se ocupă numai ca să-și aranjeze propriile afaceri arătându-se 
geloase, egoiste, răzbunătoare, cum mai vreți ca binele și pacea să 
triumfe? Și în acest caz, evenimentele nu vor fi decât rezultanta 
forțelor existente. 

Gândurile, sentimentele, dorinţele, faptele exercită o presiune în 
lumea invizibilă, iar acelea care exercită cea mai mare presiune 
izbândesc. Veţi spune: „Dar există mult mai multe mii de oameni care 
doresc triumful binelui!” Da, dar atât de slab, de moale! Ceea ce-și 
doresc, este să găsească într-o frumoasă dimineaţă trezindu-se, pacea, 
bogăţia, fericirea, fără să facă nimic ei înșiși pentru ca această pace, 
această bogăție, această fericire să triumfe. Este adevărat că 


majoritatea oamenilor doresc pacea... Dar când vor realiza oare că 
alături de egoismul, de proasta lor înțelegere a lucrurilor, de lenea lor, 
nu vor putea atrage decât războiul? 


Cap. 11 - Triada KETHER - HASED - GHEBURAH 


I. Sceptrul şi globul 

Sceptrul și globul sunt însemnele regalității și, într-o manieră 
mai generală, ale puterii. De fiecare dată când un personaj este 
reprezentat cu un sceptru în mâna dreaptă și cu un glob în mâna 
stângă, ştim că este un personaj regal. Dar ce cunoaștem despre 
semnificaţia profundă a acestor două obiecte? Oare monarhii înșiși le 
cunosc cu adevărat? 

În general, se consideră că sceptrul este simbolul autorităţii, iar 
globul acela al teritoriului asupra căruia se exercită această autoritate. 
În realitate, lucrurile merg mult mai departe. Sceptrul și globul 
reprezintă cele două principii masculin și feminin. Principiul masculin 
este întotdeauna simbolizat printr-o linie dreaptă (un sceptru, un 
caduceu, o lance, o spadă, un stâlp, un pom) şi prin mâna dreaptă. lar 
principiul feminin este simbolizat printr-o linie curbă (toate obiectele 
scobite sau rotunjite: o sferă, un vas, o cupă sau chiar o prăpastie, o 
grotă) și prin mâna stângă. A ţine sceptrul și globul înseamnă a 
înțelege cele două principii și a şti să lucrezi cu ele. 

Regăsim echivalentul globului și al sceptrului regal în lucrarea 
magică. Magul trasează un cerc pentru a delimita un spaţiu și din acel 
moment spaţiul respectiv devine sacru, nicio entitate, niciun element 
străin lucrării lui nu mai are dreptul de a pătrunde. Apoi, în interiorul 
acestui cerc, el se folosește de bagheta sa pentru a comanda spiritelor. 
Cercul reprezintă spaţiul material în interiorul căruia magul va lucra, 
deci principiul feminin. lar bagheta, puterea spiritului său care va 
acţiona, adică principiul masculin. 

Aceste două obiecte simbolice care sunt sceptrul și globul revelă 
o concepţie a regalității potrivit căreia regii pământului sunt 
reprezentanţi ai Regelui Cerului. Deci, ideal, monarhul trebuie să fie în 
același timp preot şi rege. Datorită faptului că este inspirat de modelul 
divin, el primeşte puteri pe pământ. Din păcate, istoria ne arată că 
lucrurile sunt rareori așa, puţini dintre monarhi au fost capabili să 
încarneze o atât de înaltă concepţie a regalității. Și câţi dintre cei 


cărora li s-a încredinţat sceptrul și globul, nu au fost decât oameni 
slabi, neștiutori, dezmățaţi, cruzi. Dar simbolismul a rămas... 

Din moment ce puterea pământeană și puterea spirituală nu 
puteau fi încredințate unui singur om (un preot exersând puterea 
pământeană sau un monarh exersând puterea spirituală), ele au fost 
separate. Au existat diferite perioade istorice în care cele două puteri 
au reușit să se echilibreze: preoţii și monarhii conștienți de 
responsabilităţile lor lucrau fiecare în domeniul său pentru binele 
poporului. Dar aceste perioade au fost rare și de scurtă durată. S-au 
făcut abuzuri de ambele părţi: preoţii au dorit să îi domine pe regi 
pentru a-și servi interesele, și invers. De asemenea, în unele cazuri, s-a 
considerat că este preferabil ca cele două puteri să fie separate, 
independente una de cealaltă, fiecare lucrând de partea sa. Da, atât 
timp cât oamenii nu sunt la înălțimea funcţiei lor pentru că nu știu să 
lucreze dezinteresat, aceasta este cea mai bună soluţie. Dar ideal este 
ca aceste două puteri să lucreze împreună. 

Să revenim acum la cele două simboluri al sceptrului (care 
reprezintă principiul masculin) și al globului (care reprezintă 
principiul feminin) și să vedem ceea ce Arborele Sefirotic ne poate 
învăţa despre acest subiect. 

în vârf domneşte Kether, Coroana. Este capul, care acţionează 
folosindu-se de cele două braţe ale sale: sefiroţii celor doi stâlpi 
laterali ai Rigorii şi Milei ce reprezintă cele două principii masculin și 
feminin. Regele, capul, este în înalt și în mijloc, pentru a supraveghea și 
a păstra un echilibru corect între cele două braţe, adică între 
indulgență și severitate care sunt în mod particular simbolizate prin 
sefirotul Hased și Gheburah. 

Când citim Evangheliile în lumina acestor noțiuni descoperim că 
aceşti doi curenţi erau reprezentaţi pe lângă lisus de către sfântul 
Petru şi sfântul loan. Sfântul Petru era un om dur, gata de luptă, 
mergând până în punctul de a scoate spada. Aceste trăsături de 
caracter îl făceau apt pentru realizări materiale și de aceea lisus a 
sfârşit prin a-i spune: „Tu eşti Petru şi pe această piatră voi zidi 
Biserica mea”. Cât despre Ioan, din contră, întreaga sa existenţă a fost 
dedicată iubirii și contemplaţiei. Sfântul loan și sfântul Petru 
reprezintă cei doi curenţi pe care trebuie să ştim să-i echilibrăm, să îi 
folosim cu discernământ. Din păcate, de-a lungul istoriei, Biserica a 
adoptat mai ales manifestările sfântului Petru. 


Deci nu numai regii, ci toți oamenii sunt legaţi de aceste 
simboluri ale sceptrului și globului. Fiecare trebuie să știe când să 
manifeste indulgență și când rigoare. Fiindcă pe acest echilibru este 
bazată viaţa în societate. Dacă manifestăm mereu severitatea 
(Gheburah) sau mereu indulgenţa (Hased), unde vom ajunge? Forţa și 
blândeţea sunt evident în opoziţie permanentă una cu cealaltă și nu le 
putem cere să fie altceva decât ceea ce sunt. Aşa cum sunt, amândouă 
sunt necesare în viață și în natură. Aceluia care se află în mijloc îi 
revine sarcina de a ști cum să le folosească, și acesta este rolul capului: 
Kether. În momentul în care trebuie să acționaţi cu severitate, treziți în 
același timp şi indulgenţa în inima voastră, altminteri veți deveni duri, 
nedrepţi. Și invers, când doriţi să manifestaţi indulgență în privinţa 
unei persoane, trebuie în același timp să păstraţi o anumită rigoare 
pentru ca ea să nu-și închipuie că sunteţi slabi și că-şi poate permite 
totul. Da, trebuie găsit mereu un echilibru, și acest lucru este dificil. 

Pe moment, poate că nu sunteţi interesaţi de ceea ce vă spun. 
Dar aşteptaţi să aveţi într-o bună zi o funcţie care să vă aducă oameni 
sub responsabilitatea voastră, și veţi vedea dacă este cazul să ţineţi 
cont de toate acestea. Ca părinţi și educatori, mulţi dintre voi au aceste 
responsabilităţi, dar ce fac ei? Se plâng că întâlnesc numai greutăţi de 
care, desigur, îi acuză pe copii și elevi. 

Să nu acuzaţi pe nimeni decât pe voi, care nu știți cum să 
echilibraţi cei doi curenţi ai rigorii și milei, ai intelectului și inimii! 

Toţi bărbaţii și toate femeile posedă aceste două principii 
psihice simbolizate de sceptru și glob, dar le lipsește conștiința, ei nu- 
şi dau seama de bogăţiile pe care le posedă, și cu atât mai puţin cum să 
le folosească. Întâlnim foarte rar ființe care sunt capabile să dezvolte 
armonios facultăţile intelectului și cele ale inimii, ființe care știu să fie 
perspicace, riguroase, fiind în același timp capabile de indulgență, de 
supleţe și deschidere în fața celorlalte. Cauza constă în faptul că 
oamenii nu știu să alterneze activităţile ce hrănesc intelectul și cele ce 
hrănesc inima. Acest echilibru necesită o mare vigilență. Dacă omul nu 
este conștient, dacă nu ia măsuri, riscurile sunt mari ca să fie antrenat 
să comită excese într-un sens sau altul. 


II. Intelectul și inima 
La fel cum în planul fizic avem două picioare pe care trebuie să 
le mișcăm unul după celălalt ca să putem merge, tot așa și în planul 


psihic trebuie să apelăm alternativ la intelect și la inimă. Iar în acest 
caz este mult mai greu. În planul psihic, majoritatea oamenilor merg 
într- un singur picior. Este adevărat că există mai puţini care se 
folosesc numai de piciorul drept - intelectul - fiindcă aici trebuie cel 
puţin să studiezi și să judeci. În vreme ce aceia care se folosesc numai 
de piciorul stâng sunt foarte mulţi! Este mult mai ușor să te lași 
copleșit de sentimente și emoții... 

Unii dintre voi sunt poate miraţi să mă audă spunând uneori că 
îmi place mult circul, considerând că acest spectacol este pentru copii. 
Da, este un spectacol pentru copii, fiindcă ei nu îi descoperă sensul său 
mai profund. Dar atunci când judecăm, înţelegem că anumite numere 
de circ reprezintă victoriile pe care omul trebuie să le obțină în viaţa sa 
interioară: îmblânzirea tigrilor, leilor și a panterelor, lecţiile de dans 
ale urșşilor şi elefanților, traversarea unui cerc în flăcări, aruncarea în 
gol și prinderea, mersul pe sârmă etc. Să luăm exemplul acrobatului pe 
sârmă: ca să-și păstreze echilibrul, el înaintează îndepărtându-și 
brațele sau folosindu-se de o prăjină orizontală. El trebuie mereu să-și 
corecteze poziţia: la dreapta, la stânga... puţin mai sus, puţin mai jos. 
Această situaţie este deopotrivă aceea a omului, fiindcă viaţa este o 
sârmă rigidă, iar dacă nu vrea să cadă trebuie să se gândească mereu 
să adauge ceva într-un loc, să scoată altceva din altul, ca să menţină în 
echilibru cele două talere ale inimii și intelectului. 

Centrul echilibrului se găsește în urechi, iar înţelepciunea este 
legată simbolic de urechi. Înțeleptul este acela care ştie să păstreze 
echilibrul, care știe de fiecare dată să redreseze situaţia. lar expresia „a 
redresa situația” înseamnă tocmai faptul că în existenţă lucrurile au 
mereu tendința să meargă fie într-un sens, fie în altul și trebuie de 
fiecare dată să le îndreptăm. 

Atunci când două persoane sunt în conflict, ele au tendința 
instinctiv să se refere la o a treia, sau la o instanță superioară care va 
pune lucrurile la punct, acest rol fiind, în principiu, cel al tribunalelor. 
Da, dacă se ajunge la tribunal, înseamnă că nu au fost în stare ele însele 
să-și rezolve corect problemele. Nu putem să ne rezolvăm problemele, 
şi mai ales pe cele interioare, decât dacă ne concentrăm asupra unei a 
treia instanţe, mai înalte. Această instanţă, cea mai înaltă, cea mai 
puternică, o numim Dumnezeu, și trebuie să ajungem până la ea ca să 
ne rezolvăm problemele. Este ceea ce semnifică locul lui Kether 
deasupra celor doi stâlpi. 


Inima și intelectul posedă fiecare cincizeci la sută din adevăr, și 
trebuie ca un al treilea factor să se interpună ca să spună când să se 
manifeste unul și când celălalt. Dacă se ajunge la căsătoria intelectului 
cu inima, adevărul va exista din plin și complet. Care este preotul care 
va oficia căsătoria? Cel de-al treilea factor ce stă la vârful stâlpului 
echilibrului: Kether. Da, Kether este preotul, factorul echilibrant. lată 
încă un subiect de reflecţie: de ce trebuie ca o a treia persoană (preot, 
primar) să prezideze căsătoriile? Această ceremonie a căsătoriei este 
plină de sens și merită să medităm asupra ei. 

în realitate, această idee a unei forțe ce le echilibrează pe 
celelalte două poate fi înţeleasă într-o manieră mult mai largă. Viaţa 
noastră psihică se bazează pe trei elemente esenţiale: intelectul, inima 
şi voinţa. Intelectul gândeşte, inima are sentimente iar voinţa împinge 
la acţiune. Deci, pentru a avea o atitudine corectă, trebuia ca, în funcție 
de circumstanţe, inima să echilibreze intelectul și voinţa, fie ca 
intelectul să echilibreze voința și inima, fie ca voința să echilibreze 
inima şi intelectul. Atunci când sunteţi tulburaţi, neliniștiţi, 
dezorientaţi, să ştiţi că în voi se află cauza: nu aţi ştiut ce principiu să 
puneţi în centru ca să le echilibraţi pe celelalte două. Cel de-al treilea 
factor nu trebuie niciodată să ia partea unuia sau altuia, ci să vegheze 
ca ceilalți doi să se echilibreze. 

Calitatea esenţială pentru păstrarea echilibrului este vigilența. 
Priviţi acrobaţii: câtă vigilență, câtă concentrare! O secundă de 
neatenţie și urmează căderea. La fel se întâmplă și în viaţă: câte greşeli 
şi căderi nu avem fiindcă nu am simţit că balanţa se înclina periculos 
într-o parte! Ca să nu pierdeţi echilibrul, trebuie să vă concentrați 
asupra unui înalt ideal, care este de asemenea un aspect al acestei a 
treia instanţe, și să-l așezați în faţa privirii voastre interioare. Tot ceea 
ce veţi face atunci va rămâne în linia acestui înalt ideal ce vă menţine 
cu fermitate şi vă împiedică să cădeţi. Accidentele vieţii nu mai au prea 
multă influență asupra voastră fiindcă vă păstraţi echilibrul, știți cum 
să reacţionaţi, știți în ce moment și în ce manieră să manifestaţi 
calitățile principiului masculin și acela ale principiului feminin. 


III. Linia dreaptă și linia curbă 

Este cunoscut faptul că linia dreaptă este cea mai scurtă cale de 
la un punct la altul. Dar trebuie mereu să ne folosim de linia dreaptă? 
Este foarte rar cazul în care dorind să ne atingem direct un scop, nu ne 


izbim de interese contrare cu ale noastre. Este deci de preferat uneori 
să urmăm o linie curbă, adică să o luăm pe căi ocolite, trecând prin 
locuri unde nu vom întâlni obstacole. Dar cum toate ocaziile nu ne sunt 
la fel de favorabile, trebuie să așteptăm și cel mai bun moment ca să 
trecem. Aceasta înseamnă că, atunci când vrem să ne realizăm 
proiectele, este mai bine să evităm să ne impunem imediat, ci să dăm 
dovadă de psihologie, de răbdare, de supleţe. 

În general, bărbaţii au mai degrabă tendința să urmeze linia 
dreaptă iar femeile linia curbă. Această tendință se regăsește în 
conformaţia lor fizică: observăm în general mai multe linii drepte la 
bărbat şi mai multe linii curbe la femeie. Dar femeia este mai 
rezistentă în ciuda fragilităţii ei, fiindcă ştie mai bine să se adapteze 
decât bărbatul. știind că nu va fi niciodată avantajată de forţă, și pusă 
de multă vreme într-o situaţie de dependenţă în raport cu bărbatul, ea 
a dezvoltat perspicacitatea, supleţea, și este mai inteligentă în anumite 
domenii. Bărbatul are tendinţa de a avansa mereu drept, și întâlneşte 
fatalmente obstacole, dar cum dorește să învingă, el nu dă înapoi, și 
apare confruntarea. Este adevărat că la sfârşit, din cauza tuturor 
acestor lupte, el poate deveni o ființă excepțională căreia să i se 
confere mari responsabilități, fiindcă nu se lasă tulburat de criticile, 
opoziţiile și obstacolele care îi apar în cale. 

Ca să devii o ființă de excepţie trebuie să știi să mergi urmând 
linia dreaptă. Dar aceasta nu vrea să spună că linia dreaptă este mereu 
de preferat liniei curbe, totul depinde de domenii și de circumstanţe. 
Traiectoria luminii este în același timp linia dreaptă și sinusoida; ea ne 
învaţă că trebuie să ştim să avansăm urmând aceste două principii 
care sunt, în mod simbolic, linia dreaptă şi linia curbă. În natură totul 
este construit după aceste două linii, le regăsim chiar pe chipul nostru 
prin nas, care este schematic o linie dreaptă verticală, și prin gură care 
este o linie curbă orizontală. 

Dar tendința naturală a oamenilor, bărbaţi sau femei, este aceea 
de a dori să se impună, adică de a cere, de a pretinde, de a constrânge, 
iar ceea ce este extraordinar este că acest lucru li se pare ușor. In 
momentul în care cer ceva, sau dau un ordin, nu se gândesc că vor 
întâmpina opoziții, aceasta fiind situaţia cea mai întâlnită, și că se va 
declanșa atunci o luptă din care vor ieși epuizați. Aceia care manifestă 
această tendinţă de a dori mereu să comande trebuie să se analizeze, și 
vor înțelege de unde le apare oboseala. Bineînţeles, mulţi vor pretinde 


că au o meserie în care trebuie să-și asume mari responsabilități, și că 
munca lor îi oboseşte fiindcă ceilalţi nu încetează să le creeze greutăţi. 
Nu, oboseala nu vine de la muncă atunci când știi cum să lucrezi, ea 
apare din confuzia ce o facem adesea între a lucra și a comanda, a ne 
impune. 

Câte persoane nu realizează faptul că în toate manifestările lor 
au o atitudine dominatoare! Fie că este vorba despre viaţa lor 
profesională sau despre cea de familie, ele trebuie mereu să-și impună 
punctul lor de vedere. Ei bine, această atitudine le uzează. Veţi spune: 
„Dar este obositor, eşti copleşit şi atunci când ai în spate pe cineva 
care-ţi comandă: fă așa, nu fă așa!“ Da, fiindcă nu se cunosc metodele 
de transformare a acestor curenți emisivi. Dacă le-ar fi cunoscut, ar fi 
simţit, dimpotrivă, că se întăresc. Încercaţi şi veți vedea: a învăţa să 
suporţi este o artă, şi în vreme ce acela care caută să se impună se 
epuizează, celălalt, care primește aceste energii şi ajunge să le 
transforme, se întărește. De ce credeți voi că bărbaţii trăiesc mai puţin 
decât femeile? Fiindcă simt mai mult nevoia să-și manifeste voinţa, 
necesitatea lor de a domina. În vreme ce femeile sunt mai mult 
obișnuite să suporte; și adesea chiar, în mod inconștient, adoptând o 
atitudine mai pasivă, se întăresc. 

Linia dreaptă ne învaţă că trebuie să fim autoritari, dar voința 
trebuie să rămână sub stăpânirea inteligenţei și să fie inspirată de 
elanul inimii. Acela care este animat numai de voință nu face decât să 
se războiască cu ceilalți şi cu el însuși, producând pagube. În același 
timp voinţa este motorul activităţii, iar a fi lipsit de voinţă este cel mai 
rău lucru. Trebuie să ai voinţă, adică să mergi urmând linia dreaptă, 
dar știind totodată să te folosești de linia curbă, adică să avansezi cu 
discernământul intelectului și bunătatea inimii. 


Cap. 12 - Legea schimbului 


Întreaga viață în societate este bazată pe echilibrul balanței, 
adică pe schimburi echitabile. Iar schimburile corecte se rezumă în 
două cuvinte: a primi și a da. Activitatea ce ilustrează cel mai bine 
această idee este aceea a comerţului. Intraţi într-o băcănie, cereţi un 
kilogram de cireşe... Băcanul le cântărește ca să vă dea exact cât aţi 
cerut: el pune cireșele pe un taler al balanței, iar pe celălalt greutăţile. 
Evident, în zilele noastre, balanţele sunt mai moderne, dar sunt bazate 


pe același principiu. Apoi el vă oferă cireșele iar voi, în schimb, îi 
plătiţi. Dacă aţi plătit, totul este în regulă, sunteţi chit, altminteri veţi 
avea necazuri. 

Cum se face că oamenii au înţeles atât de bine importanţa 
acestei chestiuni a echilibrului în schimburile lor cotidiene? De mii de 
ani ei au căutat să pună la punct instrumente de măsură, de cântărit, ca 
să ușureze schimburile, și tot din același motiv au creat și banul. 
Problema este clară pentru toată lumea în planul material, fiecare știe 
ce înseamnă schimburile corecte și echitabile. Dar iată că aceasta nu 
este de ajuns, fiindcă legea schimbului atinge toate domeniile 
existenței. Cineva spune: „Eu sunt corect, cinstit, îmi plătesc 
impozitele, le ofer salarii bune angajaţilor mei, nu îmi înșel clienţii”. De 
acord, dar cum te comporţi cu părinţii tăi, cu soția ta, cu copiii tăi? 

Este mult mai ușor să fii cinstit şi corect în planul materia] decât 
în planul psihic! Observăm chiar cum unii oameni afișează tot felul de 
semne exterioare ale cinstei și echităţii lor ca să ascundă mai bine 
necinstea în adevăratele relaţii umane care sunt mult mai nedefinite și 
mai subtile decât raporturile de bani și de interese materiale! Fi îi pot 
înșela pe alţii... dar nu totdeauna; însă ei nu înșeală Justiţia Divină care 
are alte concepţii decât justiția umană asupra a ceea ce înseamnă cu 
adevărat a primi şi a dărui. 

Justiţia Divină nu judecă numai faptele voastre, ci și gândurile, 
sentimentele, intenţiile voastre. Aţi dat în mod conștient un sfat prost 
cuiva, l-aţi îndemnat la revoltă, la disperare: din punct de vedere 
material, obiectiv, nu vi se poate reproşa nimic. Dacă această persoană 
merge la judecător şi spune: „Priviţi în ce stare m-a adus acest individ“, 
judecătorul îi va răspunde că acest caz nu este prevăzut în cod, că nu 
poate face nimic pentru ea. Mulţi oameni, știind că nu există niciun 
tribunal care să pedepsească gândurile rele, sentimentele rele, 
intenţiile rele și cuvintele mincinoase, sunt destul de șireţi ca să fie 
impecabili în domeniul faptelor pentru a nu fi prinși! 

Da, există oameni care sunt ași în domeniul subînţelesurilor, ca 
să strecoare îndoiala în capul cuiva. De exemplu, un om vrea să-i facă 
rău colegului său de serviciu: el știe că acesta este gelos pe soţia sa și 
aşa, dintr-odată, îi spune într-o dimineaţă: „Ieri am trecut pe strada X... 
şi mi s-a părut că am zărit-o pe soţia ta”, ştiind că menţionând numele 
acelei străzi va trezi cele mai rele bănuieli soțului ei... Seara, la 
întoarcerea acasă, soţul îi face o scenă soţiei sale care se apără, se 


justifică, şi în sfârşit adevărul se restabilește. Dar chiar dacă celălalt ia 
apoi un aer ruşinat şi ipocrit: „Oh! Scuză-mă, dragul meu, m-am înșelat, 
am confundat-o cu altcineva” răul este făcut, el a reușit să insinueze 
îndoiala la soţ. Ce tribunal poate condamna un asemenea 
comportament? Există mii de modalităţi de a face rău fără a cădea sub 
jurisdicția umană. Dar nimeni nu scapă de justiţia divină. 

Iar în schimburile cu oamenii, vă puteţi comporta cinstit în 
aparenţă, niciun portărel nu se va prezenta la ușa voastră, dar ceva 
înăuntru vă va frământa repetându-vă: „N-ai fost drept, ai luat şi nu ai 
dat”. Chiar dacă nu sunteţi conștienți, aici se află realitatea: ceva în 
interior vă frământă și nu sunteţi fericiţi. 

Câte persoane nu întâlnim în viață care cad victime acestui gen 
de dificultăţi! Nu sunt lovite de un anume rău, dar nu încetează să 
exprime o nemulțumire, o amărăciune a cărei cauză nu o Cunosc, și 
evident pentru ele alţii sunt vinovaţi. Ele întreţin în sinea lor o stare 
jalnică găsind mereu ceva de criticat în atitudinea anturajului lor 
privitoare la ele. De ce nu a venit nimeni să le vadă? De ce nu au fost 
invitate? De ce nu li s-a scris? De ce nu au fost felicitate pentru mașina 
nouă, pentru noua rochie sau noua coafură”... Evident, fiindcă nu sunt 
iubite sau cineva este gelos pe ele... Motivele lor de reproș sunt 
nenumărate. Niciodată aceste persoane nu vor admite că veritabila 
cauză a dificultăţilor lor se află în ele însele. 

Adevărata tragedie a oamenilor constă în faptul că așteaptă de 
la ceilalți altceva decât pot ei să le ofere. Iar ceea ce aceştia le oferă ca 
un dar preţios, ei îl nesocotesc, fiindcă nu aceasta așteptau. Fi sperau 
mereu altceva, și cum acesta nu vine, nu numai că sunt 
nerecunoscători de ceea ce au primit, dar devin răzbunători. Priviţi, 
oare creaturile umane poartă recunoștință Creatorului? Nu, și ele au 
chiar tot felul de reproșşuri să îi facă. Oare copiii sunt cu adevărat 
recunoscători părinţilor lor? îi auziţi adesea cum își bat joc de ei și îi 
critică... Să nu mai vorbim despre plângerile discipolilor la adresa 
Maestrului lor! De ce el nu îi eliberează de toate relele lor fizice și 
psihice?... De ce nu le dă mijloacele să-și găsească o soție (sau un soţ) și 
o situație bună?.. De ce nu le descoperă toate secretele Științei 
Iniţiatice?... Maestrul le-a oferit toate metodele ca să lucreze asupra lor 
înşişi, să se perfecționeze şi să devină adevăraţi fii ai Domnului, 
luminoşi, surăzători, dar nu aceasta își doresc ei, nu, iar Maestrul este 
foarte vinovat că nu răspunde dorințelor lor. Fiindcă rolul unui 


Maestru este acela de a satisface toate poftele nemăsurate ale 
discipolilor săi; dacă nu aţi știut-o încă, ei bine, o veţi afla astăzi. 

Doamne Dumnezeule, ce să faci cu asemenea ființe? Nu trebuie 
să ne mai uimim apoi dacă ele sunt veşnic nefericite. Să înveţe puţin să 
ofere ceva în schimbul a tot ceea ce primesc de la Domnul, de la 
părinţii lor, și de la Maestrul lor - dacă au unul. Să aibă cel puţin 
sentimente de recunoștință, și balanţa se va echilibra din nou: ei vor 
găsi pacea și bucuria. Fiindcă schimburile echilibrate sunt o lege a 
naturii, trebuie să înţelegeţi că ingratitudinea rupe acest echilibru și 
într-o bună zi nu veţi mai primi nimic. 

Asistaţi la concertul unui virtuos... să spunem un pianist. El 
oferă publicului inspirația sa, rodul unei lungi lucrări, dar dacă acest 
public nu manifestă nicio recunoștință pentru această lucrare, dacă 
face zgomot sau chiar dacă este neatent, pianistul va simți, și chiar 
dacă este cel mai mare virtuos din lume, el nu va da tot ceea ce este în 
stare să dea, fiindcă schimburile nu se fac corect. Se mai poate 
întâmpla ca, privind în sală, acest pianist să descopere o singură 
privire încântată, fermecată. Atunci el va cânta pentru acea privire, pe 
care poate că nici n-a observat dacă aparţine unui bărbat sau unei 
femei, pentru acea lumină ce străluceşte acolo, în întunericul sălii, și 
devine genial! Omul are nevoie, oricum ar fi, să simtă un ecou al 
faptelor, al cuvintelor sale. Dacă nu există reciprocitate, niciun schimb 
nu este posibil. Or, schimbul este legea vieţii. 

Vă lipsiţi de multe lucruri neștiind să recunoașteţi valoarea a 
ceea ce vi se dă. Chiar și persoana cea mai răbdătoare, cea mai 
generoasă, ajunge în final să se descurajeze. De ce să mai continue să 
vă facă bine, dacă voi nici măcar nu observați? Ea simte că-şi pierde 
vremea cu voi, atâta tot, şi se va îndrepta spre altcineva, mai capabil să 
aprecieze ceea ce ea vrea să ofere. Chiar și un Maestru Spiritual trebuie 
să țină cont de această realitate. Fl își oferă bogăţiile și cunoștințele 
unor oameni cărora le poate trezi un ecou. Altminteri, el tace, nu-și 
încredințează comorile unui vapor naufragiat. Veţi spune: „Dar nu 
ştiam că lucrurile stau astfel şi că trebuie să fim atât de atenţi!” Ei bine, 
trebuie să învăţăm. În limba franceză există expresia „legătură 
comercială cu cineva“ în sensul de „contact cu cineva“. Or, comerțul 
înseamnă „schimb“. Gândiţi-vă de acum înainte să meditaţi asupra 
tuturor aplicaţiilor ce derivă din acest cuvânt. 

În planul fizic, dacă oferiţi un obiect, este sigur că nu-l veţi mai 


avea. lar dacă în schimbul unui kilogram de cireșe cumpărate la 
băcănie daţi bani, aceasta va însemna ceva mai puţin în buzunarul 
vostru. Dar atunci când dovediţi recunoştinţă, chiar dacă nu vi se oferă 
nimic, primiţi. Da, acest lucru este extraordinar! Fiindcă recunoştinţa 
este o deschidere a inimii și a sufletului vostru, și deschizându-vă veţi 
primi tot ceea ce este frumos și bun în natură și în viaţă. Chiar dacă 
aceste cadouri nu vă erau personal destinate, le veți primi voi, în 
vreme ce, acela care trebuia să le primească, dacă este ingrat, nu va 
primi nimic. 

Într-o Şcoală Iniţiatică învăţaţi că legea schimbului este o lege 
inflexibilă: dacă luaţi, trebuie să daţi. Și chiar dacă nu luaţi deloc, va 
trebui totuși să daţi! De ce? Fiindcă în acest fel veţi declanșa o mișcare, 
şi veţi primi ceva în schimb. Dar începeţi cel puţin prin a învăţa să daţi 
atunci când aţi primit, fiindcă va fi deja un progres. 

Revizuiţi tot ceea ce aţi trăit alături de creaturile care vă 
înconjoară. Examinaţi în mod sincer cum vă comportaţi cu părinţii 
voştri, cu copiii voștri, cu prietenii voştri, în societate, dar și cu natura, 
şi în sfârşit cu Dumnezeu. Veţi observa că aţi luat multe lucruri de la 
creaturile vizibile şi invizibile fără să vă preocupaţi să înapoiaţi cât de 
puţin. Aveţi deci datorii. Ei bine, trebuie să știți că v-aţi încarnat tocmai 
ca să plătiți aceste datorii. Fără excepţie, noi avem cu toţi o karmă de 
rezolvat. Contează mai puţin faptul dacă este vorba despre o karmă 
individuală sau una colectivă. Există karme personale cât şi karme 
sociale, naţionale, rasiale, dar nu este neapărat nevoie să vă puneţi 
întrebări în această privinţă. Trebuie să ne plătim datoriile, atâta tot, 
fiindcă este vorba despre dreptate; altminteri vom acumula o datorie 
karmică. 

Karma are la origine dezechilibrul balanței. În ziua în care 
oamenii vor înţelege filosofia balanței, ei vor ajunge să aranjeze atât de 
bine lucrurile încât nu vor mai fi nici urmăriţi, nici pedepsiţi de legi. 
Ascultaţi-mă, şi străduiţi-vă să mă înţelegeţi. Atunci când veţi auzi 
cuvântul „justiţie”, va trebui ca întreaga voastră ființă să tresară la 
gândul că acest cuvânt conţine toate secretele echilibrului cosmic. 


Cap. 13 - Cheia şi încuietoarea 


V-aţi gândit vreodată ce este o cheie?... Cu un gest automat, 
aproape distrat, introducem zilnic cheia în încuietoare fără să ne 


întrebăm măcar ce reprezintă o cheie și cu atât mai puţin să 
interpretăm simbolurile cheii și ale încuietorii. Ele conţin o știință 
formidabilă! Cum am putea rezolva problemele vieţii, dacă nu ne-am 
gândit ce reprezintă o cheie și o încuietoare? 

Schematic, putem spune că o cheie este alcătuită din trei 
elemente: o parte zimțată ce deplasează pana încuietorii, o tijă, şi în 
sfârșit, o extremitate de formă geometrică, deseori circulară, dar care 
poate fi și triunghiulară sau cruciformă. lar funcţia unei chei, toată 
lumea o ştie, este aceea de a intra într-o încuietoare pentru a deschide 
sau a închide o uşă. 

Să revenim la cea de-a doua carte a Taratului. Papesa, aşezată în 
faţa unui voal întins între două coloane, stă cu mâna dreaptă pe o carte 
întredeschisă așezată pe genunchiul său drept şi ține în mâna sa stângă 
două chei: una de aur ce se termină printr-un triunghi și cealaltă de 
argint, ce se termină printr-o cruce. Triunghiul și aurul corespund 
principiului masculin: spiritul; crucea și argintul corespund 
principiului feminin: materia. Acest lucru ne arată că dacă avem 
cunoașterea celor două principii posedăm cheia ce deschide marea 
Carte a Naturii. Veţi spune: „Dar există două chei!” Da, dar aceste două 
chei nu reprezintă de fapt decât o singură cheie: cunoașterea celor 
două principii. 

Vă mai amintiţi ce v-am spus despre numărul 2? Pentru Știința 
Iniţiatică 2 nu reprezintă 1+1, ci 1 polarizat în masculin și feminin. 
Trebuie întotdeauna să menţinem prezent în minte că 1 îl conţine pe 2 
ca putere iar 2 este polarizarea lui 1. Atunci când Iniţiatul introduce 
cele două chei în încuietoare (putem considera natura ca pe o imensă 
încuietoare), poarta se deschide, adică voalul Templului întins între cei 
doi stâlpi se înlătură. 

Aceste simboluri ale cheii și încuietorii se regăsesc în toate 
domeniile existenţei. Peste tot se găsesc chei și încuietori ce deschid 
uși, pentru că peste tot există o materie în care spiritul trebuie să 
pătrundă pentru a-i descoperi bogăţiile. 

Cabaliștii ne învaţă că acela care a parcurs cele 32 de căi ale 
înțelepciunii reușește să deschidă cele 50 de porţi ale lui Binah. Binah 
este Mama Divină, materia primordială, cea mai pură, cea mai subtilă. 
Iar Tatăl Ceresc este cheia care deschide încuietorile materiei. Pentru 
acela care știe cum să o deschidă, această materie este inepuizabilă. 
Este într-un sens ceea ce fac savanții atomiști: ei au ajuns să deschidă o 


poartă în materie, iar această putere fantastică pe care au eliberat-o 
astfel poate arde totul. Ei au găsit o cheie ce le permite să realizeze 
fisiunea atomului, dar nu ştiu încă să se folosească corect de ea pentru 
binele umanităţii. Prin spirit, singura cheie adevărată, ei vor reuși să 
deschidă încuietorile materiei şi să elibereze puterile sale ascunse. 
Deocamdată, ei sunt departe de a cunoaște secretele acestei materii 
primordiale pentru că nu adoptă o atitudine corectă față de principiul 
feminin, şi tocmai de aceea Mama Divină le refuză comorile sale. 

Toate comorile sunt conţinute în materie, dar nu în această 
materie pe care o cunoaștem şi care nu este decât o iluzie, o asemănare 
a materiei. Adevărata materie nu se găsește aici. Nici măcar chimiștii și 
fizicieni nu cunosc adevărata materie. Atunci când descompun 
materia, ei constată că eliberează energie. În realitate, dacă ar fi avut 
aparate mai perfecționate, ar fi descoperit că această materie a cedat 
locul unei alte materii mai fină, mai subtilă, ce aparţine unei alte 
regiuni. Dar oamenii nu vor ajunge niciodată să descompună materia 
ultimă, numai Dumnezeu însuşi o poate face. Atunci când El va 
descompune materia, ea va reintra în sânul său, nimic nu va mai exista, 
va fi liniștea absolută, noaptea cosmică. Până aici, dispariția materiei 
se aseamănă cu dispariția norilor. Aţi observat aceasta: câţiva nori albi 
încep să se formeze pe un cer albastru complet senin... De unde au 
apărut? După câteva clipe ei s-au topit în spaţiu, nu mai există nimic. 
Deci, ei se aflau acolo, dar nu mai sunt... În realitate, densitatea 
materiei este aceea care se schimbă; materia nu dispare deloc, fiindcă 
ea este polul complementar al spiritului. Nici chiar fisiunea atomului 
nu face să dispară materia. 

Trebuie ca această materie să fie ceva extraordinar de viu, de 
curat și luminos, pentru ca Dumnezeu însuși să se folosească de ea ca 
să creeze. Adevărata materie este soția Domnului, pe care cabaliștii o 
numesc Șekina. lar oamenii repetă în viaţa lor aceste fenomene 
cosmice, dar nu sunt conștienți de ele. Ei nu-și dau seama că reproduc, 
în cel mai simple fapte ale existenţei lor, misterele Creaţiei. Bărbatul 
are nevoie de femeie ca să dea un trup energiilor ce emană din el și să 
aducă pe lume copilul, tot așa cum artistul are nevoie de materie ca să 
dea formă ideilor sale. Și acesta este deopotrivă misterul cheii și al 
încuietorii. 

În spatele simbolurilor cheii şi încuietorii se găsesc toate 
puterile, toate bogăţiile. Dar oamenii se folosesc în mod mecanic de 


cheia lor căutând încuietori. Oare ce deschid ei în acel moment? Uşi 
prin care diavolii încep să iasă ca să-i atace și să-i distrugă treptat! Ei 
nu știu ce uși să deschidă și nici cum să le deschidă: în loc să învârtă 
cheia la dreapta, ei o răsucesc la stânga. Iar atunci când doresc să 
închidă la loc o ușă ce au deschis-o printr-o întâmplare nefericită, ei nu 
mai știu cum să o facă, şi lasă să scape toate relele: este povestea cutiei 
Pandorei! 

Atunci când oamenii vor dori cu adevărat să studieze 
semnificaţia cheii și a încuietorii, ei vor dispune de chei ca să deschidă 
încuietori la care nici măcar nu s-au gândit vreodată. Da, urechile, gura, 
nările, iată încuietori; chiar şi creierul este o încuietoare. Atât timp cât 
oamenii nu vor înţelege aceasta, le vor lipsi cheile ca să deschidă 
porțile naturii, dar și porțile din ei înșiși. Câţi nu rămân încă închiși în 
propria lor închisoare interioară! Ei se află acolo, prizonieri, 
nenorociţi, cu o coajă de pâine şi un pahar cu apă, în vreme ce, dacă ar 
fi ştiut să găsească cheile pentru toate încuietorile ce le poartă în sinea 
lor, ar fi trăit în libertate și belșug. Fiecare explică în felul său propriile 
nenorociri, dar eu vă spun: necazurile voastre vin din faptul că nu 
cunoașteţi nimic despre chei și încuietori! 

Ca să rezumăm, putem spune că o cheie există în cele trei lumi 
ale spiritului, ale sufletului și ale corpului. Există deci trei chei, care 
reflectă această cheie unică ce nu o putem găsi decât în înalt. Hermes 
Trismegistul numește această cheie ce deschide toate ușile Telesma. 
Este „forța cea mai puternică dintre toate forțele ce va învinge toate 
lucrurile subtile și va pătrunde în toate lucrurile solide“. Această forță 
Telesma vine de la soare, şi acolo trebuie să o căutaţi. Atunci când 
contemplaţi soarele, cereţi-i să vă descopere această cheie care vă va 
da viața veșnică 


Cap. 14 - Lucrarea spiritului asupra materiei - cupa 
Graalului 


Cele două principii masculin și feminin, care sunt cele două 
principii ale spiritului și materiei, își au originea în înalt, în regiunile 
celeste. Dar aceste principii se manifestă și acţionează în toate 
planurile, până în planul fizic, și în toate domeniile planului fizic, 
fiindcă polaritatea se exprimă în toate domeniile. Atunci când lucraţi, 
voi înşişi sunteţi spiritul care acţionează asupra materiei, iar acest 


lucru nu este valabil numai atunci când doriţi să fabricaţi un obiect sau 
să pregătiți masa; activitatea spirituală este deopotrivă o lucrare a 
spiritului asupra materiei. „Dar asupra cărei materii?“ veți replica... 
Aveţi răbdare, veţi înţelege imediat. 

Imediat ce conșştientizaţi necesitatea de a îndrepta anumite 
lucruri în voi înșivă și vă decideţi să începeţi această lucrare, vă 
polarizaţi: existaţi voi şi materia asupra căreia doriți să lucraţi. 
Lucrarea spirituală cere mai întâi cunoașterea de sine, adică să știi să 
distingi eul de non eu. Trebuie deci să ne îndepărtăm de ceea ce în 
mod obișnuit denumim eul nostru dar care în realitate nu ne 
reprezintă, ca să ne apropiem de ceea ce suntem noi cu adevărat: eul 
nostru divin. Dacă dorim să facem o lucrare, înseamnă că noi 
conștientizăm deja că nu ne identificăm realmente cu acel obiect 
asupra căruia dorim să lucrăm, și separându-ne de acesta, ne 
polarizăm. 

Polarizarea începe din momentul în care ne hotărâm să 
înfăptuim această lucrare. Ea se face în mod inconștient, dar pe măsură 
ce ne separăm de noi înșine, ea devine mai conştientă. Începem să 
observăm din ce în ce mai mult diferenţa dintre partea care face 
lucrarea, spiritul, și cea care reprezintă obiectul, deci materia acestei 
lucrări. Ajungem chiar la concluzia că gândurile, sentimentele datorită 
cărora executăm această lucrare, nu sunt decât instrumente aflate în 
slujba noastră, înţelegem că adevăratul nostru eu se află dincolo de 
gânduri, de sentimente și de fapte: el nu gândește, el nu simte, el nu 
acționează, el se găsește mereu dincolo, este lumină pură. 

Dar îndepărtarea de sine nu înseamnă că trebuie să te părăseșşti 
definitiv. Noi nu-l părăsim pe acest eu, față de care luăm o anumită 
distanță, dimpotrivă, îl păstrăm la vedere, și după ce ne-am înălțat 
până la Cer cu ajutorul gândului, coborâm ca să-l orientăm mai bine și 
să-i afânăm materia. Și din nou ne îndepărtăm, şi din nou ne apropiem. 
Ne înălțăm spre Cer și după ce ne-am întărit, limpezit, iluminat, 
coborâm din nou ca să ne instalăm în aceste locuinţe care sunt corpul 
mental, corpul astral și corpul fizic. Până în acest moment, nu ne-am 
instalat cu adevărat în corpul nostru așa cum o cred anumiţi 
materialiști; dimpotrivă, îl tragem după noi, suntem cufundaţi în el, 
striviţi, sufocaţi uneori, dar nu ne-am instalat în el. 

Spiritul nu se poate instala decât într-o locuinţă demnă de el. 
Aşteptând, spiritul (sau mai degrabă ceea ce credem că este spirit!) se 


plimbă cu corpul, exact ca un bărbat și o femeie cumsecade ce se 
plimbă braţ la braţ, împleticindu-se... Ce spectacol! Dar aceasta este 
exact situaţia ființei umane care nu a înţeles încă că trebuie să facă o 
lucrare asupra ei însăși. Care este acea lucrare? Să elibereze principiul 
divin din ea pentru ca acesta să se poată ridica cât mai sus posibil, 
astfel ca la întoarcere să purifice, să ilumineze locuinţa ce îi aparține. 

închipuiţi- vă că primiţi un teren ce nu a fost niciodată cultivat: 
este acoperit de buruieni. Îl puteţi lăsa aşa cum este, necultivat, 
nelucrat. Dar îl puteți de asemenea şi defrișa, lucra, însămânţa, uda, iar 
după o vreme el devine minunat: cereale, pomi fructiferi, legume, 
flori... Apropiindu-vă de el, l-aţi „spiritualizat41. Dar a trebuit mai întâi 
să vă îndepărtați ca să căutaţi unelte care să vă permită să lucraţi 
această bucată de pământ. 

lată încă un exemplu. Se poate întâmpla ca un tată de familie să 
nu-și găsească în țara sa de lucru pentru a-și putea întreține familia; 
atunci el pleacă în străinătate. Acolo, lucrează o vreme, și atunci când 
se reîntoarce după ce a câștigat mulţi bani, este fericit că poate asigura 
viitorul soției și copiilor săi. Dar a trebuie mai întâi să-i părăsească o 
vreme ca să poată apoi să le satisfacă nevoile. Același lucru se petrece 
cu discipolul care meditează, se roagă, cu diferența că nu este vorba 
despre luni şi ani, ci numai de câteva momente atunci când spiritul se 
îndepărtează de corpul fizic. Rămânând prea legat de corp, el nu poate 
face mare lucru pentru acesta, deci pleacă „în străinătate” ca să câștige 
bani... să spunem mai degrabă ca să primească lumină. La întoarcere, el 
readuce acea lumină corpului și locuitorilor săi: el îi luminează, îi 
însuflețește, îi purifică, îi regenerează. Dacă vă simţiţi uneori lipsiţi de 
vlagă și pierduţi, înseamnă că spiritul vostru nu mai este cu voi, el 
călătorește. Să nu vă îngrijoraţi, el va reveni, și în acel moment vă veţi 
simţi din nou activi şi creativi. 

Aceia care nu vor să plece în străinătate vor continua să-și ducă 
cu ei în mod penibil corpul. Și spunând „corpul“, eu înţeleg mai ales 
creierul care nu va fi niciodată pregătit să înțeleagă marile mistere ale 
naturii, nici să rezolve corect problemele vieţii. Trebuie deci să existe 
mereu această îndepărtare și această apropiere. Această mișcare dublă 
este simbolizată de steaua lui Solomon: spiritul (triunghiul cu vârful în 
jos) coboară ca să se încarneze în materie, iar materia (triunghiul cu 
vârful în sus) trebuie să se afâneze, să se purifice, astfel ca să nu se mai 
opună vibraţiilor spiritului care lucrează asupra ei ca să o aducă la 


prima ei puritate, la lumina originară. Alchimiștii au denumit aceste 
două procese „solve” și „coagula41, adică a dizolva și a coagula. 

Pentru ca spiritul să coboare în noi, trebuie să ne consacrăm 
Cerului spunând: „Oh îngeri ai Cerului, arhangheli și divinităţi, 
servitori ai Domnului Atotputernic și ai Mamei Divine, luaţi-mă în 
posesia voastră cu tot ceea ce îmi aparţine, astfel ca împărăţia 
Domnului să se împlinească pe pământ și Epoca de Aur printre 
oameni”. Atât timp cât nu sunteţi consacraţi 

Cerului, nu sunteţi cu adevărat determinaţi, și nu ştiţi măcar în 
slujba cui vă aflaţi. Atunci, nu sunteţi folositori nimănui, nici altora și 
nici vouă înșivă. 

în spaţiu se dă o luptă între forțele luminii și cele ale 
întunericului, și ca să contribuiţi la victoria luminii, trebuie să începeţi 
să reduceţi tot ceea ce este și neclar și întunecos în voi. Astfel veţi 
împlini programul pe care lisus ni l-a dat în rugăciunea de duminică, 
Tatăl Nostru. „Sfințească-se numele Tău” în intelectul nostru, „Vie 
împărăţia ta“ în inima noastră, „Facă-se voia Ta precum în Cer așa şi pe 
pământ“, ceea ce înseamnă consecinţa primelor două activităţi. 

Fiecare om este vizitat fie de spirite luminoase, fie de spirite 
întunecate, fiindcă şi unele și altele își găsesc în el hrana. După direcția 
ce o urmează și idealul care îl însufleţește, el atrage entităţi celeste sau 
infernale. Este deci o întreagă lucrare pe care trebuie să o efectueze 
asupra proprie sale materii ca să atragă spiritele luminoase și să 
devină receptaculul Divinităţii. Divinitatea nu coboară într-un vas 
murdar, ea nu poate cobori decât într-o cupă luminoasă, cristalină, aşa 
cum este cupa Graalului. 

în lumina învățământului nostru, ce cuprinde toate tradiţiile din 
trecutul cel mai îndepărtat, care ne dă cheile şi însuflețeşte toate 
simbolurile, această poveste a căutării Graalului ia o semnificaţie 
excepțională. După legendă, Graalul este o cupă prelucrată din 
smaraldul căzut de pe fruntea lui Lucifer atunci când acesta a fost 
aruncat în prăpastie. De această cupă lisus s-a servit în seara Cinei și în 
această cupă Iosif din Arimateea ar fi cules câteva picături din sângele 
lui lisus după crucificarea sa. Iosif din Arimateea lăsă această cupă 
fiului său. Apoi, i s-a pierdut urma, şi de atunci oamenii au încercat s-o 
regăsească, dar în zadar. 

Cupa de smarald este principiul feminin: culoarea verde este 
aceea a lui Venus, dar în toată puritatea sa. Este receptaculul, forma 


materială ce culege și protejează la sânul ei principiul masculin, 
spiritul, reprezentat aici de sângele care este de culoare roșie, culoarea 
lui Marte. În semnificaţia sa iniţiatică, cupa Graalului este imaginea 
ideală a corpului omului care a știut să lucreze asupra propriei materii, 
purificând-o, făcând-o nealterabilă, incoruptibilă, demnă de a primi cea 
mai prețioasă dintre chintesenţe: sângele lui Hristos, spiritul. 

Deci, fiecare discipol al unei Școli Iniţiatice este un Parsifal care 
pleacă în căutarea Graalului. Dar în realitate, trebuie să plecăm în noi 
înşine în căutarea Graalului. Cupa Graalului este corpul nostru - şi 
înțeleg prin aceasta nu numai corpul nostru fizic, ci şi corpul nostru 
astral (sediul sentimentelor noastre) și corpul nostru mintal (sediul 
gândurilor noastre). Fiindcă suntem vii, înseamnă că deja cupa noastră 
este receptaculul vieții divine, al sângelui lui Hristos, al spiritului, dar 
este un receptacul imperfect. Câte strădanii nu mai sunt de făcut 
înainte a străluci ca Sfântul Graal și a produce efectele sale minunate! 
După legendă, cavalerii erau aceia care plecau în căutarea Graalului, 
fiindcă virtuțile necesare pentru a realiza această lucrare interioară 
sunt acelea care îl caracterizează în general pe un cavaler: îndrăzneala, 
tenacitatea, loialitatea, fidelitatea, noblețea caracterului. Iar 
Învățământul nostru ne oferă toate metodele ca să dezvoltăm aceste 
virtuți. 

Mulți se tem să se angajeze pe calea spirituală, fiindcă au 
impresia că se aruncă în gol. Evident, este periculos să te arunci în gol, 
atât timp cât nu ţi-au crescut aripile. Dar acela care se aruncă în gol 
fiind însufleţit cu adevărat de dorinţa de a se pune în slujba spiritului, 
nu va cădea: aripile i se vor desface și va zbura în spaţiu. Nu veţi fi 
feriți de căderi rămânând în materie, dimpotrivă. lar dacă unii şi-au 
spart capul alegând viaţa spirituală, înseamnă că această alegere nu a 
fost inspirată de mobile curate, dezinteresate și adevărat spirituale. 
Încercaţi să întrezăriţi viitorul ce se deschide acum în faţa voastră. 
Atunci când aţi descoperit minunile vieții spirituale, ele sunt mai 
prețioase decât banii, mai prețioase decât aurul. Veţi spune: „Da, dar 
într-o zi ne-aţi vorbit despre un secret pe care-l cunoaşteţi ca să 
obţineţi aur, deci aceasta vă interesează cu adevărat”. Da, am spus-o, 
dar aţi uitat ce am mai adăugat. V-am spus că atunci când vreţi să 
obţineţi gradele cele mai înalte ale Iniţierii, trebuie să ajungeţi să nu vă 
mai folosiţi de cunoștințele şi puterile voastre într-un scop material, ci 
numai într-unul spiritual (Măreţia unei ființe, adevărata sa putere, este 


aceea de a nu folosi niciodată în scop personal puterile ce le posedă. 
Acela care se folosește de practicile magice ca să obțină iubirea, 
mărirea, banii, sau să se descotorosească de un dușman, comite de fapt 
acte de magie neagră. Adevărata magie, magia divină, constă în a dori 
să-ți foloseşti toate capacităţile, toate cunoștințele, pentru realizarea 
împărăției Domnului în sine și în ceilalți. Foarte puţini magi ajung la 
acest grad superior în care nu mai au interes pentru magia în sine, în 
care nu mai întreprind operaţii magice, în care încetează să mai 
comande spiritelor ca să-și satisfacă câteva ambiţii personale, în care 
unicul ideal este acela de a lucra în lumină și pentru lumină. Aceia care 
reușesc sunt teurgii, adică ființe care practică magia divină, lucrarea 
lor fiind complet dezinteresată. Aceștia sunt binefăcătorii omenirii.). 
Am dorit să verific eficacitatea acestei metode pe care o cunoșteam: 
am făcut o încercare, și după câteva zile am primit câteva mici monede 
de aur. Oh! Nu vă holbaţi așa la mine, nu erau decât foarte puţine. 
Desigur, vreți să ştiţi ce am făcut cu ele. Le-am dat. Vreți să știți cui? Ce 
curioși sunteţi! Câtorva copii. Am magnetizat acele mici monede și am 
dat-o pe fiecare dintre ele unui copil ca un talisman. Ce-aţi fi vrut să fac 
eu cu acele monede de aur? Am vrut numai să verific metoda. Am 
verificat-o, am văzut că merge şi mi-a fost de ajuns. Gândul meu se află 
în altă parte, lucrarea mea este în altă parte. 


Cap. 15 - Uniunea dintre eu și corpul fizic 


Destinul unei ființe care vine să se încarneze pe pământ este în 
mare parte determinat de sexul ei, masculin sau feminin. De aceea, în 
toate țările din lume, prima grijă a părinţilor la nașterea unui copil este 
aceea de a ști dacă este băiat sau fată, fiindcă după conformaţia sa 
fizică, fiinţa umană este predestinată unei anumite funcţii sau activități 
mai degrabă decât alteia. În chip fizic, afectiv, mental, nu ne aşteptăm 
ca bărbaţii să se manifeste ca femeile, și invers. Şi unii și ceilalți au 
capacităţi, anumite calităţi de dezvoltat, fiindcă au roluri diferite de 
asumat. 

La modul fizic, o ființă umană nu poate fi decât bărbat sau 
femeie, şi în general este imposibil să ne înșelăm în acest caz. Dar din 
punct de vedere psihic, lucrurile sunt mai complexe: în mod psihic, 
fiecare ființă umană posedă cele două principii și nu putem deci să-l 
asimilăm pe bărbat cu principiul masculin iar pe femeie cu principiul 


feminin. Iniţiaţii din trecut care au meditat asupra enigmelor naturii 
umane au tradus această idee prin figuri, prin imagini, prin mituri, în 
simbolismul chinezesc al yin-yang-ului, partea yin neagră, feminină, 
conţine un punct alb iar partea yang, albă, masculină conţine un punct 
negru, exprimând astfel faptul că masculinul conţine întotdeauna o 
parte feminină și invers. Și în mitologiile greacă și latină regăsim 
reprezentări ale Afroditei (Venus) având barbă și pe Zeus (Jupiter) cu 
o barbă și cu sâni de femeie. 

Bărbaţii și femeile vii nu sunt principii abstracte, bărbaţii și 
femeile vii sunt combinaţii ale masculinului și femininului în proporții 
inegale, și chiar mai mult, de la o încarnare la alta, ei își pot schimba 
sexul fizic. Fiindcă Inteligența Cosmică a stabilit că, pentru a evolua, 
pentru a se perfecționa, ființa umană trebuie să cunoască ambele stări, 
ambele condiţii, obținând astfel pe deplin calitățile fiecărui principiu. 
Se poate întâmpla ca o femeie să fie în realitate un bărbat ascuns într-o 
formă feminină, și nu veţi găsi în ea principiul feminin pe care îl 
căutaţi. De ce această ființă are o formă feminină în timp ce 
temperamentul ei este acela al unui bărbat? Pentru a învăţa să 
îndulcească acest principiu masculin care a făcut din ea, în trecut, o 
ființă dură și dominatoare. Sub această aparență feminină, ea este 
obligată să lucreze asupra calităţilor principiului feminin. La fel, aşa 
cum există femei care sunt în sinea lor bărbaţi, există și bărbaţi care 
sunt în sinea lor femei: ei se simt foarte prost în trupul lor de bărbat. 

Majoritatea oamenilor au ambele principii aproape egal 
dezvoltate şi se adaptează indiferent de corpul în care se află, acela de 
femeie sau de bărbat. Dar alţii nu reușesc, și acest lucru poate explica 
multe cazuri de homosexualitate. Unele ființe găsesc principiul 
complementar de care au nevoie la persoane de același sex. Fiindcă 
într-o manieră generală, nu forma exterioară este aceea care contează, 
ci senzaţia pe care o trăieşti în prezenţa acestei forme. Eşti atras de o 
ființă - bărbat sau femeie - la care găsești principiul complementar, 
psihic și spiritual. 

Un spirit, un. suflet se leagă de un corp pentru o viaţă. În 
momentul morții intervine separarea, și mai târziu, în încarnarea 
următoare, se va face o altă uniune. Eul omenesc nu este nici bărbat, 
nici femeie, el devine unul sau celălalt încarnându-se pe pământ în 
funcție de cum este polarizat pozitiv sau negativ. Dacă este polarizat 
pozitiv, el se încarnează în general sub o aparenţă feminină pentru a 


poseda ambele principii; și invers, dacă este polarizat negativ, el ia 
corpul unui bărbat. Vă veți întreba: „Dar de ce depinde această 
polarizare a eului omenesc?“ De stadiul de evoluţie în care se află și de 
lucrarea ce trebuie să o ducă la îndeplinire pentru a se perfecționa. 

Încarnarea pe pământ este deja, într-un anume fel, o formă de 
căsătorie. Putem spune că prima căsătorie pe care o face o ființă 
umană este aceea a eului său cu corpul fizic, iar această căsătorie cere 
fidelitate. 


Cap. 16 - Taina împărtășaniei 


Unii dintre voi se vor gândi fără îndoială că dau o importanţă 
excesivă problemei celor două principii masculin și feminin. O fac pur 
şi simplu pentru că nu au știut să interpreteze anumite pasaje din 
Evanghelii. 

Recitiţi în Evanghelia după loan povestea vizitei pe care 
Nicodim i-a făcut-o lui lisus. Nicodim era un medic din Israel, și de frica 
ca să nu se compromită pe lângă membrii Sanhedrinului, a venit să îl 
întâlnească pe lisus noaptea. El îl întrebă, iar lisus i-a făcut această 
revelaţie ce nu-și va epuiza niciodată bogăția simbolică: „Adevărat, 
adevărat zic ţie: De nu se va naște cineva din apă și din Duh, nu va 
putea să intre în împărăţia lui Dumnezeu”. Or, ce reprezintă apa, dacă 
nu principiul feminin? Iar ce este spiritul, dacă nu principiul masculin, 
focul? (A se vedea în „Revelaţiile focului şi apei“ (Col. Izvor 232) 
capitolul I: „Apa și focul, principii ale creaţiei”. 

Dar la fel de importante pentru înţelegerea celor două principii 
sunt cuvintele pe care lisus le-a pronunţat cu ocazia ultimei cine 
alături de discipolii săi. În timp ce mânca, lisus a luat pâinea, a 
binecuvântat-o, a rupt o bucată și a dat-o discipolilor săi spunând: 
„Luaţi, mâncaţi, acesta este Trupul meu”. Apoi a luat un pahar devin, l- 
a binecuvântat şi l-a dat spunând: „Beţi dintru acesta toţi că este 
sângele meu. Aceasta să faceţi spre pomenirea mea”. Aceste gesturi și 
cuvinte ale lui Iisus sunt repetate de preot în timpul unei slujbe, în 
momentul împărtăşaniei. Nu vom putea înţelege ce reprezintă cu 
adevărat o slujbă religioasă dacă nu vom înţelege că este o ceremonie 
magică în care împărtășania este momentul cel mai semnificativ. 
Pâinea şi vinul reprezintă cele două principii veșnice, masculin și 
feminin, pe care s-a bazat întreaga creaţie. 


Atunci, de ce în religia catolică credincioșii nu își fac 
comuniunea decât cu pâine, cu anafura, trupul lui Hristos, care 
reprezintă principiul masculin? Vinul, sângele lui Hristos, principiul 
feminin este rezervat numai preoţilor. Credincioșii sunt hrăniţi numai 
cu un singur principiu, principiul masculin; principiul feminin lipsește. 

Pentru mine totul este sacru și nu doresc să mă amestec în 
problemele Bisericii Catolice; dar poate că într-o bună zi ea îşi va da 
seama că există ceva ce nu este complet. Nu cunosc motivele pentru 
care ea a hotărât astfel; poate aceste motive sunt valabile, eu nu știu, și 
nu este treaba mea. Dar adevărata împărtășanie presupune existenţa 
ambelor principii, iar suprimarea unuia dintre ele produce un 
dezechilibru. 

Veţi spune că acest lucru nu este atât de important: 
împărtășania este un act simbolic, iar anafura pe care preotul o pune în 
acea cupă care este anafornița poate foarte bine reprezenta în același 
timp şi trupul şi sângele lui Hristos. Nu, dimpotrivă, într-un act 
simbolic trebuie luate în consideraţie toate aspectele astfel ca să îi 
aprofundaţi sensul. Nu este important faptul că acei credincioși înghit 
anafura sau mănâncă o bucată de pâine, şi beau o înghiţitură de vin, 
fiindcă ei nu vor fi nici mai mult nici mai puţin sănătoși. Important este 
ca ei să înțeleagă simbolul, iar dacă simbolul este mutilat în 
reprezentarea sa, percepţia lor va fi și ea la fel. 

Absența principiului feminin în împărtășanie este grea în 
consecinţe. Biserica Catolică a amputat religia de ceva esenţial pentru 
înțelegerea marilor mistere ale vieţii. Viaţa nu se poate naște dintr-un 
singur principiu, ea se naște din fuziunea celor două principii masculin 
şi feminin. Ne putem închipui o nuntă la care să fie prezent numai 
mirele? lar persoana care ar veni să explice: „Mireasa a rămas acasă, 
dar nu este grav, vom face totuși ceremonia“, va fi mai degrabă prost 
primită. Nicăieri nu s-a văzut așa ceva; chiar și în țările în care există 
obiceiul de a ţine pe femei închise, departe de priviri, mireasa este 
prezentă la căsătorie. Faţa îi este poate acoperită cu un voal, dar ea 
este prezentă. La ceremonie, atât bărbatul cât și femeia sunt prezenţi 
fiindcă reprezintă cele două principii datorită cărora viața continuă să 
se perpetueze. 

Împărtăşania şi căsătoria sunt două taine care celebrează 
uniunea celor două principii masculin și feminin datorită cărora viaţa 
se perpetuează din înalt până la baza creaţiei. Diferenţa constă în 


faptul că această căsătorie priveşte mai mult planul fizic, viața socială, 
în vreme ce împărtăşania se referă la planul spiritual şi la viaţa 
interioară. Dar simbolul este același și îl regăsim la începutul și la 
sfârșitul misiunii lui lisus. După Evanghelia lui Ioan, lisus a făcut 
primele minuni în Caana Galileii unde a fost invitat la o nuntă: a 
schimbat apa în vin. Ca să asiste la nuntă şi să facă acolo primele sale 
minuni, însemna că lisus vedea în această ceremonie cu totul altceva 
decât ceea ce văd oamenii obişnuiţi. lar taina împărtășaniei a fost 
ultima faptă ce a săvârşit-o înaintea morţii sale. Cum să nu observăm 
atunci că învățământul lui lisus se bazează pe cunoașterea acestor 
două principii? 


Cap. 17 - Mitul androginului 

În dialogul intitulat Banchetul, Platon se referă la mitul 
androginului primitiv. În timpuri imemoriale, pe pământ au trăit 
creaturi umane care erau deopotrivă bărbaţi și femei: ele erau de 
formă sferică și posedau două chipuri, patru braţe, patru picioare, 
două organe genitale etc. Aceste ființe posedau o vigoare excepţională, 
şi fiind conștiente de puterea lor, au început să-i atace pe zei. Foarte 
îngrijoraţi, aceștia au căutat o modalitate să le slăbească, iar Zeus a fost 
acela care a găsit soluţia: ele vor fi tăiate în două! Ceea ce s-a și 
întâmplat. Şi iată de ce, de atunci, aceste două jumătăţi separate ale 
aceleiași ființe n-au încetat să rătăcească prin lume căutându-se una pe 
cealaltă pentru a se uni și a-și regăsi astfel integritatea lor primară. 

Această idee a androginului primitiv, ființa perfectă care posedă 
dubla natură masculină și feminină, se regăsește într-un fel sau altul în 
majoritatea marilor tradiţii religioase și filosofice. Chiar și în cartea 
Facerea o putem întâlni fiindcă anumiţi cabaliști au interpretat 
episodul în care Dumnezeu o scoale pe Eva din coasta lui Adam ca o 
menționare a separaţiei sexelor. Şi alchimiștii văd în lumea minerală 
această polaritate a masculinului și femininului pe care o exprimă prin 
simbolul lui Rebis, cuvânt ce înseamnă: lucru dublu. Rebis este o figură 
în formă de ou (care este un simbol al întregului) în interiorul căruia 
este reprezentat un corp cu două capete: un cap de bărbat deasupra 
căruia se află soarele (principiul masculin), și un cap de femeie 
deasupra căruia se află luna (principiul feminin). Toate aceste tradiţii 
reiau ideea conform căreia creaţia este rezultatul polarizării unităţii. 
Fiecare creatură nu este decât o jumătate dintr-un întreg, ea se simte 


deci în permanenţă incompletă și nu poate trăi în linişte decât în clipa 
în care își va găsi partea complementară. 

Întreaga aventură umană nu este deci decât căutarea unei 
jumătăţi pierdute. Peste tot observăm numai bărbaţi și femei care se 
caută. Ei nu știu nici măcar de ce o fac, dar se caută, este un fapt 
instinctiv, o voce le spune că astfel își vor regăsi integritatea lor 
primordială. Din când în când, pentru câteva minute, câteva secunde, 
ei gustă ceva ca o fericire de nedescris, ca o dilatare misterioasă, dar 
aceasta nu este de durată, și apar fatalmente decepţiile, necazurile. Dar 
cum nu-și pierd niciodată speranţa, ei continuă să caute schimbând 
subiectul... sau obiectul! 

De ce se întâmplă toate acestea? De ce? De ce ființa umană nu 
ajunge să realizeze aspiraţiile sale cele mai profunde? Fiindcă această 
uniune nu trebuie să se facă mai întâi în planul fizic. Planul fizic nu 
trebuie să fie decât sfârșitul unei lucrări ce a fost în prealabil împlinită 
în planurile psihic şi spiritual. Altminteri, nu vom găsi, în cel mai fericit 
caz, decât plăceri și stări de fericire trecătoare. Dacă unii, foarte puţini 
la număr, au ajuns să realizeze în chip durabil această unitate 
fuzionându-se în planul fizic, înseamnă că au făcut în prealabil o 
întreagă lucrare interioară. Fiecare ființă umană trebuie să caute să 
unească cele două principii mai întâi în ea însăși, lată filosofia 
androginului, aceasta fiind cea mai înaltă filosofie care există. 

În mitul povestit de Platon, există un detaliu ce este deosebit de 
semnificativ: ca să slăbească acele creaturi care amenințau puterea 
zeilor, Zeus s-a hotărât să le taie în două. Ideea ce reiese din acest fapt 
este clară: puterea ființei umane constă în posesia celor două principii. 
Tocmai această posesie a celor două principii masculin și feminin o 
face să fie asemănătoare zeilor. 

De fapt, chiar şi în starea de mutilare în care se află, ființa 
umană posedă în mod fizic cele două principii. Da, în gura sa: limba 
este un principiu masculin, iar cele două buze sunt un principiu 
feminin, ele având un copil: cuvântul. De aceea, singura putere 
adevărată a ființei umane se găsește în cuvânt. Priviţi: printr-un singur 
cuvânt, ea poate obţine tot atâtea rezultate ca prin orice alt mijloc 
material. Ea poate construi și distruge, poate aduna și separa, poate 
restabili pacea sau declanșa un război, poate vindeca sau îmbolnăvi. 
Atunci când androginul primitiv s-a divizat, putem spune că, în mod 
simbolic, femeia și-a păstrat buzele, principiul feminin, iar bărbatul 


limba, principiul masculin. De aceea, pentru a putea regăsi acum 
puterea lor originală, ei se caută pentru a se uni. Da, aici se găsește 
originea îndepărtată a acestui impuls care face ca bărbaţii și femeile să 
se caute. 

Chiar dacă observăm că această căutare ia adesea forma 
plăcerii, a distracției, sensul ei profund este acela de a regăsi unitatea 
Verbului, unitatea principiului creator care este masculin și feminin. În 
partea superioară a corpului lor bărbaţii și femeile au păstrat aceste 
două principii: în gură, limba și cel două buze se află împreună. Deci, 
chiar dacă un bărbat singur sau o femeie singură nu pot zămisli un 
copil, prin cuvânt, fiecare, separat, este un creator datorită celor două 
principii ce există în gură. 

Toate Evangheliile nu sunt decât ilustrarea acestei idei. Datorită 
atotputerniciei Verbului Iisus a făcut minuni. El îi spune slăbănogului: 
„Scoală-te, ia-ți patul tău și umblă! Atunci când îl învie pe Lazăr, el 
merge la mormântul acestuia și strigă cu glas mare: „Lazăre, vino 
afară!“ Atunci când învie pe fata lui lair, el o ia de mână și spune: 
„Copilo, scoală-te!“ Atunci când îl vindecă pe omul cu duh necurat, el 
ordonă demonului: „Taci și ieşi din el!” Atunci când vindecă un lepros, 
el spune: „Voiesc, curăţeşte-te!” Atunci când potoleşte furtuna, el 
porunceşte mării: „Taci! încetează!” 

Eu v-am explicat adesea că felul în care corpul nostru este 
zămislit conţine o întreagă învăţătură. Despre problema celor două 
principii corpul nostru ne învaţă că numai jos în planul fizic acestea s- 
au separat: o ființă umană nu poate fi decât bărbat său femeie din 
punct de vedere fizic, hermafrodiţii fiind cazuri extrem de rare. Dar în 
înalt, în planul divin, cele două principii sunt reunite așa cum sunt 
reunite în gură, și de aceea, în înalt, ființa umană este o creatoare, este 
liberă, trăieşte în împlinire. Greutățile provin din faptul că, atunci când 
coboară ca să se încarneze, ființele, atât de obsedate de aparenţa lor 
exterioară de bărbat sau femeie, uită că în înalt, în planul divin, ei sunt 
amândouă. lar sarcina Iniţiatului este aceea de a le reaminti acest 
lucru. 

Când mă refer la „înalt”, trebuie să înţelegeţi că acest „inalt” nu 
este situat la ani lumină, înaltul se află deopotrivă în noi, partea 
superioară din noi înșine. O femeie trebuie să ştie că principiul 
masculin se află în ea, o așteaptă, şi se va arăta la capătul căutării ei 
spirituale aducându-i forța, cunoașterea, înțelepciunea. Şi pe bărbat îl 


aşteaptă principiul feminin în înalt, în el însuși, ca să îi dea adevărata 
frumuseţe, iubirea, viaţa divină în plenitudinea ei. 

Adevărata Iniţiere este un proces interior la sfârşitul căruia o 
fiinţă umană este capabilă să fuzioneze cu partea complementară a 
fiinţei sale. De aceea ea nu se simte niciodată privată, niciodată 
singură. Contactele trupești nu sunt acelea care fac ca un bărbat sau o 
femeie să se simtă mai puţin singuri. Mulţi vă vor confirma! Ei şi-au 
înmulţit întâlnirile și experienţele, dar în interiorul lor există mereu 
singurătatea, deşertul. Da, fiindcă anumite întâlniri trebuie să aibă loc 
mai întâi în sine, în planul psihic, în planul spiritual. Jos nu găsim decât 
ceea ce am realizat mai întâi în înalt. În exteriorul nostru nu găsim 
decât ceea ce am realizat deja în sinea noastră. 

Ceea ce este extraordinarul cazul oamenilor este faptul că, în 
domeniul iubirii și al sexualităţii, ei manifestă mereu tendinţa de a 
interpreta greşit ceea ce li s-a spus pentru a-i ajuta. Imediat ce li se 
spune că păstrând aceleași puncte de vedere, aceleași vechi atitudini, 
nu vor regăsi niciodată ceea ce caută, ei își închipuie că sunt 
împiedicaţi să iubească şi să fie fericiţi. Și totuși, experienţa lor le-a 
arătat de zeci de ori că aceste puncte de vedere și aceste atitudini nu le 
aduc decât eşecuri şi decepţii, dar nu iau în seamă toate acestea, ei 
doresc mereu să înceapă exact în același mod! După părerea lor, nu 
este vorba despre o înţelegere greşită a iubirii, nu, ci pur și simplu de 
faptul că nu au întâlnit încă sufletul pereche. Fericirea constituie 
pentru ei o întâlnire. Atunci, ei caută acest suflet pereche, își consultă 
horoscopul, merg la clarvăzători ca să știe dacă această întâlnire va 
avea loc în curând. Sau aşteaptă ca Maestrul lor să le prezinte persoana 
pe care providenţa le-a destinat-o. 

Din nefericire, lucrurile nu stau așa, fiindcă sufletul pereche este 
înainte de toate o noţiune de ordin spiritual. Sufletele pereche se atrag 
ca iubirea cu înţelepciunea, ele sunt sufletul și spiritul care se caută ca 
să fuzioneze. În semnificaţia lor iniţiatică, sufletele pereche sunt o 
repetiţie a celor două principii veşnice, masculin și feminin, înţelegeţi 
bine toate acestea: sufletul pereche nu este un bărbat sau o femeie pe 
care îi întâlniți din întâmplare pe stradă, și de care vă îndrăgostiţi Ia 
prima vedere. Întâlnirea sufletului pereche este mai întâi un proces 
psihic ce face, aşa cum v-am spus, ca partea superioară din voi înşivă 
să-şi atragă partea sa complementară. Şi trebuie să fi lucrat multă 
vreme ca să te identifici cu partea superioară. O femeie obișnuită nu 


poate atrage un arhanghel, iar un bărbat obișnuit nu poate atrage pe 
regina Cerului. Dar aceia care se vor strădui ca să se arate demni de 
jumătatea lor divină, o vor atrage. O legătură se va stabili cu ea, fiindcă 
ea locuieşte în ei. lar aceia care au ajuns să-și găsească astfel sufletul 
pereche iubesc toate femeile și toţi bărbaţii de pe pământ, îi iubesc în 
chip spiritual din cauza sufletului pereche care i-a satisfăcut deja din 
plin. 

Dacă doriţi să vă găsiţi sufletul pereche, să nu începeţi să îl 
căutaţi în exterior, ci lucraţi cu lumina, și el va veni, atras de acea 
licărire pe care o vede că strălucește în voi. Nu știți unde se află 
sufletul vostru pereche? El ştie el însă unde vă găsiţi voi. Nu-l căutaţi, 
fiindcă dacă îl veţi căuta, veţi risca să vă înșelaţi. Este suficient să-l 
aşteptaţi în interiorul vostru: el va veni. 

Adevărata uniune nu se poate face decât în interior cu principiul 
divin care se găseşte în ființa voastră. Atunci când ajungeţi să aprindeţi 
scânteia, veţi simţi dintr-odată întreaga voastră ființă vibrând la 
unison cu imensitatea, topită în uni vers, şi întreaga voastră existență 
se va transforma. Esenţialul constă în a trăi cel puţin o dată experienţa 
unei asemenea fuziuni. Va fi asemenea unei picături de lumină ce va 
continua să trăiască în voi. V-aţi regăsit și trebuie să continuaţi să 
menţineţi această uniune până când veţi ajunge să știți tot, să obţineţi 
toate puterile. În acel moment va începe adevărata lucrare. Aţi trecut 
pe malul celălalt, sunteţi pe calea perfecțiunii, dar mai aveţi încă un 
întreg drum de parcurs. Aţi captat o picătură de lumină, și datorită 
acesteia puteţi deja să beţi, să vă bucuraţi. Dar nu posedaţi încă 
oceanul, deci trebuie să continuaţi până vă veţi identifica cu oceanul 
luminii divine. În acel moment vă veţi regăsi cu adevărat. 

Atunci când v-aţi găsit principiul complementar, aveţi senzaţia 
că întâlniți acest principiu peste tot, la toate ființele, și în întreaga 
natură. Nu veţi mai simţi acea lipsă care vă obligă mereu să căutaţi cu 
ce să o satisfaceţi, veţi simţi că toate întâlnirile ce le aveţi contribuie să 
vă îmbogăţească. Atunci când aţi realizat împlinirea în ființa voastră, 
vedeţi celălalt principiu în toate creaturile, sunt satisfăcuţi pe deplin 
prin ceilalți. Sunt lucruri inexplicabile și inexprimabile. Numai acela 
care le-a realizat le poate înţelege. Dar câtă cale este până aici! Să 
suferi mereu, să fii decepționat, să cauţi mereu fără să găsești. Ne 
spunem: „lată-l! A venit”, apoi, după o vreme, ne dăm seama că nu pe el 
îl aşteptam. Poate că este altcineva?... Și vom continua până când vom 


descoperi că nu-l vom putea găsi decât în sinea noastră. Și atunci când 
l-am găsit în sine, îl vom găsi peste tot în afară. 

Înţelegeţi-mă bine. Eu nu condamn și nu sfătuiesc pe nimeni să 
evite contactul fizic. Eu vă explic numai că, dacă vreți cu adevărat să 
aflaţi împlinirea în planul fizic, va trebui să realizați uniunea celor 
două principii mai întâi în voi înșivă. lar dacă, într-un cuplu, fiecare 
este conștient de această lucrare de îndeplinit, ei vor deveni unul 
pentru celălalt niște prețioși colaboratori. Prin atitudinea lor, prin 
gândurile lor, ei se vor ajuta mutual să descopere principiul 
complementar ce se află în sinea lor, și în această unitate reconstituită, 
vor trăi senzaţia de a regăsi Paradisul pierdut. Evangheliile relatează 
despre o întâlnire pe care lisus a avut-o cu unii saduchei care au venit 
să-l întrebe despre învierea morţilor. lisus le spune: „Căci ia înviere, 
nici nu se însoară, nici nu se mărită, ci sunt ca îngerii lui Dumnezeu în 
cer”. Mulţi au concluzionat că lisus vroia să spună că îngerii erau 
asexuaţi și că în lumea cealaltă, nu mai există nici bărbaţi, nici femei, ci 
numai spirite la rândul lor asexuate. lată o interpretare greșită. Ca să 
înțelegeţi acest răspuns al lui lisus, trebuie să posedaţi câteva noţiuni 
exacte pe care vi le voi da imediat. 

Atunci când vorbim despre spirite, vorbim despre ființe care nu 
sunt încarnate, dar aceasta nu ne oferă nicio idee despre sex. Fiindcă 
spiritele nu au corp fizic, ele nu pot avea sex în sensul în care există la 
oameni; dar ele nu sunt nici cu adevărat asexuate, fiindcă sunt 
polarizate. În toate regiunile universului, până la tronul Domnului, 
polarizarea există, fiindcă în afara polarizării nu există manifestare. 
Manifestarea subinţelege polarizarea, iar polarizarea subințelege 
manifestarea. Suprimaţi polarizarea, și manifestarea nu va mai exista, 
totul va reintra în haosul primordial care era o stare de nediferenţiere. 

Spiritele sunt deci polarizate în masculin și feminin, și între ele 
există legături, schimburi, despre care voi nici nu vă puteţi închipui. 
Ele nu se leagă prin legătura căsătoriei ca aici, pe pământ, dar fac fără 
încetare schimburi de iubire, iar din aceste schimburi țâșneşte viaţa 
bogată și îmbelșugată ce se propagă în întreg universul. Faptul că ele 
sunt libere şi că nu au nici soţ, nici soţie, nu înseamnă că nu fac niciun 
schimb. Dimpotrivă, aşa cum razele soarelui pătrund întreaga creaţie, 
ele se întrepătrund cu raze pure din iubirea lor și se găsesc mereu în 
frumuseţe și în bucurie. 

Ascultaţi-mă, nu este așa de greu de înţeles. Dacă știți cum să vă 


observați, veţi constata că o mare parte din viața voastră afectivă este 
constituită deopotrivă din asemenea schimburi. Plecați dimineața de 
acasă şi întâlniți bărbaţi şi femei pentru care nutriți sentimente de 
prietenie, de simpatie sau de admiraţie. Îi salutaţi, ei vă răspund la 
salut și sunteţi fericiți. Aceste schimburi se fac prin intermediul inimii 
voastre, al intelectului vostru, ale sufletului și spiritului vostru. Și chiar 
dacă nu întâlniți fizic bărbaţi și femei care vă inspiră aceste sentimente 
de iubire sau de admiraţie, îi puteţi asculta la radio sau vedea la 
televizor. Citiţi de asemenea cărți, ascultați muzică, contemplaţi opere 
de artă ce vă încântă. Oare aceste nu sunt schimburi ce le faceţi cu 
creaturi? Prin capodoperele lor, artiștii vă dau ceva iar voi, prin 
admiraţia voastră, prin iubirea voastră, le răspundeţi cu ceva. Veţi 
spune: „Dar mulţi au murit deja!” în mod fizic da, dar sufletul și spiritul 
lor care au creat capodopere sunt nemuritoare și continuă să vă 
alimenteze sufletul și spiritul vostru. 

Ei bine, iată ce simplu este, spiritele lumii invizibile fac 
asemenea schimburi, ele se întâlnesc în spaţiu, se salută și își continuă 
drumul. Nu înseamnă că dacă nu posedăm un corp fizic nu putem face 
schimburi. Şi voi faceți la rândul vostru cu creaturile din jur mii de 
schimburi care nu sunt fizice. Nu îmbrăţișaţi pe toată lumea!... Nu 
sunteţi într-un pat cu întreaga lume!... Dar au loc fără încetare întâlniri 
care vă hrănesc, vă fac fericiți. 

Iubirea așa cum o înţeleg cei mai mulţi oameni reprezintă cu 
adevărat o sclavie. Această iubire este limitată, posesivă, geloasă, 
crudă, nu există cuvinte pentru a-i exprima toate imperfecţiunile. Veţi 
spune. „Dar avem un corp, nu ne putem manifesta ca îngerii”. Trebuie 
să ştiţi că, în realitate, nu corpul vostru este acela care se opune cel mai 
mult manifestărilor spirituale ale iubirii, ci lumea voastră psihică, 
prost stăpânită: dorința de a poseda, de a vă impune, gelozia, capriciile, 
calculele, răzbunările... Faptul că aveţi un corp nu vă împiedică deloc să 
vă apropiaţi de această concepţie spirituală a iubirii, fiindcă sufletul și 
spiritul din noi sunt la fel de reale ca și corpul nostru fizic. 

Sufletul nostru există, spiritul nostru există, și ele pot face 
schimburi cu toate celelalte suflete și spirite din univers. Într-o bună zi, 
atunci când vor obosi să mai sufere, oamenii vor fi obligaţi să schimbe 
multe lucruri în concepţia lor despre iubire. Veţi spune: „Dar ne 
predicaţi iubirea liberă!” Niciodată, eu vă vorbesc despre o iubire care 
face fiinţele libere, nu vă vorbesc despre libertinajul care, dimpotrivă, 


le face sclave. Depinde numai de voi ca să găsiți acum această iubire ce 
vă va face liberi. 


Cap. 18 - Fuziunea cu sufletul universal și cu spiritul cosmic 


Ce este Dumnezeu? Câţi filosofi, teologi, mistici au încercat să 
ofere un răspuns acestei întrebări! Niciunul nu a reușit cu adevărat, 
fiindcă Dumnezeu nu poate fi explicat cu ajutorul cuvintelor. Nu vom 
putea ști ce este Dumnezeu decât în ziua în care vom ajunge să 
fuzionăm cu EL; dar vom ști numai pentru noi înșine, nu vom putea 
explica. 

Eu v-am explicat deja cum această entitate pe care o numim 
Dumnezeu este deopotrivă masculină și feminină. Atunci când vorbim 
despre Spiritul Cosmic și despre Sufletul Universal, vorbim despre 
Dumnezeu ca despre o entitate unică polarizată. Ne putem apropia 
totuși de această entitate inexprimabilă, de neconceput. Prin meditaţie, 
prin rugăciune, spiritul nostru intră în contact cu Sufletul Universal și 
sufletul nostru cu Spiritul Cosmic. În acest fel se face fuziunea 
completă. 

Subiectul cel mai des tratat în arta sacră creștină este desigur 
acela al Fecioarei cu Pruncul. În general, vedem numai reprezentarea 
unei mame, Maria, alături de fiul ei lisus, şi suntem înduioșaţi. Dar un 
Iniţiat observă ceva în plus în aceste tablouri, el vede acest dublu 
principiu masculin și feminin; el vede pe Mama Divină purtând Spiritul 
Cosmic, şi ştie că atinge în acest caz latura cea mai misterioasă a 
religiei pe care cabaliștii au exprimat-o prin schema lui Iod în He 3. 
Evident, nu există nicio comparaţie între sufletul și spiritul omului și 
Sufletul şi Spiritul Cosmice, dar ele sunt identice în esenţa lor. De aceea 
sufletul și spiritul nostru au nevoie să fuzioneze cu aceste entităţi 
divine: Dumnezeul masculin și Dumnezeul feminin. Sufletul nostru 
care se înalţă se alătură Spiritului Cosmic, iar spiritul nostru se alătură 
Sufletului Universal. Astfel se realizează schimburile între cele două 
entități spirituale ale noastre și entităţile divine: latura masculină din 
noi înșine se unește cu latura feminină a Domnului, iar latura feminină 
din noi înşine se unește cu latura masculină a Domnului. Dar câtă 
muncă este necesară înainte de a ajunge Ia această fuziune! 

Iniţiaţii, marii mistici, sunt fiinţe care nu numai că au înţeles 
această realitate, dar au consacrat totul pentru a o trăi, și trăiesc 


plăceri nelimitate. Altfel, ce ați crede? Că ei erau niște bieţi nefericiți 
care, nu se ştie de ce - fără îndoială pentru că aveau mintea puţin 
bolnavă!— au abandonat toate plăcerile pământului pentru a trăi în 
singurătate, în privaţiuni, în ariditate... În deşert, nu! Ei bine, nu, ei 
mergeau să întâlnească cele mai mari bogății, cea mai mare împlinire. 
Toate religiile ne învaţă că trebuie să te rogi lui Dumnezeu, să II adori, 
dar de ce? Aceste precepte sunt fondate pe legi privind legăturile care 
există între ora și Dumnezeu, între sufletul şi spiritul omului și Sufletul 
și Spiritul Cosmice. Eu nu vă pot revela totul, pentru că sunt cele mai 
mari mistere ale Științei Iniţiatice, dar vă pot orienta cel puţin pe 
drumul cel bun. 

Sufletul și spiritul nu sunt noțiuni inventate de minţi neclare, ele 
sunt realități ce corespund unor realități cosmice. Oricare ar fi numele 
care li s-ar da, omul posedă o părticică din aceste două principii 
creatoare. Corpul său se aseamănă cu universul creat, iar sufletul și 
spiritul său, pe care nu le vedem, sunt reflectări ale celor două mari 
principii masculin și feminin, Sufletul universal şi Spiritul Cosmic. Veţi 
spune: „Dar de ce suntem atunci atât de limitați în planul fizic?“ Pentru 
că în încarnările anterioare nu aţi acordat suficientă atenţie sufletului 
şi spiritului vostru. Aţi acordat mai multă atenţie intelectului și inimii 
voastre, intelect și inimă ce reprezintă aspectul inferior al sufletului și 
al spiritului și care, nefiind luminate de ele, v-au inspirat calcule 
interesate, dorinţe egoiste. Or, intelectul și inima modelează la rândul 
lor corpul fizic, fiindcă planul fizic este întotdeauna modelat de forțele 
planurilor ce se găsesc imediat deasupra sa, adică forțele planului 
astral (inima) și ale planului mental (intelectul). Prima lucrare a 
spiritualistului este deci aceea de a purifica, de a lumina și de a 
înnobila inima și intelectului său cu ajutorul puterilor sufletului și 
spiritului. 

Tot ceea ce există în planul fizic a fost creat mai întâi în înalt, în 
planul divin, de către Spiritul Cosmic și Sufletul Universal. Fuziunea 
lor, schimburile lor umplu spaţiul constelaţiilor, al nebuloaselor, al 
galaxiilor şi al creaturilor care populează aceste galaxii. Și noi suntem 
creaţia lor, și, la fel ca ele, noi putem crea. Da, și noi putem crea la fel ca 
Dumnezeu, dar atunci când vom fi conștienți, când vom fi eliberaţi, 
când principiul masculin și principiul feminin din noi înșine vor 
dobândi plenitudinea mijloacelor lor. Și pentru aceasta, trebuie să ne 
unim cu Dumnezeu. Rugăciunea, meditaţia, contemplarea sunt 


singurele metode pe care le avem pentru a ajunge să înțelegem toate 
misterele divine şi să devenim creatori. În dorinţa de a ne înălța pentru 
a pătrunde în Sufletul Universal, noi fertilizăm această lumină ce este 
materia creaţiei prin spiritul nostru. lar sufletul nostru, primește în 
schimb germenii Spiritului Cosmic și aduce pe lume copii divini: 
iluminări, bucurii, fapte de nobleţe. 

Atunci când ne rugăm, când medităm, sufletul nostru este atras 
de Spiritul Universal iar spiritul nostru este atras de Sufletul Universal; 
iar când ele se întâlnesc, suntem împliniţi. Această întâlnire dă un sens 
rugăciunilor şi meditaţiilor noastre. Altfel, de ce să ne mai rugăm? A te 
ruga este altceva decât a adresa tot felul de cereri Domnului: „Am 
nevoie de asta, vreau acel lucru... “ Rugăciunea ne dă posibilități de a 
descoperi adevăratele dimensiuni ale ființei noastre. Sensul rugăciunii 
este tocmai această întâlnire a ceva din noi cu ceva asemănător din 
univers. Există aici o încrucișare: întâlnirea a două entităţi polarizate. 
Această încrucișare reprezintă cel mai mare secret al religiei: sufletul 
uman care caută Spiritul Divin și spiritul uman care caută Sufletul 
Universal. Sufletul nostru este fertilizat de Spiritul Cosmic iar spiritul 
nostru fertilizează Sufletul Universal. Dumnezeu este androgin, iar 
ființa umană în sufletul și în spiritul ei este tot androgină. 

Dacă bărbaţii și femeile ar fi fost suficient de evoluaţi ca să 
realizeze în iubirea lor această întâlnire a sufletelor și a spiritelor, 
iubirea lor ar fi reprezentat pentru ei o sursă inepuizabilă de bogății și 
bucurii. Din nefericire, trupurile sunt acelea care se întâlnesc cel mai 
des, și urmează astfel numai neînțelegeri și decepţii. De aceea, 
aşteptând să ajungeţi la acel grad de evoluţie în care veţi fi capabili să 
vă oferiţi această împlinire unii altora, încercaţi cel puţin să o căutaţi în 
înalt legându-vă de Sufletul și Spiritul Cosmice. 

Aceia care ajung să atingă regiunile luminii și ale iubirii divine 
primesc curenţi de particule foarte pure și foarte puternice ce pătrund 
până în profunzimile fiinţei lor şi hrănesc toate celulele corpului lor. 
Dar ai nevoie de o lungă pregătire pentru a primi această lumină, 
fiindcă este un curent de o putere nemaiauzită, iar dacă drumul nu este 
liber, dacă întâlnește impurități, arde totul în calea sa. Este un incendiu 
îngrozitor care poate produce cele mai rele perturbații în organismul 
psihic și chiar în cel fizic: o senzualitate nestăvilită, dereglări mentale, 
ca și tulburări fiziologice ale inimii şi creierului. 

Da, trebuie să ştiţi, aceste exerciţii cer o adevărată pregătire. Nu 


este de ajuns să dorești să întâlneşti Spiritul Cosmic și Sufletul 
Universal pentru a reuși. Trebuie să începeţi prin a face o lucrare de 
purificare. Eu v-am spus-o deja de sute de ori și o repet pentru că, o 
constat, este un punct încă departe de a fi înţeles: este periculos să 
dorești să pătrunzi în lumea spirituală dacă nu ești în prealabil 
purificat (A se vedea „De la Om la Dumnezeu“ (Col. Izvor 236), Cap. „: 
„lesod, fundamentul vieţii spirituale”). Trebuie ca lucrurile să fie clare: 
această dorință de a atinge Sufletul Universal și Spiritul Cosmic trebuie 
să fie inspirată de cel mai înalt ideal, de singura nevoie de a te 
perfecționa și de a servi voinței Domnului. 

În Ştiinţa Iniţiatică nu întâlnim numai cunoștințe destinate 
intelectului, ci abordăm un domeniu ce atinge totalitatea ființei umane, 
resorturile cele mai intime, și de aceea trebuie să fim extrem de 
prudenti. A lucra cu sufletul și cu spiritul înseamnă a lucra cu cele două 
principii creatoare, și deci a atinge entităţile, curenţii cei mai puternici 
ai universului. În măsura în care creează viaţa, organele sexuale ale 
bărbatului și ale femeii sunt în planul fizic echivalentul sufletului și al 
spiritului, şi acela care se joacă de-a ucenicul vrăjitor cu puterile 
sufletului și spiritului declanșează până în corpul său forțe formidabile 
pe care în curând nu le va mai putea controla. 

Aceia care abordează Ştiinţa Iniţiatică cu voința de a obține 
puteri ce le vor permite să se îmbogăţească și să îi domine pe alţii, se 
expun la mari pericole, fiindcă energiile care curg spre ei trec pe căi ce 
nu sunt libere şi aceasta produce în organism surescitări, excitații ce 
ating chiar organele genitale. Nu trebuie să ascundem realitatea. S-au 
cunoscut în istorie cazurile unor persoane care, dedicându-se 
ştiinţelor oculte, au sfârșit rău, şi întreaga lume a rămas stupefiată. 
Multă vreme aceste ființe au oferit imaginea înţelepciunii, a 
spiritualităţii: ele se preocupă numai să studieze, să reflecteze, să 
mediteze. Și apoi, într-o bună zi, ca și cum o forță misterioasă ar fi pus 
stăpânire pe ei, ele s-au dedat la acte nesăbuite de dezmăţ, de violenţă: 
cele câteva succese obţinute le-au făcut să-și piardă minţile. Ele nu 
ştiau că, dimpotrivă, cu cât există mai mult dorinţa de a te înălța, cu 
atât mai mult trebuie să te arăţi mai exigent cu tine însuţi, devenind și 
mai dezinteresat, și mai umil. Ele vroiau să aibă tot, să posede tot, iar 
aceste energii ce erau de o putere formidabilă au întâlnit în ele 
obstacole, toate acele impurități acumulate de ambițiile și plăcerilor 
lor nemăsurate, și au măturat totul în calea lor. Astfel au devenit 


victimele propriilor lor aspirații. 

Un alt pericol este acela de a considera viața spirituală ca pe un 
drog, un opium. Mi se întâmplă să primesc scrisori de la unele 
persoane care îmi povestesc viaţa lor: suferinţele, eșecurile, decepțiile 
lor... Dar acum, spun ele, după ce au descoperit Știința Iniţiatică, 
întreaga lor existență s-a schimbat, și îmi arată cum s-a întâmplat, 
închipuindu-și că mă vor bucura cu ceea ce sunt pe cale să descrie. 
Adevărul este că, nu numai că nu mă bucur, dar chiar mă îngrijorez, 
fiindcă ceea ce exprimă aceste persoane este înainte de toate o dorință 
de a fugi de muncă, de eforturi, de responsabilităţi, ca și cum viaţa 
spirituală constă în a te lăsa în voia unor curenţi agreabili, în a pluti 
într-un spaţiu oarecare plin de imagini neclare. Ei nu, viaţa spirituală 
are exigenţe, și exigențe încă și mai mari decât viața materială și cea 
socială. Viaţa spirituală bine înţeleasă nu este o fugă din faţa 
realităților existenţei, ea trebuie să vă facă capabili să vă asumaţi chiar 
mai bine viaţa voastră pe pământ. Fiindcă și aici întâlnim echilibrul 
balanței spre care trebuie să tindem: un acord între spirit și materie. 

Iniţiaţii, marii Maeștri ne-a dat mereu acest avertisment: „Aceia 
care nu sunt puri să nu se apropie de sanctuar!” Dar ce este puritatea? 
Contrar a ceea ce mulți oameni cred, puritatea nu se referă atât de 
mult la problema sexuală, sexualitatea fiind un aspect limitat al ei. 
Există alte forme de puritate mai înalte, mai importante. Adevărata 
puritate se află mai întâi în gânduri, în sentimente și în dorinţe; este o 
virtute ce constă în a nu păstra nimic pentru sine. Tot ceea ce învăţăm, 
tot ceea ce dobândim, trebuie să-i facem să beneficieze, într-un fel sau 
altul, şi pe ceilalţi. Cât priveşte impuritatea, ea este egocentrismul sub 
toate formele sale. A vrea să fii pur ca să te păstrezi mai bine pe tine 
însuţi nu înseamnă puritate. Este pur cu adevărat numai acela care 
caută puritatea pentru a da mai mult celorlalți, oferindu-le numai 
elementele cele mai preţioase. 

Adevărata puritate trebuie doar să vă folosească ca să pregătiţi 
sălașul Duhului Sfânt astfel ca el să vină să se instaleze în voi, fiindcă 
vă va oferi condiţiile ca să lucraţi la venirea împărăției lui Dumnezeu 
pe pământ. Prea mulți din așa zișii spiritualişti cred încă că a fi pur 
înseamnă să se păstreze deoparte de orice contact, închiși într-un vas. 
Nu, această puritate care nu aduce nimic este aproape inutilă, este 
chiar nocivă, fiindcă în această lipsă de acţiune numai diavolul știe ce 
se poate întâmpla: fermentaţii, putrefacţii. Suntem uimiţi uneori să 


descoperim să aflăm ceea ce se află în mintea unor persoane așa zis 
pure şi inocente. În realitate, dacă aţi găsit adevărata puritate, fie că nu 
permiteţi nimănui să vă atingă sau vă poate atinge întreaga lume, 
aceasta nu schimbă mare lucru. Sunteţi puri în ambele cazuri, fiindcă 
Duhul Sfânt se află deja acolo, iar atunci când Duhul Sfânt se află în voi, 
nimeni nu vă mai poate murdări: sunteți un izvor care țâșnește şi toate 
impurităţile, de oriunde ar veni, sunt aruncate. 

Există oameni care fac totul pentru a se proteja de microbi, dar 
cum rămâne ceva în ei ce atrage microbii, ei sunt mereu contaminați. 
În timp ce s-au văzut alte persoane pline de iubire, de devotament și 
abnegaţie, care îngrijeau bolnavi contagioși și care nu au fost niciodată 
atinse; ca și cum puritatea sentimentelor și intenţiilor lor ar fi reușit să 
purifice de asemenea sângele lor și să le protejeze. Acum, nu trebuie să 
folosiți ca pretext ceea ce v-am spus, pentru a vă arunca în brațele 
întregii lumi sau să circulaţi în mijlocul bolnavilor contagioși fără a vă 
lua niște precauţii. Așteptând ziua în care veţi reuși cu adevărat să 
introduceţi puritatea in voi, va trebuie să vă păstraţi, dar nu într-un 
scop egoist, trebuie să vă păstraţi pentru ceilalți, pentru a-i ajuta. lată 
adevărata puritate, în timp ce cealaltă puritate este în realitate impură 
fiindcă este egoistă. Vă este clar acum? 

Adevărata puritate este iubirea divină, fiindcă iubirea divină 
este viața, este apa ce ţâșneşte din izvor, şi ea îndepărtează tot ceea ce 
este murdar, întunecos, obscur. Chiar dacă sunteţi albi ca zăpada, o 
puritate în care nu există iubire nu este cu adevărat puritatea. Câţi 
oameni nu au crezut că puritatea constă în a se păzi de iubire! Da, 
există ființe care sunt pure ca zăpada, dar și reci ca zăpada, nu posedă 
iubire, iar puritatea lor este sterilă. Adevărata puritate este aceea a 
apei cristaline care ţâșnește, care curge, şi care va uda câmpurile și 
grădinile. Nu trebuie să ne ferim de iubire, ci de gândurile și 
sentimentele egoiste: imediat ce asemenea sentimente pătrund în voi, 
nu mai sunteți puri. 

În înțelepciunea sa, în imensitatea sa, în generozitatea sa, 
Dumnezeu a dat bărbatului și femeii mijloacele de a-și manifesta 
iubirea în planuri le superioare ale sufletului și spiritului. Atunci, în loc 
să fiți mereu atât de nefericiţi fiindcă după numeroase experienţe 
decepționante nu aţi reușit să vă găsiți perechea, gândiţi-vă că 
Dumnezeu v-a pregătit pentru a vă manifesta iubirea fără încetare, 
fuzionând sufletul şi spiritul vostru cu Sufletul Universal și Spiritul 


Cosmic. Aşa cum apa care coboară din cer va hrăni planta până la 
rădăcină, această energie ce vine din înalt vă va inunda, vă va 
impregna, depunând particule de lumină în toate organele corpului 
vostru, până la picioare. 

Eu ştiu că acestea sunt concepții foarte îndepărtate încă de voi, 
dar nu contează. Steaua polară este și ea foarte îndepărtată, dar ne 
putem dirija după ea, aşa cum au făcut-o toți navigatorii de-a lungul 
mileniilor, ajungând la destinaţie. Aceste adevăruri pe care vi le 
descopăr sunt tot atât de îndepărtate de voi ca și steaua polară, dar 
asemenea ei, ele vă vor ghida... 

